

 **REPUBLIKA HRVATSKA**

 **ISTARSKA ŽUPANIJA**

 **GRAD POREČ-PARENZO**

**CITTÀ DI POREČ-PARENZO**

 **Gradonačelnik**

**KLASA: 024-01/24-01/25**

**URBROJ: 2163-6-09/01-24-8**

**Poreč-Parenzo, 14. ožujka 2024.**

 **GRADSKOM VIJEĆU**

* **ovdje**

**PREDMET: Izvješće Gradonačelnika o radu**

 **za razdoblje srpanj-prosinac 2023. godine**

 **- dostavlja se**

Poštovani,

na temelju članka 55. Statuta Grada Poreča-Parenzo („Službeni glasnik Grada Poreča-Parenzo“, broj 02/13, 10/18 i 02/21 ) i u skladu sa zakonskim obvezama, podnosim **Izvješće Gradonačelnika o radu za razdoblje srpanj-prosinac 2023. godine,** kao i **Izvješća upravnih odjela Grada Poreča-Parenzo o zadacima izvršenim tijekom navedenog razdoblja**.

S poštovanjem,

U privitku:

Izvješća Upravnih odjela Grada Poreča-Parenzo

 **GRADONAČELNIK**

 **Loris Peršurić**

**DOSTAVITI**:

1. Gradsko vijeće, ovdje,
2. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO****CITTÀ DI POREČ-PARENZO** |
| **Gradsko vijeće** |

KLASA:

URBROJ:

Poreč-Parenzo,

Na temelju članka 41. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18 i 2/21) Gradsko vijeće Grada Poreča-Parenzo na sjednici održanoj ................ 2024. godine, donijelo je sljedeću

**ODLUKU**

**o prihvaćanju Izvješća Gradonačelnika o radu**

**za razdoblje srpanj - prosinac 2023. godine**

**Članak 1.**

Prihvaća se Izvješće Gradonačelnika Grada Poreča-Parenzo o radu za razdoblje srpanj – prosinac 2023. godine.

**Članak 2.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**DOSTAVITI:**

1. Gradonačelnik, ovdje,
2. Pismohrana, ovdje.

**IZVJEŠĆE GRADONAČELNIKA O RADU**

**ZA RAZDOBLJE SRPANJ-PROSINAC 2023. GODINE**

1. **Uvod**

Temeljem članka 55. Statuta Grada Poreča-Parenzo („Službeni glasnik Grada Poreča“, broj  02/13, 10/18 i 02/21) i u skladu sa zakonskim obvezama, podnosim Izvješće Gradonačelnika o radu za razdoblje srpanj-prosinac 2023. godine, kao i zbirna Izvješća Upravnih odjela Grada Poreča-Parenzo o zadacima izvršenim tijekom druge polovine 2023. godine.

Izvješće sadrži obuhvat mog rada u koordinaciji sa aktivnostima upravnih odjela u izvještajnom razdoblju, s naglaskom na najznačajnije projekte, aktivnosti i događaje.

U nastavku popis najznačajnijih projekata, aktivnosti i događaja (kronološkim redom):

\* U srpnju 2023. Gradu Poreču-Parenzo dodijeljena je **najviša ocjena za transparentnost Proračuna u 2022. godini, već desetu godinu.** Pritom se opet svrstao među jedinice lokalne samouprave koje su na vrijeme i u odgovarajućoj formi objavile svih pet traženih dokumenata. Proračunsku transparentnost u Institutu za financije ocjenjuju temeljem broja ključnih dokumenata objavljenim na web stranicama jedinica lokalne samouprave, i to – izvještaja o godišnjem izvršenju proračuna za 2021., izvještaja o polugodišnjem izvršenju proračuna za 2022., prijedlogu proračuna za 2023., izglasanom proračunu za 2023. i proračunskom vodiču za građane za 2022. Temeljem svih, Grad Poreč-Parenzo je ocijenjen najvišom ocjenom (5) za transparentnost gradskog proračuna.

\*Od 7. srpnja do 28. srpnja 2023. pokrenuta je **Ponovna javna rasprava o prijedlogu Izmjena i dopuna Prostornog plana uređenja Grada Poreča**. Tijekom javne rasprave javno izlaganje održano je Sportskoj dvorani Žatika.
 \*13. srpnja otvoren je **novi Društveni dom u Kadumima**, za korištenje mještanima i potrebe mjesnog odbora Žbandaj i šire. Društveni dom se sastoji od predsoblja, dvorane, kuhinje, sanitarija, te natkrivene terase. Bruto površina zgrade doma je oko 66 kvadrata, a ispred samog objekta uređeno je novo dječje igralište s igralima, klupama za sjedenje i roštiljem, a u sklopu radova uređena su i nova parkirna mjesta.

\* I tokom ovog ljeta, kao i već desetljećima, za najmlađe sugrađane i sugrađanke bili su **organizirani brojni ljetni kampovi**, na više lokacija koje je pohađalo preko 1500 djece i mladih. Upravo je takav oblik organiziranog, kvalitetnog i zabavnog provođenja dijela ljetnih praznika jedan od omiljenih izbora djece, ali i roditelja, od kojih veliki dio radi upravo u turizmu. Upravo je olakšavanje svakodnevnog života u ljetnim mjesecima za brojne porečke obitelji bio jedan od motiva za osmišljavanje organiziranih programa, jer je djeci i mladima u kampovima vrijeme ispunjeno druženjem, kreativnim i sportskim aktivnostima, timskim radom, edukacijama i prijateljstvom. Također, valja istaknuti i da broj kampova sportskih i kreativnih za djecu, raste iz godine u godinu, kao i broj polaznika. Tako su Grad Poreč-Parenzo i Društvo Naša djeca Poreč zajednički organizirali Ljetni kamp, uz podršku Valamara Riviere, koji se održavao na Gradskom kupalištu i plaži Pical, a kroz koji je kroz četiri smjene prošlo oko 550 polaznika.

\* **Grad Poreč-Parenzo pokrenuo je i ljetni kamp prilagođen za djecu s teškoćama** u razvoju, koja su od 21. do 27. kolovoza uživala u ljetnim aktivnostima i radionicama u prostoru Društva invalida Poreč i teretani za osobe s invaliditetom na otvorenom, u potpunosti prilagođenim njihovim mogućnostima i željama. Grad Poreč-Parenzo pokrenuo je ovaj program u dogovoru s roditeljima, a pohađala su ga djeca s područja Poreča, polaznici Posebnog odjela Osnovne škole Poreč.

\* Zadnje nedjelje u srpnju, veliki se broj građana okupio na **Rušnjaku** kod Baderne kako bi prigodnim programom i tradicionalnim druženjem obilježili jubilarnu, **80. obljetnicu prvog većeg organiziranog odlaska partizana iz ovog djela Istre u narodnooslobodilačku borbu pod vodstvom narodnog heroja Joakima Rakovca.** Te 1943. godine prva veća grupa dragovoljaca, njih 69 iz ovog dijela Istre, krenula je u rat u Liku i Gorski kotar, u borbu za oslobođenje od fašizma i pripojenje matici zemlji. Skup je okupio veliki broj uzvanika, simpatizera, članova udruga antifašističkih boraca iz Istre i šire.

\*Objavljeni su podaci Ministarstva financija o izvršenju proračuna gradova za 2021. godinu. Podaci pokazuju da s ukupno 817 kune (danas 108,44 eura) po stanovniku godišnje, **Poreč se nalazi u** **top deset gradova ljestvice izdvajanja za sport per capita**, pokazala je analiza specijaliziranog portala gradonacelnik.hr. S ukupno šest javnih sportskih dvorana i dvije privatne, preko 130 polivalentnih i dječjih igrališta, atletskom stazom, nogometnim stadionom, novim nogometnim kampusom, rukometnim, košarkaškim i brojnim teniskim terenima, teretanom za osobe s invaliditetom, razvijenom infrastrukturom za brojne sportaše i rekreativce uz samu obalu, teretane na otvorenom, te projektima koji su posebno prilagođeni osobama s invaliditetom, ali i općem zdravlju stanovništva, Poreč je odavno prepoznao važnost ulaganja u sport.

\* Tijekom ljeta i sezone, s direktorom Usluge Poreč d.o.o. Lukom Malešom **obilazili smo grad i susretali se s djelatnicima Usluge Poreč na terenu kako bi iz prve ruke čuli o izazovima s kojima se djelatnici suočavaju u svom rad**u, te kako bi zajedno identificirali potrebna poboljšanja, kako u sezoni, tako i tijekom cijele godine.

\* Tijekom ljeta odvijali su se i **tjedni sajmovi domaćih istarskih proizvoda** **Istarska web tržnica** na Trgu slobode koji su dobro prihvaćeni i od domaćih i gostiju, te pružaju dodatne pogodnosti prodaje našim lokalnim proizvođačima, pa će se nastaviti i u tekućoj godini.

\* Početkom kolovoza na Trgu slobode bili smo domaćini **4. festivalu istarskog češnjaka** u organizaciji Udruge uzgajivača istarskog češnjaka, koji je svake godine izuzetno dobro prihvaćen od strane domaćih i turista. U dva dana, proizvođači rasprodaju sve svoje proizvode, a održi se i dodjela IQ (Istrian Quality) markica za kvalitetu i izvornost istarskog češnjaka.

\*Podržali smo **nove proizvode za promociju Poreča - med iz porečkog urbanog pčelinjaka i maslinovo ulje dobiveno iz maslinika na javnim gradskim površinama**, **upakirane novim vizualnim identitetom, i namijenjene turističkoj promidžbi Poreča,** prezentacijama i sudjelovanjima na sajmovima i manifestacijama, u realizaciji Turističke zajednice grada Poreča i u suradnji s Uslugom Poreč d.o.o. i Udrugom pčelara Nektar Poreč.

\*U kolovozu zajedničkom suradnjom župe sv. Roka u Fuškulinu i Grada Poreča-Parenzo **izvršeni radovi na sanaciji triju crkvi u Fuškulinu, Mugebi i Dračevcu**.

 \***završeni su radovi na uređenju Velike gradske vijećnice**, najveće prostorije u porečkoj gradskoj palači, koja je dobila potpuno novi izgled. Vijećnica je zadržala svoju originalnu funkciju koju je uvijek imala. Naime, osnovni motiv za obnovu Velike vijećnice bila je želja da se brojnim sugrađanima i gostima iz cijelog svijeta, koji odluče svoje sudbonosno „da“ izreći upravo pred matičarem u Poreču, omogući da to učine u uređenoj i elegantnoj prostoriji, prikladnoj za tako svečane životne prigode. U Velikoj vijećnici održavaju se i sjednice Gradskog vijeća, ali i okrugli stolovi, predstavljanje projekata i prostornih planova zainteresiranoj javnosti, primanja zaslužnih građana i gostiju, kao i brojne druge društvene aktivnosti. U sklopu radova u potpunosti je obnovljena stolarija, parket, izvršeni elektorenergetski radovi, te nabavljena nova oprema i multimedija. Pritom je u potpunosti sačuvana originalna drvena loža za posjetitelje u vijećnici sa grbovima istarskih gradova, kao i prepoznatljiva vanjska vizura, sve u skladu s povijesnim značajem ove zgrade, izgrađene 1910. godine po projektu tršćanskog arhitekta Arduina Berlama.

 \* 12.08. otvoren je **Društveni dom u Dračevcu**, koji je u funkciji za druženja mještana, a sastoji se i od manjeg poslovnog prostora, odnosno butige. Dom se koristi za zajednička druženja, rođendane, proslave i druge prigode, pogodno jer je u vanjskom dijelu uređeno dječje igralište, roštilj i klupe. Uređena su i parkirna mjesta, te stalci za bicikle. Sam objekt ima površinu nešto manju od stotinu kvadrata, u većem dijelu su društvene prostorije, a u manjem poslovni prostor namijenjen za manju trgovinu. Prostori su opremljeni sanitarijama i klima uređajem, a društveni prostor i kuhinjom i televizorom.

 \***Porečkim osnovnim školama – OŠ Finida i OŠ Poreč odobrena su sredstva za uključivanje pomoćnika u nastavi u neposredan rad s učenicima s teškoćama u razvoju.** Naime, početkom srpnja Grad Poreč-Parenzo je kao nositelj, u suradnji s Gradom Rovinjem-Rovigno, kao partnerom, podnio projektni prijedlog „PUNa torba zajedništva“ na poziv Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“, faza VI., koji provodi Agencija za strukovno obrazovanje i obrazovanje odraslih, sredstvima iz Europskog socijalnog fonda. Projektnim prijedlogom osiguran je maksimalno prihvatljiv iznos sufinanciranja od bespovratnih 260.000 eura (1,95 milijuna kuna), a ostatak od 22 posto sufinanciraju gradovi sukladno broju potrebnih pomoćnika u nastavi. Ukupna vrijednost projekta je 334.282 eura, a financira se sredstvima iz Europskog socijalnog fonda i Proračuna gradova partnera. Ovim sredstvima osigurana su sredstva za rad ukupno 48 pomoćnika u nastavi u osnovnoškolskim odgojno-obrazovnim ustanovama koje djeluju na području gradova-osnivača Poreča i Rovinja, za učenike s teškoćama u razvoju za školsku godinu 2023/2024.  Grad Poreč-Parenzo je potom, kao nositelj projekta, raspisao natječaj za zapošljavanje asistenata prema potrebama gradova, od čega 24 za porečke škole.

\* krajem kolovoza otvorene su javne nabave za gradnju dva nova vrtića na području Grada Poreča-Parenzo za 300 novih jasličkih i vrtićkih mjesta do kraja 2025. godine. **Javne nabave su otvorene za izgradnju jaslica i vrtića u porečkim prigradskim naseljima Nova Vas i Varvari,** a radovi obuhvaćaju izvedbu građevinsko-obrtničkih radova, elektro-tehničkih radova. Postupci su okončani, te su odabrani izvođači koji su krajem prošle i početkom ove godine krenuli u posao, te se radovi na ova dva nova predškolska objekta provode prema planu.

\*krajem kolovoza potpisan je i **ugovor o građevinskoj sanaciji Memorijalne kuće Joakima Rakovca,** koja je 1975. otvorena za javnost, a godinu dana kasnije dobila je svojstvo spomenika kulture. Ugovor su potpisale Elena Uljančić, ravnateljica Zavičajnog muzeja Poreštine, koji od 1980. skrbi o kući, te Danijela Ritoša Šifner ispred izabranog izvođača radova obrta „Istradrvo“. Ugovoreni građevinsko-obrtnički radovi uključuju radove na podovima i zidovima, uređenje međukatne konstrukcije, prozora i pročelja, ali i radove u susjednom dvorištu kojim je uređen pristup Rakovčevoj rodnoj kući. Nad radovima se vrši stalni stručni i konzervatorski nadzor. Radovi su početkom ove godine privedeni kraju. Po završetku sanacijskih radova, pristupit će se dizajnu i realizaciji stalnog postava Memorijalne kuće Joakima Rakovca.

\* Glazbeno-kulturna manifestacija **Porečko ljeto u organizaciji Turističke zajednice grada Poreča** i ove je godine naišla ja odličan odaziv publike domaće i strane. Nastupili su, između ostalih, Tomislav Bralić i klapa Intrade, Queen Tribute Band, Bon Jovi Tribute Band, Coldplay Tribute Band, a održane su i izuzetno dobro posjećene ture La Mula de Parenzo za promociju Centra za posjetitelje La mula de Parenzo, kao i nova manifestacija Pjat na molu na Carinskom gatu. Održano je i 22. izdanje Street art Poreč, festivala ulične umjetnosti koji se odvija na nekoliko lokacija porečke starogradske jezgre u organizaciji Pučkog otvorenog učilišta Poreč. Tijekom ljeta održana je i sezona Koncerta u Eufraziji i Jazza u lapidariju u organizaciji Pučkog otvorenog učilišta.

\* Najveći plivački maraton u Hrvatskoj – **Porečki delfin**, na svojem 22. izdanju 3. rujna okupio je više od 1.100 plivača-rekreativaca i to iz Hrvatske, Mađarske, Njemačke, Austrije, Slovenije i Italije. Porečki delfin održan je organizaciji Sportske zajednice Grada Poreča te uz pomoć Turističke zajednice Poreč, Grada Poreča-Parenzo, Valamara, Crvenog križa, te osamdesetak volontera iz sportskih udruga grada Poreča.

**\* S početkom nove školske godine u klupe je sjelo čak 160 prvašića** u Osnovnoj školi Poreč i Područnoj školi Žbandaj, Osnovnoj školi Finida i Područnoj školi Nova Vas te u Talijanskoj osnovnoj školi „Bernardo Parentin“. Prije početka škole, za sigurnost djece, održani su sastanci s ravnateljicama škola, prijevoznicima i Odjeljkom prometnog redarstva.

\* S početkom nove školske godine, **Grad Poreč-Parenzo nastavio je s osiguravanjem naknada za svoje učenike, kako bi osigurao jednake uvjete i mogućnosti za obrazovanje**, bez obzira na njihov socijalni status.  Tako Grad Poreč-Parenzo učenicima slabijeg imovinskog stanja osigurava naknade za prijevoz učenika, naknade za prehranu u osnovnim školama i besplatan produženi boravak, pokriva troškove udžbenika za učenike srednje škole, te radnih bilježnica, bilježnica i ostalih radnih materijala učenicima osnovnih škola, dok se svim učenicima Posebnog odjela osigurava sav potreban obrazovni materijal. Grad osigurava i stipendije iz socijalnog programa za učenike i studente, a ukupno se za potrebe učenika slabijeg imovinskog stanja iz gradskog proračuna na godišnjoj razini izdvaja oko 100 tisuća eura.

Dodatnih više od 470 tisuća eura iz gradskog proračuna osigurano je za učeničke i studentske stipendije, produženi boravak za sve niže razrede u porečkim osnovnim školama te sufinanciranje prijevoza svim srednjoškolcima koji se školuju van Poreča.

Grad Poreč-Parenzo izdvaja trećinu svojeg proračuna za obrazovanje i predškolski odgoj – 15.982.820 eura, te je među pet hrvatskih gradova koji izdvajaju najviše za obrazovanje po glavi stanovnika.

 \* **Početkom rujna u dva gradska i dva privatna vrtića u Poreču krenulo više od 770 djece, što je porast za više od 50 djece u odnosu na lani.** Zbog velikog broja djece i pozitivnih demografskih kretanja, jedan od prioriteta je ulaganje u jaslice i vrtiće kako bi se odgovorilo na potrebe porečkih obitelji. Tako su u protekle tri godine otvorene nove jaslice i vrtići u Velom Maju, Dračevcu i Žbandaju uređene su nove prostorije u Varvarima i Baderni. Uređene su nove prostorije tijekom energetske obnove Gornjeg vrtića, kao i nove skupine u vrtiću u Žbandaju, a kroz suradnju s Valamarom osigurani su i prostori u Piniji u Špadićima. Proces upisa u jaslice i vrtiće ostaje trajno otvoren tijekom cijele godine, te se sve prijave razmatraju po primitku, a i djeca upisuju u predškolsku ustanovu.

**\***Početkom rujnau porečkom Muzeju potpisan **Ugovor o građevinskoj sanaciji Romaničke kuće,**  jednog od rijetkih očuvanih primjera istarske stambene arhitekture romaničkog razdoblja, vrijedan ukupno 315.644 eura. Ugovor su potpisale ravnateljica Zavičajnog muzeja Poreštine Elena Uljančić i Gracijela Orbanić, direktorica izabranog izvođača radova Kapitela d.o.o. iz Žminja. Ugovoreni radovi uključuju građevinsko-obrtničke radove na pročeljima i u unutrašnjosti, sanaciju međukatnih konstrukcija, statičku stabilizaciju, restauratorske radove na kamenini, kao i stolarske, elektromontažne i strojarske radove. Nadzor nad radovima povjeren je Istrainženjeringu iz Poreča, dok će konzervatorski nadzor obavljati djelatnici Konzervatorskog odjela u Puli. Radovi su početkom 2024. godine privedeni kraju, te je u tijeku izrada postava u unutrašnjosti Romaničke kuće.

 \*Početkom rujna u Zagrebu je upriličeno potpisivanje Ugovora o dodjeli bespovratnih sredstava i Ugovora o sufinanciranju projekta iz Mehanizma za oporavak i otpornost kroz aktivnosti u okviru Nacionalnog plana oporavka i otpornosti 2021. - 2026. (NPOO) za financiranje provedbe investicijskih projekata sustava javne vodoopskrbe i javne odvodnje, kao i projekata smanjenja rizika od katastrofa u sektoru upravljanja vodama. Poziv na dostavu projektnih prijedloga bio je upućen javnim isporučiteljima vodnih usluga koji na području RH pružaju uslugu javne vodoopskrbe i javne odvodnje otpadnih voda. **Tako je Odvodnji Poreč d.o.o. dodijeljen je Ugovor o dodjeli bespovratnih sredstava** po uspješno provedenoj prijavi investicija u naselju **Bonaci**, gdje će se izgraditi 353 metra kanalizacijskih kolektora s jednom crpnom stanicom, čime će biti priključeno 170 stanovnika, vrijedan oko 204 tisuće eura. Dalje, za projekt u naselju **Fuškulin**, vrijednom 1,2 milijuna eura, previđena je izgradnja gotovo 4,5 km kanalizacijskih kolektora s jednom crpnom stanicom i priključenje čak 325 stanovnika na mrežu. Sredstva su odobrena i za projekt u naseljima **Jasenovica i Čuši**, zajedno vrijednih 732 tisuće eura, ukupne duljine gotovo 1,7 kilometara kanalizacijskih kolektora i s dvije crpne stanice za ukupno 145 stanovnika. **Provedbom navedenih projekata, sveukupno će se izgraditi više od 6,5 kilometara kanalizacijskih kolektora sa četiri crpne stanice, čime će na sustav javne odvodnje biti priključeno 640 stanovnika. Ukupno zatraženi i odobreni iznos financiranja iznosi 2.158.546,96 eura.**

Javne nabave za radove u svim navedenim naseljima su provedene, a **radovi će se izvoditi tijekom 2024. godine.**Krajnji rok za provedbu investicija je sredina 2025. godine.

 \*11.09. održana je prigodna **svečanost u dječjem vrtiću Radost 2**, u kojem je simbolično obilježen početak nove pedagoške godine u porečkim vrtićima, ali i **završetak obnove ove povijesne zgrade u kojoj je već desetljećima smješten vrtić.** Naime, sjedište vrtića Radost 2, poznatog još i kao Gornji vrtić, u povijesnoj je zgradi koja datira iz 1910. godine i u kojoj se još od 1980. godine provode aktivnosti predškolskog odgoja. Zgrada je više od stotinu godina imala uvijek društvenu namjenu, prvo kao zdravstveno -socijalna ustanova, a zadnjih četrdesetak godina kao ustanova za predškolski odgoj. Upravo zato bilo je potrebno izvršiti zahtjevnu obnovu zgrade, ali na način da ostane netaknut njezin povijesni izgled, a s druge strane da korisnicima pruži sve mogućnosti moderne energetski obnovljene zgrade. Grad Poreč-Parenzo prijavio Fondu za zaštitu okoliša i energetsku učinkovitost projekt energetske obnove zgrade Gornjeg vrtića, za što mu je odobreno 132.731 EUR-a bespovratnih sredstava, što predstavlja 40 posto ukupnih troškova koji iznose oko 324.000 eura + PDV. Prva faza obnove podrazumijevala je radove konstrukcijsko energetske sanacije krovne potkonstrukcije, termoizolaciju kosog stropa, te poda prema negrijanom tavanu, radove sanacije krovišta i krovnog pokrova, radove zamjene kompletne stolarije, te radove kompletne sanacije sustava elektroinstalacija i zamjenu rasvjetnih tijela. Dodatno, Grad je vlastitim sredstvima izradio potrebnu projektno tehničku dokumentaciju (izrada konzervatorske podloge, 3D snimanje fasade, izrada projekta s pripadajućim troškovnikom), te je obnovljena i fasada, škurnice, oličene i unutarnje prostorije, a postavljena su i nova igrala u dvorištu. Tako je vrtić dobio i nove dvije nove prostorije u unutrašnjosti za djecu, arhivu te prostrije za djelatnike.

\***Poreč je uvršten na listu top 10 hrvatskih gradova s najvećom neto dobiti poduzetnika u 2022. godini**. Uz Poreč, na listi se nalaze i poduzetnici sa sjedištima u Zagrebu, Zadru, Rijeci, Velikoj Gorici, Osijeku, Dubrovniku, Karlovcu, Varaždinu i Vukovaru, objavila je u svojoj godišnjoj analizi FINA. U Poreču je broj poduzetnika u godinu dana porastao s 1.512 na 1.654. Time je Poreč zauzeto jedanaesto mjesto po broju poduzetnika u Hrvatskoj. Godinu ranije, porečki poduzetnici zapošljavali su 9.477 radnika, dok je broj zaposlenih kod poduzetnika u 2022. godini narastao na 10.058, što je Poreč pozicioniralo na 14. mjesto po broju zaposlenih kod poduzetnika na razini Hrvatske. Konsolidirani financijski rezultat u 2022., odnosno neto dobit porečkih poduzetnika bila je oko 1,35 milijardi kuna, u odnosu na 655 milijuna kuna samo godinu ranije, što je porast od 100%.

\*Krajem rujna, nakon što je na već osam objekata javne namjene – nekadašnjem odlagalištu Košambra, sportskim dvoranama Palestra i Veli Jože, područnoj školi u Novoj Vasi, školi u Žbandaju, zgradi vrtića u Dračevcu, te dječjih vrtića Varvari i Baderna Grad Poreč-Parenzo postavio solarne elektrane, uvođenjem izvođača u posao, **na objektu Doma za starije i nemoćne osobe Poreč započela je ugradnja fotonaponske elektrane za potrebe Doma.** Uspješnom prijavom projekta pod nazivom “Dobra energija - Solarna energija za energetsku tranziciju'' Grad Poreč-Parenzo osigurao je bespovratna sredstva za postavljanje fotonaponske elektrane na zgradu Doma za starije i nemoćne osobe Poreč. Radi se o fotonaponskoj elektrani nazivne snage 58,995 kW koja svojim radom energiju sunca pretvara u električnu energiju. Na taj se način energijom proizvedenom iz obnovljivih izvora energije planira zadovoljiti nešto više od 25% prosječnih godišnjih potreba Doma za električnom energijom i smanjiti emisija CO2.

\* **PromoArh 2023**. – 3. međunarodni sajam graditeljstva, opremanja i uređenja održao se u dvorani Žatika od 20. do 22. rujna. Sajam je svoje prvo izdanje doživio 2019. godine te su ga posjetitelji i izlagači ocijenili vrlo uspješnim. Rekordan broj izlagača na 3. PromoArhu predstavio je najnovije trendove i tehnologije u gradnji, uređenju i opremanju.

\*raspisani su **natječaji za stipendije**, prvo učeničke, kasnije studentske

\* u svrhu **kreiranja što kvalitetnijeg prijedloga proračuna**, tijekom rujna održani su sastanci s predstavnicima mjesnih odbora kako bi se uključili u kreiranje Proračuna za 2024. godinu. Također, pozvani su i građani da svojim prijedlozima slanjem putem e-maila pridonesu što kvalitetnijeg prijedlogu Proračuna za 2024. godinu.

\* Koncertima i raznim događanjima obilježen je 23.rujna **Svjetski dan turizma u Poreču**.

\* zadnji vikend u rujnu Poreč je bio domaćin **19. državnog natjecanja u oranju.** Nastupilo je 13 ekipa, svaka iz jedne županije. Organizatori natjecanja su Hrvatska udruga za organizaciju natjecanja orača (HUONO), Istarska županija, Grad Poreč-Parenzo, Ministarstvo poljoprivrede i Udruga orača Istarske županije.

\* **Poreč se ponovno okrunio titulom „Najbolji grad“** srednje veličine u izboru koji već šest godina provode ‘Jutarnji list’ i portal ‘Gradonačelnik.hr“. Poreč se svake godine nalazi među finalistima i to u osnovnim kategorijama Kvaliteta života, Obrazovanje, demografija, socijalna politika i mladi i Ekonomija, a titulu „Najboljeg grada“ već je osvajao 2018. i 2019. godine. U izboru su u svakoj od kategorija proglašena tri grada pobjednika  – najbolji veliki (više od 35 tisuća stanovnika ili županijsko središte), najbolji srednji (između 10 tisuća i 35 tisuća stanovnika) te najbolji mali grad, veličine do deset tisuća stanovnika, a vodi se računa o 29 različitih parametara. Pri rangiranju gradova u kvaliteti života organizatori izbora u obzir su, između ostalog, uzeli proračunska izdvajanja gradova za unaprjeđenje stanovanja, sport, kulturu i zaštitu okoliša. Uz to, analizirani su podaci o indeksima općeg kretanja stanovništva i starenja u gradovima. Gospodarski pokazatelji gradova uvršteni u rangiranje najboljih gradova su, među ostalim, prosječni dohodak po stanovniku, prosječni izvorni prihodi po stanovniku, pokrivenost ukupnih gradskih rashoda prihodima, stopa prireza i efikasnost gradske uprave. Poreč je bio kandidiran i u kategoriji Ekonomija, te Obrazovanje, demografija, socijalna politika i mladi. Ipak, nagradom svih nagrada može se smatrati upravo ova u kategoriji Kvaliteta života i to zato što su direktan input za kreiranje kriterija i parametara po kojima su gradovi uspoređivani dali sami građani kroz istraživanje, koje iz godine u godinu provodi Ipsos i u kojemu građani odgovaraju na pitanja o tome što im je najvažnije za kvalitetu života u njihovom gradu. Temeljem njihovih odgovora, uspoređivali su se pokazatelji gradova po čak 30 različitih indikatora te se dobio poredak gradova koji svojim građanima osiguravaju najbolju kvalitetu i standarde življenja.

\*Listopad u Poreču već je tradicionalno u znaku poduzetništva, kroz manifestaciju **Mjesec poduzetništva u Poreču.** Ovom se manifestacijom želi pomoći postojećim poduzetnicima, ali i onima koji to tek planiraju postati. Poreč, je unatoč brojnim izazovima, zadržao svoj poduzetnički duh, poduzetnici i gradska uprava su nastavili svoj partnerski odnos i skupa pronašli način prilagodbe novim uvjetima poslovanja. Svakodnevno su se tijekom listopada provodile različite aktivnosti u kojima su sudjelovale sve generacije Porečana, od onih najmlađih vrtićke dobi, pa do starijih iskusnih poduzetnika i poduzetnica.

Kao i prethodnih godina, u provedbi aktivnosti su, osim Grada Poreča-Parenzo, sudjelovale i gradske ustanove, obrazovne institucije, udruge, lokalni poduzetnici te partneri iz drugih gradova, koji su svojim nesebičnim uključivanjem prenijeli svoje iskustvo i doprinijeli kvaliteti manifestacije.

\* Grad Poreč-Parenzo je i 2023. godine, ususret kraju godine i blagdanima, nastavio s isplatom **novčanih naknada za dopunsko zdravstveno osiguranje umirovljenika**, kao i osoba koje su starije od 65 godina i nisu u mirovini. Grad je na ovaj način darovao s iznosom od 55,7 eura oko 3.000 svojih građana, za što je u proračunu za 2023. godinu izdvojeno oko 133 tisuće eura.

\* **Dom za starije i nemoćne osobe Poreč prigodnom svečanošću je obilježio 16 godina od svojeg otvorenja i Međunarodni dan starijih osoba 1.listopada**. Dom uspješno djeluje od 2007. godine, a njegov je kapacitet 83 mjesta za korisnike na stalnom smještaju. Moderno opremljen Dom ima oko 4.600 m² korisne površine sa 49 soba za smještaj 83 korisnika te sve potrebne ostale prostore. Dom pruža i usluge Poludnevnog boravka za 20 korisnika te izvaninstitucionalne programe „Hospicij – kućna skrb“, Medicinska rekreacija za starije, Pomoć u kući i Post-covid rehabilitacija, a od 2008. godine u njemu su boravile 582 starije osobe, usluge Poludnevnog boravka koristilo je 150 osoba, dok je usluge Posudionice ortopedskih pomagala koristilo 1.706 osoba. U pripremi su i projekti za širenje Doma.

\* U sklopu **obilježavanja Dječjeg tjedna**, Grad Poreč-Parenzo i ove je godine djeci poklonio kazališnu predstavu „Pčelica Maja“. Predstave je vidjelo 420 djece i to učenici prvih razreda svih porečkih osnovnih škola i djeca u dobi 5 -6 godina iz svih dječjih vrtića. Predstave su dio različitih programa kojima se u Poreču već tradicionalno obilježava Dječji tjedan početkom listopada. Ovom sam prilikom obišao sve prvašiće u sve tri porečke osnovne škole, a svi su na dar dobili majice Grada Poreča-Parenzo.

\*Poreč nastavlja biti predvodnik zelenih projekata u Istri, pa je tako uspješnom prijavom projekta **osigurao sredstva za nabavu i sadnju stabala i sadnica bilja te revitalizaciju lokvi od Fonda za zaštitu okoliša i energetsku učinkovitost** u iznosu od 159.693 EUR, što je 80 % prihvatljivih troškova ukupnog ulaganja, dok je za nabavu spremnika za odvojeno prikupljanje otpada osigurano dodatnih 30.800 EUR.

 **Sedmo izdanje Sport Festa** održano je od 13. do 15. listopada 2022. s puno novosti i zanimljivosti te bogatim sportskim i zabavnim programom. U dvorani Žatika sajam je obogaćen s puno popratnih sportskih sadržaja.

 \***sredinom listopada održano je uspješno izdanje prestižne triatlonske utrke Plava Laguna Ironman 70.3.** Na utrku je prijavljeno više od 1500 triatlonaca, većinom sportaša s naših emitivnih tržišta Italije, Austrije, Slovenije, Njemačke i Hrvatske i Ujedinjenog Kraljevstva. Osim produljenja sezone ovim sportskim eventom, cilj je bio i dobra promocija Poreča, Istre i Hrvatske kao atraktivne destinacije u posezoni, posebno za aktivan odmor.

U poslovnoj zoni u Ulici Mate Vlašića **Grad Poreč-Parenzo uredio je prostorije koje koriste djeca i mladi za potrebe STEM radionica, k**oje vode članovi udruge Pozitron. Udruga se obratila Gradu Poreču-Parenzo s idejom da se STEM radionice pokrenu u Poreču, jer je već postojao iskazan interes. Na obostrano zadovoljstvo, suradnja je vrlo brzo dogovorena te je Grad osigurao prostor i financirao njegovo uređenje i opremanje, a udruga je krenula s radom i ima već veliki broja polaznika.

\* Više od 50 fakulteta sa 60 smjerova iz Hrvatske i Slovenije, poslodavci i agencije za studij u inozemstvu predstavili su se na **2. izdanju Sajma karijera,** koji su u dvorani Žatika zajednički organizirali Grad Poreč-Parenzo, Srednja škola Mate Balote Poreč, Turističko ugostiteljska škola Antona Štifanića Poreč i Klub za mlade Poreč-Club per i giovani Parenzo.

 \*donijeta je **Odluka o sufinanciranju prijevoza učenika srednjih škola** za školsku 2023./2024. godinu, kojom se utvrđuju kriteriji, mjesečni iznos i način ostvarivanja prava sufinanciranja prijevoza učenika koji se školuju u srednjim školama.

 \*12. studenog održani su **izbori za vijeća svih deset mjesnih odbora** Grada Poreča-Parenzo.

 \*Grad Poreč-Parenzo raspisao je **Javni poziv za dodjelu potpore za postavljanje elemenata urbane opreme u starogradskoj jezgri**. Ova je potpora u iznosu od 1.000,00 eura podrška gospodarstvu i namijenjena je obrtima i trgovačkim društvima (malim i srednjim) koji posluju u starogradskoj jezgri Poreča i obveznici su primjene Odluke o urbanoj opremi starogradske jezgre Grada Poreča-Parenzo

\* Dana 21. 11. obilježen je **blagdan sv. Maura**, zaštitnika grada i Porečke biskupije.. Središnji događaj je bila svečana misa u čast sveca zaštitnika te procesija ulicama staroga grada, a održane su i svjetovne svečanosti i proslava 60 godina tvrtke Agrolaguna. U povodu sveca zaštitnika Poreča, održana je i **dodjela Nagrade Sv. Mauro** Pučkog otvorenog učilišta za trajan doprinos u kulturi i području rada ove ustanove, koja je u 2023. dodijeljena dugogodišnjem ravnatelju srednje škole Marijanu Vukušiću.

 \* u sklopu obilježavanja blagdana sv. Maura održan je i 1. Festival mladih na Trgu Matije Gupca gdje su nastupili domaći glazbenici iz Poreča i Nika Turković.

 \* Krajem studenog u dvorani Žatika održan je sajam ribarstva, ribarske opreme, akvakulture, sportskog ribolova i sportova na vodi 15. **Crofish. Ovo je** značajna sajamska manifestacija u Istarskoj županiji te jedini događaj sa navedenom tematikom u Republici Hrvatskoj. Na sajmu je sudjelovalo  90 izlagača iz Hrvatske, Slovenije, Italije i Španjolske.

 \*23.11. obilježeno je u Velikoj vijećnici **30 godina djelovanja projekta Zdravi grad Poreč.**

 \*u studenom Grad Poreč-Parenzo je uspješno nastavio kampanju sadnje stabala koja je prije nekoliko godina diljem Hrvatske počela pod nazivom „Zasadi stablo, ne budi panj“.
Osim što je po mjesnim odborima održana sadnja novih stabala, u samom centru grada, pokraj gradske tržnice na Velikom gradskom parkiralištu, u sat vremena podijeljeno više od 500 besplatnih sadnica građanima, po motom “**Dođi po svoje drvo – Vieni a prendere il tuo albero“.**

\*U mjesecu studenom su objavljene konačne liste za **učeničke i studentske stipendije**, a ukupno se za stipendiste izdvaja oko 133 tisuća eura godišnje za stipendiranje stotinjak učenika i studenata i to najvećim stipendijama u Hrvatskoj.

\* Povodom **Međunarodnog dana osoba s invaliditetom,** koji se obilježava 3. prosinca, susreo sam se s članovima Društva invalida Poreč te podržao njihovu tradicionalnu Novogodišnju lutriju kupnjom srećki.

 \*početkom prosinca počelo je **uređenje zgrade područne osnovne škole u Novoj Vasi.** U sklopu radova obnovljeno je cijelo pročelje i riješena kapilarna vlaga, dok su se u unutrašnjosti vršili radovi na kompletnoj rekonstrukciji sva četiri sanitarna čvora.

\* volonteri Gradskog društva Crvenog križa Poreč, Društva „Naša djeca“ Poreč, Gradske knjižnice Poreč, Društva invalida Poreč, Doma za starije i nemoćne Poreč, Centra za inkluziju i podršku u zajednici i Centra za građanske inicijative Poreč okupili su se na tradicionalnom godišnjem susretu - **Balu volontera povodom Međunarodnog dana volontera**, koje je za njih organizirao Grad Poreč-Parenzo. Uručene su zahvalnice volonterkama i volonterima koji su bili posebno aktivni u 2023. godini.

 \***Grad Poreč-Parenzo je iz gradskog proračuna dodijelio ukupno 79 bespovratnih potpora porečkim poduzetnicima i obrtima**, temeljem Programa poticanja razvoja poduzetništva za 2023. godinu i Javnog poziva poduzetnicima za dodjelu potpora za razvoj poduzetništva u 2023 godini. To je ujedno najveći broj dodijeljenih potpora do sada, a za tu je svrhu u proračunu izdvojeno oko 27 % posto više sredstava nego godinu ranije, odnosno 53.400 eura.

\* 12. prosinca **počeo je Advent Poreč-Avvento Parenzo,** paljenjem lampica na Trgu Matije Gupca u srcu starogradske jezgre. Organizator Adventa Poreč Grad Poreč-Parenzo, zajedno s partnerima TZ Grada Poreča, Plavom Lagunom i Valamar Rivierom, te suorganizatorima Pučkim otvorenim učilištem Poreč, Uslugom Poreč, Gradskom knjižnicom Poreč, Centrom za mlade Poreč, Sportskom zajednicom Grada Poreča, Zajednicom Talijana Poreč, porečkim udrugama kao i svim školama i vrtićima. Pripremljen je bogat program i noviteti za brojne posjetitelje – besplatno klizalište, brojni koncerti i predstave na ulicama staroga grada, postavljene nove dekoracije, bogata gastro ponuda i delicije na Badnjem i Slatkom jutru, održana humanitarna Adventska utrka, uprizorenje živih jaslica, održana Porečka bajka - podjela poklon paketića za 1.400 djece, novogodišnja lutrija Društva invalida Poreč, te ček četiri dočeka Nove godine uz onaj glavni - nastup Petra Graše na Trgu slobode 31. prosinca. Velika novost ovogodišnjeg Adventa Poreč bila je i baletna predstava Orašar u dvorani Žatika za koju je preko dvije tisuća ulaznica prodano u rekordnom roku.

\*Na 23. sjednici Gradskoga vijeća Grada Poreča-Parenzo, izglasan je **gradski proračun za 2024. godinu u iznosu od 60,9 milijuna eura.** Kod kreiranja proračuna, u fokusu su nam bile potrebe građana i ravnomjerni razvitak grada.  Proračun se stvarao kroz javno savjetovanje s građanima tijekom kojeg su građani slali svoje prijedloge, konzultacije s mjesnim odborima i ustanovama i odborom za proračun. Gotovo su svi prijedlozi implementirani u Proračun, jer se često radilo o manjim komunalnim aktivnostima ili projektima koji su već u pripremi.

\*Pred kraj godine predstavljen je **novi bibliobus Gradske knjižnice Poreč** koji građanima donosi u njihova naselja ili na kućni prag knjige koje žele posuditi i čitati. Riječ je o novoj bibliobusnoj službi Gradske knjižnice Poreč. Bibliobus je kruna velikog projekta porečke knjižnice „Na istoj strani(ci) koji je provodila tijekom dvogodišnjeg razdoblja u partnerstvu s Gradom Porečom - Parenzo, a koji je odobren u okviru europskog natječaja „Čitanjem do uključivog društva te je financiran u okviru Operativnog programa „Učinkoviti ljudski potencijali 2014. - 2020. Europske Unije iz europskog socijalnog fonda, a 85 % sredstava osigurano je iz Europskog socijalnog fonda te 15 % Ministarstva kulture i medija Republike Hrvatske.

 U izvještajnom razdoblju održana su i primanja za izvrsne učenike i učenice porečkih osnovnih škola, izvrsne glazbenike i plesače iz Umjetničke škole Poreč, jedriličare Niku Fornažar i Davida Nicolettija, njemačku policijsku djelatnicu na ispomoći sezoni Tamaru Vasilisu Titu, za Petra Brajkovića brončanog na svjetskoj prirodoslovnoj Olimpijadi, za jubilarne darivatelje krvi povodom Međunarodnog dana darivatelja krvi, umirovljene porečke učitelje i profesore, pripadnike 154. brigade Hrvatske vojske, te delegacije prijateljskih gradova Poinga i okruga Praga 6, kao i učenice Umjetničke škole iz Praga 6 koje su u listopadu boravile u Poreču i surađivale s Umjetničkom školom Poreč.

U izvještajnom razdoblju obilježeni su i svi važni datumi i obljetnice, godišnjica odlaska partizana sa Rušnjaka, obilježen je Dan pobjede i domovinske zahvalnosti i Dan hrvatskih branitelja, na gradskom groblju (04.08.) i kraj spomen obilježja u Novoj Vasi (05.08.), održan je prijem za predstavnike policije povodom dana njihova zaštitnika sv. Mihovila, obilježen blagdan Svih svetih, te obilježen Dan sjećanja na žrtve Domovinskog rata i žrtve Vukovara i Škabrnje (18.11), a kao i obilježen Nacionalni dan (i mjesec listopad ) borbe protiv raka dojke.

U izvještajnom razdoblju održane su i druge manifestacije: Sajam istarskih poljoprivrednih proizvoda koji se tijekom kolovoza i rujna jednom tjedno odvijao na Trgu slobode, otvorenje izložbe Annale u Istarskoj sabornici, Koncerti u Eufrazijani, Jazz u Lapidariju, Street Art Festival u kolovozu, u studenom je održan festival dokumentarnog filma Poreč Dox.

Izvršeni su i manji komunalni radovi: asfaltirane prometnice na Stanciji Vergotini, Stanciji Vodopija, Jehnićima, Červaru i Červar-Portu nastavilo se uređenje dječjih i polivalentnih igrališta, te uređenja lokvi za bioraznolikost.

Mogu zaključiti da smo u izvještajnom razdoblju nastavili provoditi dugoročne strategije održivog razvoja, politike racionalnog i odgovornog poslovanja, pratiti zacrtane planove, projekte i investicije razvojnog karaktera te društveno-socijalni program, a sve sa osnovnim ciljem održavanja dostignutih visokih standarda života i rada u našem gradu.

1. **Izvješća upravnih odjela Grada Poreča-Parenzo**

**IZVJEŠĆE**

**o radu Upravnog odjela za opću upravu**

**za period od 01.07. do 31.12.2023. godine**

 Ovo izvješće obuhvaća prikaz poslova koji su se u Upravnom odjelu za opću upravu i gospodarstvo obavljali u razdoblju od 01.07. do 31.12.2023. godine. Ujedno se prikazuju broj i vrste odluka te druge aktivnosti Gradonačelnika i Gradskog vijeća u izvještajnom periodu.

Izvješće sadrži cjeline:

1. Organizacija, nadležnosti i opseg poslova,

2. Poslovi iz nadležnosti Gradonačelnika,

3. Poslovi iz nadležnosti Gradskog vijeća,

4. Opći poslovi,

5. Javna nabava,

6. Zaključak.

1. **Organizacija, nadležnosti i opseg poslova**

Odlukom o ustrojstvu upravnih tijela Grada Poreča („Službeni glasnik Grada Poreča– Parenzo“ br. 07/21) utvrđeno je ustrojstvo i područje rada Upravnog odjela za opću upravu koji se sastoji od:

1. Odsjeka za stručne poslove gradskih tijela,
2. Odsjeka za opće poslove i mjesnu samoupravu u čijem je sastavu i

- Odjeljak pisarne, i

1. Odsjeka za javnu nabavu.

Odsjek za stručne poslove gradskih tijela koordinira i prati rad Gradskog vijeća i njegovih radnih tijela, Gradonačelnika i njegovih radnih tijela, za one poslove za koje ih drugi upravni odjeli u Gradu ne prate, te obavlja ukupne stručne i administrativne poslove za Gradonačelnika i Gradsko vijeće. Izrađuje konačne tekstove općih i pojedinačnih akata koje donose Gradsko vijeće i Gradonačelnik, odgovoran je za njihovu autentičnost, kao i za zapisnike sa sjednica. Uređuje i objavljuje službeno glasilo Grada. Odgovoran je za protokol unutar Grada te obavlja korespondenciju u ime Gradonačelnika. Ostvaruje komunikaciju s javnošću u ime Grada, kao i sa zbratimljenim i drugim jedinicama lokalne samouprave te koordinira značajnije manifestacije u Gradu.

Odsjek za opće poslove i mjesnu samoupravu obavlja opće i kadrovske poslove za gradska upravna tijela, pomoćno-tehničke poslove za potrebe upravnih tijela Grada, poslove lokalne i mjesne samouprave, poslove pisarne kao i poslove vezane za vijeća nacionalnih manjina, civilnu zaštitu itd.

Odsjek za javnu nabavu bavi se utvrđivanjem ukupnih potreba za nabavom roba, radova i usluga, uspostavom baze podataka za nabavom roba, radova i usluga, planiranjem i provedbom postupaka javne nabave, izradom dokumentacije za nadmetanje i druge potrebne dokumentacije, sklapanjem i praćenjem izvršenja ugovora o javnoj nabavi i okvirnih sporazuma, vođenjem registra ugovora o javnoj nabavi i okvirnih sporazuma te drugim sličnim poslovima.

U Upravnom odjelu je u izvještajnom razdoblju sistematizirano 29 radna mjesta od čega je popunjeno 20 radnih mjesta na neodređeno vrijeme.

U izvještajnom razdoblju postojao je manjak službenika u nekim odsjecima unatoč čemu se nastojalo sve poslove i obveze izvršavati u definiranim rokovima.

Ovom Izvješću prilaže se pregled propisanih i popunjenih radnih mjesta u Upravnom odjelu sa stanjem u prosincu 2023. godine.

Tijekom izvještajnog razdoblja Upravni odjel za opću upravuje zaprimio i obradio 198 predmeta iz svoje nadležnosti, 255 predmeta iz nadležnosti Gradonačelnika i 73 predmeta iz nadležnosti Gradskog vijeća, odnosno ukupno 539 predmeta.

 Osigurani su materijalni i organizacijski uvjeti za rad vijeća mjesnih odbora na području Grada i to za Mjesne odbore: Červar-Porat, Veli Maj, Nova Vas, Mate Balota, Joakim Rakovac, Anka Butorac, Varvari, Žbandaj, Fuškulin i Baderna.

 Osigurani su materijalni i organizacijski uvjeti za rad vijeća nacionalnih manjina te predstavnika slovenske nacionalne manjine u Gradu.

Na području odnosa s javnošću u izvještajnom razdoblju prema medijima redovito su upućivane obavijesti, pozivi i priopćenja. Izvršavane su i obveze temeljem Zakona o pravu na pristup informacijama, kao što su odgovori na upite fizičkih i pravnih osoba, te izvješćivanje Povjerenika za informiranje.

Na mrežnoj stranici Grada [www.porec.hr](http://www.porec.hr) redovito su objavljivane vijesti o aktualnim događanjima u Gradu i u vezi Grada, odluke Gradonačelnika i Gradskog vijeća, Službeni glasnik Grada, oglasi, natječaji, obavijesti, Proračun, javna savjetovanja i drugo po potrebi.

Nastavljena je dobra suradnja s medijima koji prate događanja u Gradu i rad gradske uprave, najviše s Glasom Istre, Radio Istrom, Radio Centrom-Studio Poreč, HRT Radio Pulom, TV Novom, HRT-om, RTL-om, Novom TV te lokalnim web portalima.

U izvještajnom razdoblju odvijale su se i brojne protokolarne aktivnosti, izvršena su izvještavanja o raznim aktivnostima, a održale su se i tradicionalne manifestacije poput proslave Dana zaštitnika grada Sv. Maura, Adventa Poreč i dočeka Nove godine, Ironmana, Istria300, Sportfesta, Crofisha, Sajma kaijerra i ostalih sajmova u dvorani Žatika.

Održavana je suradnja sa pobratimljenim gradovima, kao i gradovima prijateljima u zemlji i u inozemstvu, pa su nakon posjeta naših učenika Umjetničke škole Pragu, djeca iz njihove glazbene škole posjetila su Poreč i održala zajednički koncert s našim učenicima.

U izvještajnom razdoblju održani su izbori za vijeća mjesnih odbora, dok nisu održavani lokalni izbori, odnosno izbori za predstavnička i izvršna tijela Grada.

**2. Poslovi iz nadležnosti Gradonačelnika**

 Gradonačelnik je u izvještajnom razdoblju donio opće i pojedinačne akte iz svoje nadležnosti, te utvrdio prijedloge akata za Gradsko vijeće, po vrstama i oblastima prema sljedećem prikazu:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Oblast-upravno tijelo** | ODLUKE | ZAKLJUČCI | PLANOVI | PROGRAMI | PRAVILNICI | IZVJEŠĆA | LISTE | JAVNI POZIVI | RJEŠENJE | UKUPNO |
| Upravni odjel za opću upravu/Gradonačelnik  |  96 | 8 | 4 | / | 2 | 1 | / | / | 1 | 112 |
| Upravni odjel za financije | 2 | 12 | / | / | / | 1 | / | / | / | 15 |
| Upravni odjel za društvene djelatnosti  | 26 | 66 | 1 | / | / | / | 4 | 1 | / | 98 |
| Upravni odjel za gospodarstvo i EU fondove | 16 | 75 | / | 2 | / | / | / | / | / | 93 |
| Upravni odjel za komunalni sustav | 41 | 11 | / | 1 | / | / | / | / | / | 53 |
| Upravni odjel za prostorno planiranje i zaštitu okoliša | 34 | 31 | / | / | / | / | / | / | / | 65 |
| Unutarnji revizor | / | / | 2 | / | / | / | / | / | / | 2 |
| **UKUPNO** | **215** | **203** | **7** | **3** | **2** | **2** | **4** | **1** | **1** | **438** |

 Gradonačelnik je ujedno i predlagatelj gotovo svih akata koje je donijelo Gradsko vijeće u izvještajnom razdoblju.

**3. Poslovi iz nadležnosti Gradskog vijeća**

Gradsko vijeće je u izvještajnom periodu zasjedalo na 6 sjednice s 88 točaka dnevnog reda, odnosno prosječno 15 točaka po sjednici. Materijali s pozivima za sjednice, osim vijećnicima, dostavljaju se osobama određenima Poslovnikom o radu Gradskog vijeća.

 Odluke Gradskog vijeća se redovito dostavljaju nadležnim ministarstvima radi nadzora zakonitosti. Na te odluke do sada nije bilo bitnijih primjedbi.

 Opći akti Gradskog vijeća, Gradonačelnika i drugih tijela po potrebi objavljuju se u "Službenom glasniku Grada Poreča-Parenzo".

 Predstavnici sredstava javnog priopćavanja su redovno pratili sjednice Gradskog vijeća, kao i sve događaje u vezi Grada Poreča-Parenzo.

 Javnost rada Gradskog vijeća, Gradonačelnika, gradskih upravnih tijela, gradskih trgovačkih društava, ustanova i drugih pravnih osoba osigurava se praćenjem od strane sredstava javnog priopćavanja, provedbom propisa o pravu na pristup informacijama, putem službene web stranice www.porec.hr i na druge pogodne načine.

**4. Opći poslovi**

U Upravnom odjelu se kontinuirano obavljaju opći poslovi za potrebe svih gradskih tijela i izvršavanja raznih zadataka iz gradske nadležnosti, kao što su održavanje uredskih prostora, osiguranje prostornih i tehničkih uvjeta za rad gradskih tijela, organizacija i podrška za provedbu svih izbora i referenduma na području Grada, te administrativna i tehnička podrška za Vijeća mjesnih odbora na području Grada Poreča-Parenzo kao i Vijeća nacionalnih manjina, poslovi vezani za zaštitu i spašavanje i civilnu zaštitu.

Izrađuju se akti o organizaciji gradskih upravnih tijela, obavljaju se pripreme i provođenje natječaja za prijam u službu službenika i namještenika, izrađuju pojedinačni akti za službeničke radne odnose, vodi cjelokupna kadrovska evidencija i dokumentacija te drugo po potrebi.

Obavljaju se poslovi pisarnice koji su stalni i opsežni, a sadrže prijam, evidentiranje i otpremu službene pošte, arhiviranje predmeta, održavanje arhive i korištenje arhivske građe za potrebe svakodnevnog rada gradskih upravnih i drugih tijela.

U izvještajnom periodu otpremljeno je **14.852** raznih poštanskih pošiljki, odnosno prosječno **2.475**  pošiljki mjesečno.

Osim navedenih, u Upravnom se odjelu obavlja velik broj raznih drugih poslova za potrebe svih gradskih tijela, poslovi koji nisu u nadležnosti ostalih gradskih upravnih tijela te ostalo po potrebi.

**5. Javna nabava**

U izvještajnom razdoblju Upravni odjel, odnosno Odsjek za javnu nabavu, je provodio zakonom propisane postupke i pravila prilikom nabave roba, radova i usluga. Prilikom provedbe postupaka javne nabave vodilo se računa o osiguranju transparentnosti i pristupačnosti svim zainteresiranim osobama uz istovremeno postizanje najšireg društvenog nadzora nad potrošnjom javnih sredstava.

U izvještajnom razdoblju provodilo se ukupno 18 postupaka javne nabave male vrijednosti, od toga ugovoreno je 13 javnih nabava, a poništeno je 5.

Ugovorene su 49 jednostavne nabave. Provedeno je 43 postupaka jednostavne nabave sukladno Odluci/Pravilniku Grada:

9 za UO za opću upravu,

26 za UO za komunalni sustav,

9 za UO za društvene djelatnosti,

4 za UO za prostorno planiranje i zaštitu okoliša te

1 za UO za gospodarstvo i EU fondove.

 Sukladno Zakonu o javnoj nabavi u odnosu na sve gospodarske subjekte poštovana su načela slobode kretanja robe, načelo slobode poslovnog nastana i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti

Sukladno Zakonu o javnoj nabavi u odnosu na sve gospodarske subjekte poštovana su načela slobode kretanja robe, načelo slobode poslovnog nastana i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.

**6. Zaključak**

 Upravni odjel za opću upravu je u izvještajnom razdoblju izvršio zadaće i obavio poslove radi kojih je ustrojen.

 U daljnjem periodu potrebno je, primjenom važećih propisa i upravne struke, poraditi na daljnjem unapređenju organizacije i osposobljenosti službenika, naročito radi smanjenja broja službenika zbog odlaska u mirovinu, dužih bolovanja, rodiljnih i roditeljskih dopusta i iz drugih razloga te radi osuvremenjivanja rada upravnih tijela. Potrebno je popuniti upražnjena radna mjesta sukladno planu prijema u službu, da bi se moglo redovito obavljati poslove Upravnog odjela prema standardima postavljenima gradskim i drugim propisima.

 Unatoč ograničenim sredstvima, nužno je trajno održavati i obnavljati sredstva za rad, kao što su zgrade u kojima djeluju Gradonačelnik, Gradsko vijeće i gradska upravna tijela, vozni park, prostorije za arhivu, informatička, uredska i komunikacijska oprema. Također u planu je nastavak uvođenja digitalizacije rada gradske uprave, kao moderne i efikasne javne uprave.

Prilog: tablica kao u tekstu

S poštovanjem,

 PROČELNIK

 dr.sc. Darko Saftić

**UPRAVNI ODJEL ZA OPĆU UPRAVU - pregled propisanih i popunjenih radnih mjesta sa stanjem 31.12.2023.**

|  |  |  |  |  |
| --- | --- | --- | --- | --- |
| **Naziv radnog mjesta** | **Stručna sprema** | **Propisani broj izvršitelja** | **Popunjena radna mjesta** | **Službenici-namještenici** |
| **PROČELNIK**  | **VSS** | **1** | **1** | **Darko Saftić** |
| **VODITELJ ODSJEKA ZA STRUČNE POSLOVE GRADSKIH TIJELA** | **VSS** | **1** | **1** | **Lorena Poropat Bukara** |
| **VIŠI SAVJETNIK ZA****ZA ODNOSE S JAVNOŠĆU I PROTOKOL** | **VSS** | **1** | **1** | **Ajna Temimović** |
| **VIŠI STRUČNI SURADNIK ZA ODNOSE S JAVNOŠĆU I PROTOKOL** | **VSS** | **1** | **1** | **Vedrana Valić** |
| **VIŠI STRUČNI SURADNIK PREVODITELJ** | **VSS** | **1** | **1** | **Edi Zarli** |
| **STRUČNI SURADNIK ZA STRUČNE POSLOVE GRADSKIH TIJELA** | **VŠS** | **1** | **1** | **Maja Šimonović Cvitko** |
| **SAVJETNIK ZA PRAVNE POSLOVE** | **VSS** | **1** | **-** | **-** |
| **REFERENT ZA POSLOVE GRADONAČELNIKA** | **SSS** | **1** | **1** | **Anita Radešić** |
| **ADMINISTRATIVNI TAJNIK** | **SSS** | **1** | **-** | **-** |
| **VODITELJ ODSJEKA ZA OPĆE POSLOVE I MJESNU SAMOUPRAVU** | **VSS** | **1** | **1** | **Milorad Milohanović** |
| **SAVJETNIK ZA RAČUNARSTVO** | **VSS** | **1** | **-** | **-** |
| **REFERENT ZA OPĆE POSLOVE** | **SSS** | **1** | **-** | **-** |
| **REFERENT ZA MJESNU SAMOUPRAVU** | **SSS** | **2** | **1** | **Serđo Rakovac** |
| **STRUČNI SURADNIK-KOORDINATOR POSLOVA PISARNE** | **VŠS** | **1** | **1** | **Đeni Beato Bertoša** |
| **REFERENT ZA POSLOVE PISARNE, ARHIVE I UREDSKO POSLOVANJE** | **SSS** | **2** | **1** | **Jelena Vojinović** |
| **REFERENT ZA PRIJEMNO OTPREMNE POSLOVE** | **SSS** | **1** | **1** | **Ljubica Kmet** |
| **VOZAČ** | **SSS** | **1** | **-** | **-** |
| **DOMAR-LOŽAČ** | **SSS** | **1** | **1** | **Dean Jovičević** |
| **DOSTAVLJAČ POŠTE** | **SSS** | **1** | **1** | **Korado Velenik** |
| **SPREMAČ** | **NSS** | **3** | **3** | **Milena Brčić****Vesna Mihelić****Mira Marjanović** |
| **VRATAR** | **NSS** | **1** | **1** | **Marina Radošić** |
| **VODITELJ ODJELJKA PISARNE** | **VŠS** | **1** | **-** | **-** |
| **VODITELJ ODSJEKA ZA JAVNU NABAVU** | **VSS** | **1** | **1** | **Alja Udovičić** |
| **VIŠI STRUČNI SURADNIK ZA JAVNU NABAVU** | **VSS** | **1** | **1** | **Martina Golob Rupenović** |
| **ŞAVJETNIK ZA JAVNU NABAVU** | **VŠS** | **1** | **-** | **-** |
| **UKUPNO** |  | **29** | **20** |  |

**IZVJEŠĆE**

**o radu Upravnog odjela za financije**

**za period od 01.07. do 31.12.2023. godine**

Ovo Izvješće ima za cilj prikazati rad Upravnog odjela za financije tijekom druge polovine proračunske 2023. godine. Izvješćem se nastoji predočiti aktivnosti upravnog odjela na najpribližniji način izvješćivanja utvrđen ISO standardom za izvješćivanje na lokalnoj razini.

Sukladno navedenom isti se sastoji od pet dijelova, i to: I. Najvažnije akcije u izvještajnom razdoblju; II. Organizacijska struktura i nadležnosti; III. Akti Gradskog vijeća i Gradonačelnika; IV. Ciljevi; V. Realizacija neposrednih zadataka.

1. **NAJVAŽNIJE AKCIJE U IZVJEŠTAJNOM RAZDOBLJU**

Upravni odjel za financije je u izvještajnom razdoblju obavljao poslove i zadatke definirane Zakonom o proračunu i njemu pratećim aktima, propisima koji uređuju financijsko i računovodstveno poslovanje kao i onima iz područja radnih odnosa, dohotka, poreza i doprinosa i drugih oblasti.

Upravni odjel prati rad svih službi gradske uprave i proračunskih korisnika s kojima je usko povezan, a glavna aktivnost odjela usmjerena je na izradu i praćenje izvršavanja proračuna.

U izvještajnom razdoblju izrađen je Polugodišnji izvještaj o izvršenju proračuna za 2023. godinu, te dvije izmjene i dopune Proračuna za 2023. godinu. II. Izmjene i dopune usvojene su na sjednici Gradskog vijeća održanoj 26.10.2023. godine i objavljene u „Službenom glasniku Grada Poreča-Parenzo“ broj 17/23, dok su III. Izmjene i dopune usvojene na sjednici održanoj 14.12.2023. godine i objavljene u „Službenom glasniku Grada Poreča-Parenzo“ broj 19/23.

Kao najvažnija aktivnost polugodišta jesu poslovi vezani uz pripremu Proračuna za 2024. godinu i projekcija za 2025. i 2026. godinu. Programi za dio djelatnosti, kao sastavni dio Proračuna prošli su proceduru Savjetovanja s zainteresiranom javnošću temeljem članka 11. Zakona o pravu na pristup informacijama („Narodne novine“, br. 25/13 i 85/15) i Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“, br. 140/09). Proračun je usvojen na sjednici Gradskog vijeća održanoj 14.12.2023. godine.

Na sjednici Gradskog vijeća održanoj 30. studenog 2023. godine usvojena je Odluka o porezima Grada Poreča-Parenzo radi usklađenja s Zakonom o izmjenama i dopunama Zakona o lokalnim porezima („Narodne novine“ broj 114/23). Odluka o porezima Grada Poreča-Parenzo primjenjuje se od 01. siječnja 2024. godine, a objavljena je u “Službenom glasniku Grada Poreča-Parenzo” broj 18/2023.

1. **ORGANIZACIJSKA STRUKTURA I NADLEŽNOSTI**

 Sukladno važećim aktima Grada Poreča-Parenzo, Upravni odjel za financije djeluje kao samostalno upravno tijelo Grada i to kroz jedan Odsjek i jedan Odjeljak.

 Temeljem Odluke o ustrojstvu upravnih tijela Grada Poreča-Parenzo („Službeni glasnik Grada Poreča-Parenzo” br. 07/21) Upravni odjel za financije sastoji se od:

1. Odsjeka za proračun i financije i

2. Odjeljka za utvrđivanje i naplatu vlastitih prihoda

Sukladno Pravilniku o unutarnjem redu upravnih tijela Grada Poreča („Službeni glasnik Grada Poreča-Parenzo”, broj 08/21) u Upravnom odjelu za financije sistematizirano je 16 radnih mjesta od čega je popunjeno 9 radnih mjesta, dok su dvije osobe u radnom odnosu na određeno vrijeme radi povećanog obujma posla:

* Pročelnica – Tatjana Matošević
* Pomoćnica pročelnice – Karmen Pilat

ODSJEK ZA FINANCIJE I PRORAČUN

* Viša stručna suradnica za proračun i financije – Sanja Kepčija
* Viša stručna suradnica za računovodstvo – Paulina Tomašić
* Stručna suradnica za obračun plaća,

naknada i računovodstvo – Mirjana Radovan Ritoša

* Referent za likvidaturu i blagajnu- Sanija Legović

ODJELJAK ZA UTVRĐIVANJE I NAPLATU VLASTITIH PRIHODA

* Voditeljica odjeljka za utvrđivanje i naplatu vlastitih prihoda – Mirjana Pršurić- Todorović
* Stručna suradnica za utvrđivanje i naplatu prihoda – Sonja Sablić, Majda Čehić
* Referentica za naplatu prihoda i saldakonta – Davorka Jelenić, Ivana Beaković
1. **AKTI GRADSKOG VIJEĆA I GRADONAČELNIKA**

U izvještajnom razdoblju iz oblasti predmeta o kojima odluke donosi Gradonačelnik pripremljeni su prijedlozi za tri odluke i jedan prijedlog izvješća, dok je Gradskom vijeću na razmatranje i donošenje odgovarajućih odluka upućen jedan prijedlog izvješća i pet prijedloga odluka.

Popis odgovarajućih akata Gradonačelnika i Gradskog vijeća po upućenim prijedlozima Upravnog odjela naveden je u Izvještaju o radu Upravnog odjela za opću upravu.

1. **CILJEVI**

Ciljevi koje Upravni odjel za financije ostvaruje, utvrđeni su Odlukom o ustrojstvu upravnih tijela Grada Poreča-Parenzo u svrhu realizacije Proračuna Grada Poreča-Parenzo te se unutar odjela obavljaju svi poslovi koji se odnose na financijsko poslovanje i to:

* blagajničko poslovanje, obračun i isplata plaća, kontrola naloga za plaćanje sukladno financijsko-računovodstvenim propisima, plaćanje temeljem naloga nadležnih gradskih tijela i osoba, vođenje evidencije ulaznih računa, evidentiranje, pohranjivanje i aktiviranje izdanih i primljenih sredstava osiguranja plaćanja,
* planiranje i izrada prijedloga Proračuna, planiranje i praćenje likvidnosti Grada, kontrola izvršavanja Proračuna, izrada kvartalnih i godišnjeg financijskog izvještaja, izrada polugodišnjeg i godišnjeg izvještaja o izvršenju Proračuna, provedba postupaka vezanih za zaduživanje Grada i davanje jamstava, praćenje zaduživanja i izrada izvješća o stanju duga,
* vođenje knjigovodstva Proračuna, analitičkih knjigovodstvenih evidencija poslovnih promjena i transakcija nastalih na imovini, vođenje evidencija obveza i potraživanja, o izdanim i primljenim jamstvima i garancijama, sastavljanje financijskih izvješća u skladu s propisima,
* naplate lokalnih poreza i drugih gradskih prihoda i to: razrez i naplata lokalnih poreza, sudjelovanje u naplati prihoda od prodanih gradskih stanova, komunalnog doprinosa, komunalne naknade, naknade za priključenje, spomeničke rente, te ostalih prihoda Grada čija naplata nije povjerena drugom upravnom tijelu,
* praćenje naplate i pokretanje postupka prisilne naplate odnosno provođenje ovrha za prihode Grada čija naplata nije povjerena drugom upravnom tijelu,
* obavljanje poslova u žalbenim postupcima i postupcima prisilne naplate za prihode Grada čija naplata nije povjerena drugom upravnom tijelu,
* vođenje sintetičkih, analitičkih i pomoćnih knjigovodstvenih evidencija za potrebe proračuna.
1. **REALIZACIJA NEPOSREDNIH ZADATAKA**

U izvještajnom razdoblju Upravni odjel za financije je sve aktivnosti obavljao u skladu s zaključcima gradskih tijela, važećim zakonskim propisima i sredstvima određenim Proračunom Grada Poreča-Parenzo.

 U Upravnom odjelu za financije se:

* Svakodnevno izvršava proračun kroz likvidaturu, ispostavljanje i provođenje svih potrebnih dokumenata u platnom prometu u zemlji i inozemstvu. Izvršavanje se prati financijski u propisanim evidencijama - dnevniku, glavnoj knjizi, saldakontima kupaca i dobavljača, knjizi javnog duga, knjizi nabavki dugotrajne imovine, knjizi blagajne, u analitičkoj evidenciji isplata zaposlenicima i vanjskim suradnicima, knjizi izdanih i zaprimljenih instrumenata osiguranja plaćanja te u analitičkoj evidenciji sklopljenih ugovora s praćenjem izvršenja.
* Mjesečno redovito obavljaju poslovi koji se odnose na procjenu mase za isplatu plaća, obračun i isplatu plaća i naknada zaposlenicima i vanjskim suradnicima, zahtjevi za refundaciju od HZZO-a, izvještaj o izvršenju proračuna, propisani porezni i statistički izvještaji, JOPPD obrazac i obrazac PDV, vrše se mjesečna usklađivanja sa gradskim odjelima i proračunskim korisnicima.
* Tromjesečno izrađuju financijski izvještaji o izvršenju proračuna na propisanim obrascima i to PR-RAS, Obveze i Bilješke, za potrebe izvještavanja nadležnih tijela. Za drugo tromjesečje navedena izvješća izrađuju se i kao konsolidirana s izvješćima 11 proračunskih korisnika (bez vijeća nacionalnih manjina). Tromjesečno se izrađuju i izvještaji o zaduživanju proračuna za potrebe Ministarstva financija.
* Polugodišnje izrađuje polugodišnji izvještaj o izvršenju proračuna.
* Godišnje izrađuje godišnji izvještaj o izvršenju proračuna te financijski izvještaj na propisanim obrascima i to PR-RAS, BIL, RAS-funkcijski, P-VRIO, OBVEZE i Bilješke, za potrebe izvještavanja nadležnih tijela. Navedena financijska izvješća se izrađuju i kao konsolidirana s izvješćima 11 proračunskih korisnika (bez vijeća nacionalnih manjina). Izrađuju se i statistički izvještaji o investicijama, plaćama i proračunu, te OPZ-STAT-1 statističko izvješće o dospjelim a nenaplaćenim potraživanjima

 Prema potrebi obavlja se i niz drugih poslova kao što je pružanje stručne pomoći ostalim tijelima gradske uprave i proračunskim korisnicima, suradnja s FINA-om, tijelima Istarske županije, Državnim uredom za reviziju, Ministarstvom financija, Poreznom upravom, HZMO, HZZO i ostalim tijelima i službama.

 U Upravnom odjelu za financije kroz Glavnu knjigu Proračuna u razdoblju od 01. srpnja do 31. prosinca 2023. godine proknjiženo je sveukupno 60.325 knjigovodstvenih stavki po svim vrstama ulazno-izlazne dokumentacije.

 U Odjelu se također putem lokalne riznice vodi likvidatura i za sve proračunske korisnike Grada Poreča-Parenzo:

* DV Radost Poreč
* DV Paperino Poreč
* OŠ Poreč
* OŠ Finida Poreč
* TOŠ Bernardo Parentin Poreč
* Pučko otvoreno učilište Poreč
* Gradska knjižnica Poreč
* Zavičajni muzej Poreštine
* Umjetnička škola Poreč
* CPUZ Zdravi Grad Poreč
* Javna vatrogasna postrojba Poreč
* Vijeća nacionalnih manjina (4 vijeća).

 Za svakog se proračunskog korisnika vodi zasebna knjiga ulaznih računa te je u izvještajnom razdoblju evidentirano ukupno 9.811 ulaznih računa i 3.584 knjižnih zapisa proračunskih korisnika. Svakodnevno se prati, formira i dostavlja Izvod za svakog proračunskog korisnika zasebno, a čine ga sve ulazne i izlazne stavke po kontima.

 Iz Upravnog odjela za društvene djelatnosti preuzimaju se spiskovi prema kojima se vrše isplate korisnicima socijalnog programa što podrazumijeva isplate za pomoć umirovljenicima, naknade za novorođenčad, pomoći za stanovanje socijalno ugroženih osoba, izvanredne pomoći, pomoći nezaposlenima, sufinanciranje prijevoza učenicima te isplate stipendija za učenike i studente Grada Poreča-Parenzo. Prosječno se mjesečno obradila i izvršila isplata za 742 korisnika.

 Vodi se i evidencija ugovora o korištenju sredstava iz proračuna na temelju kojih se vrše mjesečne ili polugodišnje isplate te isplate temeljem zahtjeva pojedinih udruga. U aplikaciju Registar ugovora unose se podaci o svakom sklopljenom ugovoru, a u drugoj polovini 2023. godine evidentirano je 258 ugovora.

 Uz navedeno, u izvještajnom je razdoblju u Odjelu uvedeno 2.117 ulaznih računa, provedeno je 39 kompenzacija i ispostavljeno izlaznih računa kako slijedi:

* 1.387 računa za spomeničku rentu
* 10.598 računa/uplatnica za komunalnu naknadu i naknadu za uređenje voda
* 474 uplatnica za otplatu stana
* 207 računa za zakupninu
* 3.664 računa za ostale prihode.

Ispostavljeni izlazni računi za ostale prihode odnose se na komunalni doprinos, neovlašteno korištenje poslovnih prostora u vlasništvu Grada, naknade za nezakonito izgrađene zgrade u prostoru, prodaju nekretnina i zgrada, zakup i prodaju zemljišta u vlasništvu države, zakup građevinskog zemljišta, koncesije i koncesijska odobrenja, naknade za koncesije na pomorskom dobru, naknadu za autotaksi prijevoz te druge prihode.

Kontinuirano se obavljaju svi poslovi vezani za utvrđivanje poreznih obveznika, obračun, razrez i naplatu gradskih poreza.

U prvoj polovini godine izvršen je razrez poreza na kuće za odmor te je do konca godine izdano još 35 rješenja obveznicima koji nisu bili uključeni u prvu obradu podataka obzirom da se kontinuirano ažurira baza obveznika, izrađuju ispravci izdanih rješenja te zadužuju novi obveznici. Nadalje, izdano je 252 rješenja za porez na korištenje javne površine i 1.440 razreza poreza na potrošnju alkoholnih i bezalkoholnih pića prema Obrascu PP MI-PO, sve u skladu s Odlukom o lokalnim porezima Grada Poreča.

 Istovremeno su poduzimane radnje radi učinkovite naplate gradskih prihoda, što uključuje kontinuirano usklađenje otvorenih stavaka s dužnicima, slanje opomena gradskim dužnicima u prvoj polovini godine kao i pokretanje ovršnih postupaka.

U izvještajnom razdoblju dužnicima je upućeno ukupno 8.207 opomena radi naplate naknade za uređenje voda, spomeničke rente, poreza na kuće za odmor i najam i otkup stanova. Radi naplate naknade za uređenje voda pokrenute su 184 ovrhe u ukupnom iznosu od 61.675,16 eura, dok je radi naplate poreza na potrošnju pokrenuto 12 ovrha u ukupnom iznosu od 28.798,34 eura.

 Upravni odjel obavlja računovodstvene poslove za gradska trgovačka društva Dom Poreč d.o.o., Parentium d.o.o. i Poduzetnički inkubator Poreč d.o.o. Navedeno podrazumijeva praćenje propisa iz područja računovodstva trgovačkih društava, vođenje propisanih pomoćnih i glavnih knjiga, obavljanje poslova platnog prometa, obračuna i isplate plaća, obračuna poreza na dodanu vrijednost, praćenje stanja sredstava na poslovnom računu, kao i sastavljanje svih propisanih statističkih i financijskih izvještaja (tromjesečnih i godišnjih), te ostalih izvještaja i prikaza podataka za potrebe uprave - direktora trgovačkih društava.

**ZAKLJUČAK**

 Tijekom izvještajnog razdoblja Upravni odjel za financije je obavljao stručne i administrativne poslove u okviru svoje nadležnosti, sukladno važećim propisima i aktima Grada Poreča-Parenzo u uspješnoj suradnji s ostalim upravnim odjelima te proračunskim i izvanproračunskim korisnicima.

PROČELNICA

 Tatjana Matošević

**IZVJEŠĆE**

**o radu Upravnog odjela za društvene djelatnosti**

**za period od 1.7. do 31.12.2023. godine**

Ovo izvješće obuhvaća prikaz poslova koji su se u Upravnom odjelu za društvene djelatnosti (dalje: Upravni odjel) obavljali za potrebe rada Gradonačelnika, Gradskog vijeća, gradskih upravnih odjela, proračunskih korisnika, drugih korisnika i drugih po potrebi, za period od 1.7. do 31.12.2023. godine.

Izvješće sadrži cjeline:

1.Organizacija, nadležnosti i opseg poslova,

2. Poslovi iz nadležnosti Upravnog odjela,

 2.1. Poslovi vezani za rad Gradonačelnika i Gradsko vijeće

 2.2. Poslovi vezani za rad ustanova i udruga

 2.3. Ostali poslovi u nadležnosti Upravnog odjela

 2.4. Poslovi vezani za rad radnih tijela Gradonačelnika i Gradskog vijeća

3. Zaključni stavovi.

**1.Organizacija, nadležnosti i opseg poslova**

Upravni odjel jedan je od sedam upravnih odjela Grada Poreča-Parenzo i ima dvije niže ustrojstvene jedinice i to: Odsjek za predškolski odgoj, obrazovanje kulturu, tehničku kulturu, sport i rekreaciju i Odsjek za socijalnu skrb, zdravstvenu zaštitu, mlade i civilno društvo.

U Odsjeku za predškolski odgoj, obrazovanje kulturu, tehničku kulturu, sport i rekreaciju obavljaju se :

- poslovi osiguravanja javnih potreba: u području predškolskog odgoja i obrazovanja, obrazovanja, kulture, tehničke kulture te sporta i rekreacije,

- poslovi osiguravanja financijskih i materijalnih uvjeta za rad ustanova u prethodno navedenim područjima kojima je osnivač Grad Poreč-Parenzo i praćenja njihovog poslovanja,

- poslovi pripreme prijedloga za utvrđivanje programa predškolskog odgoja i obrazovanja (dječji vrtići) i obrazovanja (osnovne i srednje škole, druge ustanove) iznad državnih standarda, koji se financiraju iz gradskog Proračuna,

- stručni i administrativni poslovi za pripremu i provođenje određenih postupaka javne nabave za potrebe ustanova u obrazovanju, po potrebi i u drugim naprijed navedenim područjima,

- poslovi pripreme i objavljivanja natječaja za financiranje programa i projekata udruga u području kulture, tehničke kulture, sporta i rekreacije i praćenja njihova rada,

- poslovi poticanja razvoja civilnog društva u svrhu ostvarivanja interesa i potreba stanovništva u navedenim područjima,

- poslovi predlaganja i sudjelovanja u izradi strateških dokumenata u naprijed navedenim područjima,

- ostali slični poslovi.

U Odsjeku za socijalnu skrb, zdravstvenu zaštitu, mlade i civilno društvo obavljaju se:

- poslovi osiguravanja javnih potreba u području socijalne skrbi i zdravstvene zaštite,

- poslovi osiguravanja financijskih i materijalnih uvjeta za rad ustanova u području socijalne skrbi kojima je osnivač ili suosnivač Grad Poreč-Parenzo i praćenja njihovog poslovanja,

- poslovi zaštite i unapređenja kvalitete življenja te unapređenja zdravstvene zaštite i veterinarskih usluga za javne potrebe na području Grada Poreča-Parenzo,

- stručni i administrativni poslovi za pripremu i provođenje postupaka javne nabave u području unapređenja zdravstvene zaštite i veterinarskih usluga,

- poslovi pripreme i objave natječaja za financiranje programa i projekata udruga u području socijalne skrbi i udruga mladih i za mlade i praćenja njihova rada,

- poslovi poticanja razvoja civilnog društva u svrhu ostvarivanja interesa i potreba stanovništva u navedenim područjima,

- poslovi predlaganja i sudjelovanja u izradi strateških dokumenata u području socijalne skrbi i zdravstvene zaštite, mladih i razvoja civilnog društva,

- ostali slični poslovi.

U Upravnom odjelu je Pravilnikom o unutarnjem redu upravnih tijela Grada Poreča-Parenzo („Službeni glasnik Grada Poreča-Parenzo“ br.08/21, 09/22 i 18/23), sistematizirano deset radnih mjesta, od čega je u izvještajnom razdoblju na neodređeno vrijeme bilo popunjeno osam radnih mjesta. Ovom Izvješću prilaže se pregled propisanih i popunjenih radnih mjesta u Upravnom odjelu sa stanjem na dan 31. prosinac 2023. godine.

U Upravnom odjelu je u izvještajnom razdoblju zaprimljeno ukupno 417 predmeta, riješeno je 374 predmeta ili 89,69 %, neriješenih je (u rješavanju) 43 predmeta ili 10,31 %. Od navedenog broja neriješenih predmeta, 12 predmeta (27,91%) se odnosi na predmete koji se vode kroz cijelu godinu (2024.) i arhivira početkom naredne godine, dok se 31 predmet (72,09%) odnosi na ostale zahtjeve.

|  |  |  |  |
| --- | --- | --- | --- |
| PODRUČJE | ZAPRIMLJENO | RIJEŠENO | U RJEŠAVANJU |
|  | broj | % | broj | % | broj | % |
| Predškolski odgoj | 37 | 8,87 | 23 | 6,15 | 14 | 32,56 |
| Obrazovanje | 81 | 19,42 | 72 | 19,25 | 9 | 20,93 |
| Kultura | 16 | 3,84 | 15 | 4,01 | 1 | 2,32 |
| Sport | 3 | 0,72 | 0 | 0 | 3 | 6,98 |
| Tehnička kultura | 0 | 0 | 0 | 0 | 0 | 0 |
| Socijalna skrb – upravni postupak | 207 | 49,64 | 206 | 55,08 | 1 | 2,33 |
| Socijalna skrb – neupravni postupak | 37 | 8,87 | 33 | 8,82 | 4 | 9,30 |
| Zdravstvena zaštita | 9 | 2,16 | 2 | 0,54 | 7 | 16,28 |
| Razvoj civilnog društva u društvenim djelatnostima | 7 | 1,68 | 4 | 1,07 | 3 | 6,98 |
| Zaštita okoliša | 0 | 0 | 0 | 0 | 0 | 0 |
| Ostalo | 20 | 4,80 | 19 | 5,08 | 1 | 2,32 |
| Ukupno | 417 | 100 | 374 | 100 | 43 | 100 |

Osim postupanja po podnesenim zahtjevima, svakodnevno se vrši obrada zahtjeva gradskih ustanova za plaćanja iz Proračuna (lokalna riznica). U izvještajnom razdoblju obrađeno je 1622 takvih zahtjeva.

**2. Poslovi iz nadležnosti Upravnog odjela**

Poslovi iz nadležnosti Upravnog odjela mogu se raščlaniti na poslove vezane za:

- rad Gradonačelnika i Gradskog vijeća,

- rad ustanova i udruga,

- ostali poslovi u nadležnosti Upravnog odjela,

- rad radnih tijela Gradonačelnika i Gradskog vijeća.

**2.1. Poslovi vezani za rad Gradonačelnik i Gradsko vijeće**

Iz nadležnosti i na prijedlog Upravnog odjela Gradonačelnik je u izvještajnom razdoblju razmatrao i prihvatio prijedloge koji su mu upućeni na razmatranje i donošenje, ukupno 98 prijedloga, te po istima donio 26 odluka, 66 zaključaka, 1 javni poziv, 4 Liste i 1 Plan, dok je Gradskom vijeću na razmatranje i donošenje odgovarajućih odluka iz nadležnosti ovog Upravnog odjela upućeno 9 prijedloga.

**2.2. Poslovi vezani za rad ustanova i udruga**

U izvještajnom razdoblju Upravni odjel pratio je i nadzirao rad *predškolskih ustanova* kojih je osnivač Grad (dječjih vrtića „Radost“ i „Paperino“), kao i ustanova kojih su osnivači fizičke osobe (dječjih vrtića “Crvenkapica“ i „101 dalmatinac). Obavljani su i poslovi vezani uz prijenos financijskih sredstava ovim ustanovama iz gradskog proračuna, kao i ostali stručni i administrativno-tehnički poslove vezane uz njihovo poslovanje.

Kao osnivač *osnovnih škola* (Osnovne škole Poreč, Osnovne škole-Scuola elementare italiana „Bernardo Parentin“, Osnovne škole Finida i Umjetničke škole Poreč), Grad, putem Upravnog odjela, obavlja poslove vezane uz prijenos sredstava iz državnog proračuna kojima se osigurava minimalni financijski standard osnovnih škola (decentralizirana sredstva), kao i poslove vezane uz sufinanciranje programa škola iznad minimalnog standarda, a koji se financiraju iz gradskog proračuna i/ili iz drugih izvora. Osim ovih poslova, Upravni odjel obavljao je stručne i administrativno-tehničke poslove vezane uz zahtjeve navedenih ustanova upućene Upravnom odjelu, Gradonačelniku i Gradskom vijeću na rješavanje kao i druge poslove vezane uz poslovanje ovih ustanova. Osim programa osnovnih škola, Grad Poreč-Parenzo sufinancirao je programe i projekte naših srednjih škola (SŠ Mate Balote i SŠ Antona Štifanića), koji se ne financiraju iz županijskog i/ili državnog proračuna, te su obavljani poslovi vezani uz realizaciju istih. Obavljani su i poslovi vezani uz dodjelu i isplaćivanje učeničkih i studentskih stipendija, prijevoz učenika osnovnih i srednjih škola, sufinanciranje kupnje udžbenika i drugog obrazovnog materijala, pomoćnike u nastavi, kao i ostali poslovi iz ovog područja.

Program javnih potreba u *kulturi* realizira se putem ustanova u kulturi kojih je osnivač Grad (Pučkog otvorenog učilišta, Zavičajnog muzeja Poreštine-Museo del territorio parentino i Gradske knjižnice Poreč), te putem udruga čije projekte i programe Grad sufinancira.  U izvještajnom razdoblju Grad je sufinancirao realizaciju projekata i programa šest udruga s kojima ima zaključene ugovore (Udruga mladih „Urbana subkulturna baza“, MOT 08-Studio za izvedbene umjetnosti, Centar za građanske inicijative Poreč, Zajednica Talijana Poreč, Zajednica Srba Poreč-Parenzo, Plesna udruga „Ritam“). Upravni odjel pratio je i nadzirao realizaciju rashoda ustanova i udruga, te je obavljao i ostale stručne i administrativno-tehničke poslove vezane uz zahtjeve upućene Upravnom odjelu, Gradonačelniku i Gradskom vijeću na rješavanje, kao i druge poslove vezane uz poslovanje ustanova i udruga.

Program javnih potreba u *sportu* realizira se putem Sportske zajednice Grada Poreča, koja okuplja sportske klubove i obavlja poslove vezane uz djelovanje klubova. U izvještajnom razdoblju putem Sportske zajednice sufinancirala se redovna djelatnost klubova, zajedničke potrebe klubova, troškovi za EU natjecanja sportskih klubova i održavanje sportskih objekata. Upravni odjel prati i nadzire realizaciju rashoda, što je činio i u ovom izvještajnom razdoblju. Obavljani su poslovi vezani uz prijenos financijskih sredstava iz gradskog Proračuna Sportskoj zajednici, ostali stručni i administrativno-tehnički poslovi vezani uz zahtjeve upućene Upravnom odjelu, Gradonačelniku i Gradskom vijeću na rješavanje kao i drugi poslovi vezani uz realizaciju ovog Programa.

Program javnih potreba u *zdravstvenoj zaštiti* provodi se sufinanciranjem programa i projekata ustanova i drugih pravnih osoba s kojima Grad ima zaključene ugovore o sufinanciranju programa i projekata. Grad sufinancira: rad Službe hitne medicinske pomoći u Poreču, projekte: „Prevencija kardiovaskularnih bolesti na području Grada Poreča“ i „Savjetovalište za žene oboljele od raka dojke“ koji se realiziraju u Ispostavi Istarskih domova zdravlja u Poreču, te druge programe i projekte koji su se provodili u suradnji s Institutom za poljoprivredu i turizam u Poreču i Zavodom za javno zdravstvo Istarske županije (Savjetovalište za prehranu, Savjetovalište za spolno i reproduktivno zdravlje mladih), Veterinarskom bolnicom Poreč. Sufinancirani programi i projekti odnose se na: prevenciju bolesti, kontrolu i praćenje bolesti kojih su prijenosnici domaće životinje, aktivnosti vezane uz smanjivanje populacije galebova, sterilizaciju, kastraciju i udomljavanje napuštenih pasa i slobodno živućih mačaka, te na kontrolu i praćenje invazivnih vrsta na području Poreštine koje ugrožavaju ljudsko zdravlje, bioraznolikost i pejzažne vrijednosti. Upravni odjel nadzire realizaciju programa, projekata i rashoda, obavlja poslove vezane uz prijenos financijskih sredstava iz gradskog Proračuna i druge stručne i administrativno-tehničke poslove vezane uz realizaciju ovog Programa.

Program javnih potreba u *socijalnoj skrbi* realizira se sufinanciranjem programa ustanove koje je Grad Poreč osnivač - Centra za pružanje usluga u zajednici Zdravi Grad Poreč i suosnivač - Dnevnog centra za rehabilitaciju Veruda-Pula, zatim sufinanciranjem programa Doma za starije i nemoćne osobe Poreč, programa socijalne skrbi, koji se realizira na temelju Odluke o socijalnoj skrbi i drugih Odluka koje se donose u ovom području, te projekata udruga.

U izvještajnom razdoblju Grad je sufinancirao programe devet udruga u socijalnoj skrbi koje svoje programe realiziraju na području Poreča, Klub liječenih alkoholičara, Sindikat umirovljenika Poreč, Udrugu roditelja osoba s kombiniranim smetnjama u psihofizičkom razvoju IŽ, Društvo invalida Poreč, Planinarsko rekreativni Klub slijepih Istarske županije, Sportsku udruga slijepih „Učka“, Udrugu gluhih i nagluhih Istarske županije, Udrugu umirovljenika „Klub Galija“ Poreč, Udrugu slijepih Istarske županije).

Na temelju ugovora o korištenju sredstava Proračuna zaključenih s ustanovama i udrugama Upravni odjel prati i nadzire realizaciju njihovih programa i projekata te rashoda, obavlja poslove vezane uz prijenos financijskih sredstava iz gradskog Proračuna, obavlja i druge poslove vezane uz zahtjeve upućene Upravnom odjelu, Gradonačelniku ili Gradskom vijeću na rješavanje, kao i ostale stručne i administrativno-tehničke poslove vezane uz realizaciju ovog Programa.

U području *razvoja civilnog društva* Grad je u izvještajnom razdoblju sufinancirao projekte udruga koje okupljaju djecu i mlade, udruga koje njeguju sjećanja na II. svjetski i Domovinski rat i udruge koja se bavi razvojem građanskog društva (ukupno pet udruga: Društvo naša djeca Poreč, Centar za građanske inicijative Poreč, Udrugu antifašističkih boraca, Udrugu dragovoljaca i veterana Domovinskog rata i Udrugu MOT 08-Studio za izvedbene umjetnosti), te rad Zaklade za poticanje partnerstva i razvoja civilnog društva iz Pule (financira se realizacija malih projekata u lokalnim zajednicama putem javnog natječaja). S navedenim udrugama Grad ima zaključene ugovore o korištenju sredstava na temelju kojih je nadzirao realizaciju projekata i rashoda, a obavljao je i ostale stručne i administrativno-tehničke poslove.

**2.3. Ostali poslovi u nadležnosti Upravnog odjela**

U suradnji s udrugom Društvo naša djeca Poreč uspješno je realiziran „Ljetni kamp 2023.“ - program stručno vođenih aktivnosti za djecu starije vrtićke i osnovnoškolske dobi u vrijeme ljetnih školskih praznika. Kamp se odvijao na dvije lokacije (na Gradskom kupalištu i u Špadićima) u vremenskom razdoblju od lipnja do kolovoza 2023., a u Kampu je sudjelovalo 496 djece školske i predškolske dobi (256 u Špadićima i 240 na Gradskom kupalištu).

U mjesecu prosincu uspješno je organizirana Porečka bajka. Djeca vrtića i osnovnih škola (niži razredi) dobila su poklon pakete koje im je uručio Djed Mraz, koji je posjetio sve vrtiće i osnovne škole, dok je djeci koja ne pohađaju dječje vrtiće Djed Mraz uručio poklon pakete u Istarskoj sabornici uz održani prigodni program. Djeci je podijeljeno oko 1750 poklon paketa. Organiziran je doček Djeda Mraza, doček Dječje Nove godine, festival Veseli glasi-Voci allegre, a u okviru Adventa 2023. održane su brojne predstave i događanja za djecu.

Projekt Mjesnog odbora Baderna pod nazivom „Djeci našeg malog mjesta“ realizirao se i u izvještajnom razdoblju, a Grad Poreč nastavio je sufinancirati njegovu realizaciju, kao i troškove zakupa stana za potrebe vjerskog službenika (imama) Islamske zajednice u Hrvatskoj-Medžlis Islamske zajednice u Poreču, te su obavljani poslovi vezani uz prijenos financijskih sredstava za ove namjene.

Upravni odjel je svibnju 2023. godine proveo objedinjen upis djece u *dječje vrtiće* za pedagošku 2023./2024. godinu. Postupak upisa provodi Povjerenstvo za provođenje upisa u dječje vrtiće, koje je osnovano na rok od jedne godine i koje se sastaje tijekom cijele pedagoške godine razmatrajući molbe roditelja za prijem djece u vrtiće ili premještaj u drugi vrtić predane tijekom godine. Početkom nove pedagoške godine dječje vrtiće počelo je pohađati novih 154 djece, 107 djece jasličke dobi i  47 dijete vrtićke dobi. Djeca koja nisu bila primljena u dječje vrtiće iz razloga jer nisu imala starosnu dob ili prebivalište (djeca i/ili roditelji) na području Poreča u vrijeme objave Poziva za podnošenje zahtjeva za upis, po ispunjavanju uvjeta, primljena su u vrtiće, ukoliko su roditelji i dalje imali zahtjev za smještajem djeteta u vrtić, te ukoliko je u vrtićima bilo slobodnih mjesta. Tako je krajem godine u dječje vrtiće bilo smješteno ukupno 745 djece s područja Grada Poreča, od čega 540 vrtićke i 205 jasličke dobi.

U području *obrazovanja* obavljani su poslovi vezani uz: obilježavanje početka nove školske godine i Dječjeg tjedna, prijevoz učenika osnovnih i srednjih škola, dodjele novih i isplate postojećih učeničkih i studentskih stipendija, sufinanciranje kupnje udžbenika i drugih obrazovnih materijala učenicima osnovnih i srednjih škola, sufinanciranje prehrane učenika u osnovnim školama, pomoćnike u nastavi učenicima s teškoćama u razvoju, aktivnosti vezane uz Eko škole i vrtiće, kao i drugi poslovi u ovom području. Upravni odjel proveo je u mjesecu rujnu i listopadu natječaj za dodjelu učeničkih i studentskih stipendija u školskoj/akademskoj 2023./2024. godini. Nakon utvrđivanja konačnih listi za dodjelu stipendija, zaključeno je 29 novih ugovora o dodjeli stipendija, a nastavilo se financirati i stipendije na temelju ugovora zaključenih ranijih godina za ukupno 62 učenika i studenta. Na temelju Odluke o sufinanciranju prijevoza učenika srednjih škola za školsku 2023./2024. godinu zaprimljeno je i obrađeno 189 zahtjeva učenika koji svakodnevno putuju u srednje škole u Poreč ili susjedne gradove (Buje, Pazin, Rovinj, Pulu, Buzet), čiji prijevoz sufinancira Grad Poreč. Grad je sufinancirao i troškove kupnje udžbenika i ostalih obrazovnih materijala za školsku 2023./2024. godini učenicima osnovnih i srednjih škola, te je zaprimljeno i obrađeno 56 zahtjeva.

U području *zdravstvene zaštite* obavljani su poslovi vezani uz financiranje najma stanova za liječnike zaposlene u Hitnoj medicinskoj službi u Poreču, liječnika ginekologa zaposlenog u Istarskim domovima zdravlja Ispostavi Poreč i administrativni poslovi vezani uz isplatu sredstava iz Proračuna radi realizacije programa i projekata iz ovog područja.

U području socijalne skrbi obavljani su poslovi vezani uz korisnike koji ostvaruju pravo na socijalne naknade i pomoći temeljem Odluke o socijalnoj skrbi i drugih Odluka vezanih uz realizaciju ovog programa (Odluke o isplati naknade za novorođeno dijete za 2023. godinu, Odluke o naknadi umirovljenicima s malim prihodima za 20203. godinu, Odluke o sufinanciranju dopunskog zdravstvenog osiguranja osoba starije životne dobi za 2023. godinu, Odluke o su/financiranju troškova kupnje drugih obrazovnih materijala učenicima osnovnih škola, te kupnju obaveznih udžbenika i drugih obrazovnih materijala učenicima srednjih škola za školsku godinu 2023./2024., Odluke o pomoći osobama koje se nalaze u teško socio-ekonomskoj situaciji izazvanoj rastom cijena energenata za 2023. godinu, Odluke o pomoći građanima koje u 2023. godini ostanu bez stalnog zaposlenja). U izvještajnom razdoblju raznim oblicima socijalnih naknada bilo je obuhvaćeno 3299 osoba. U periodu od listopada do kraja prosinca zaprimani su zahtjevi umirovljenika za sufinanciranje dopunskog zdravstvenog osiguranja, te je zaprimljeno 2703 zahtjeva i isplaćen isti broj naknada.

Na temelju ugovora zaključenog s Veterinarskom bolnicom iz Poreča obavljani su poslovi vezani uz sufinanciranje obavljanja poslova veterinarsko-higijeničarske službe i skloništa za životinje.

Upravni odjel je u izvještajnom razdoblju proveo pet postupka jednostavne nabave (Rekonstrukcija postojećih sanitarnih čvorova u Područnoj školi Nova Vas, Adaptacija-sanacija pročelja Područne škole Nova Vas, Izrada izvedbenog projekta s troškovnikom dogradnje Doma za starije i nemoćne osobe Poreč, Izrada projekta opremanja dječjeg vrtića Varvari sa troškovnikom i Nabava i dostava novogodišnjih poklon paketa za djecu). Ugovori o izvođenju radova, nadzoru i vođenju projekta gradnje novog dječjeg vrtića u Varvarima potpisani su 28.studenog 2023. godine, kapaciteta oko 150 djece vrtićke i jasličke dobi. Ministarstvo znanosti i obrazovanja kroz program Nacionalnog plana oporavka i otpornosti dodijelilo je Gradu Poreču 1,45 milijuna eura (10,9 milijuna kuna) bespovratnih sredstava za dogradnju i opremanje novog dječjeg vrtića i jaslica u Varvarima, dok će preostali dio financirati Grad. Grad financira gradnju još jednog vrtića u Novoj Vasi za koji su ugovori o izvođenju radova, nadzoru i vođenju projekta gradnje potpisani 20.12.2023.godine. Kapacitet i ovog vrtića je 150 djece jasličke i vrtićke dobi.

**2.4. Poslovi vezani za rad radnih tijela Gradonačelnika i Gradskog vijeća**

Upravni odjel obavlja stručne i administrativno-tehničke poslove, izrađuje prijedloge akata i stručne materijale s pozivima za sjednice radnih tijela koje je osnovao Gradonačelnik ili Gradsko vijeće i to: Odbora za socijalnu politiku i zdravstvo (imenovano 11.11.2021.), Odbora za obrazovanje i kulturu (imenovano 11.11.2021.), Povjerenstva za provođenje upisa u dječje vrtiće za pedagošku 2022./2023. godinu te Vijeća za socijalnu politiku Grada Poreča-Parenzo (imenovano 25.11.2021.). U izvještajnom razdoblju Povjerenstvo za provođenje upisa u dječje vrtiće održalo je 5 sjednica, a Odbor za obrazovanje i kulturu 2 sjednice, Odbor za socijalnu politiku i zdravstvo 6 sjednica, dok se ostala radna tijela nisu sastajala.

**3. Zaključni stavovi**

Upravni odjel je u izvještajnom razdoblju izvršio zadaće i obavio poslove radi kojih je ustrojen u okviru svoje nadležnosti, sukladno važećim propisima i aktima Grada Poreča, u koordinaciji s gradonačelnikom i zamjenicima gradonačelnika zaduženim za područja koja su u nadležnosti ovog Upravnog odjela, surađujući uspješno s ostalim upravnim odjelima Grada Poreča, ustanovama, tvrtkama i institucijama, kao i nadležnim tijelima županijske i državne uprave.

Prilog: Tabela kao u tekstu

S poštovanjem,

 PROČELNICA P.O.

 Tihana Mikulčić

**UPRAVNI ODJEL ZA DRUŠTVENE DJELATNOSTI - pregled propisanih i popunjenih radnih mjesta sa stanjem 31.12.2023.**

|  |  |  |  |  |
| --- | --- | --- | --- | --- |
| **Naziv radnog mjesta** | **Stručna sprema** | **Propisani broj izvršitelja** | **Popunjena radna mjesta** | **Službenici** |
| **PROČELNIK**  | **VSS** | **1** | **1** | **Vesna Kordić** |
| **VIŠI SAVJETNIK ZA DRUŠTVENE DJELATNOSTI** | **VSS** | **1** | **nepopunjeno** |  |
| **ADMINISTRATIVNI TAJNIK** | **SSS** | **1** | **nepopunjeno** |  |
| **VODITELJ ODSJEKA ZA PREDŠKOLSKI ODGOJ, OBRAZOVANJE, KULTURU, TEHNIČKU KULTURU, SPORT I REKREACIJU** | **VSS** | **1** | **1** | **Nadia Štifanić Dobrilović** |
| **VIŠI STRUČNI SURADNIK ZA PREDŠKOLSKI I ŠKOLSKI ODGOJ I OBRAZOVANJE, KULTURU, TEHNIČKU KULTURU, SPORT I REKREACIJU** | **VSS** | **1** | **1** | **Lea Štifanić** |
| **VIŠI STRUČNI SURADNIK ZA PREDŠKOLSKI I ŠKOLSKI ODGOJ I OBRAZOVANJE** | **VSS** | **1** | **1** | **Ira Kocijančić** |
| **STRUČNI SURADNIK ZA KULTURU, SPORT I CIVILNO DRUŠTVO** | **VŠS** | **1** | **1** | **Tanja Brčić** |
| **VODITELJ ODSJEKA ZA SOCIJALNU SKRB, ZDRAVSTVENU ZAŠTITU, MLADE I CIVILNO DRUŠTVO** | **VSS** | **1** | **1** | **Tihana Mikulčić**  |
| **VIŠI STRUČNI SURADNIK ZA SOCIJALNU SKRB, ZDRAVSTVENU ZAŠTITU, MLADE I CIVILNO DRUŠTVO** | **VSS** | **1** | **1** | **Ena Beaković** |
| **VIŠI STRUČNI SURADNIK ZA SOCIJALNU SKRB I ZDRAVSTVENU ZAŠTITU**  | **VSS** | **1** | **1** | **Manuela Krepčić**  |
| **UKUPNO** |  | **10** | **8** |  |

**IZVJEŠĆE**

**o radu Upravnog odjela za gospodarstvo i EU fondove**

**za period od 1. 7. do 31. 12. 2023. godine**

 Ovo izvješće obuhvaća prikaz poslova koji su se u Upravnom odjelu za gospodarstvo i EU fondove obavljali u razdoblju od 1. 7. do 31. 12. 2023. godine.

Izvješće sadrži cjeline:

1. Organizacija i djelokrug rada upravnog odjela,

2. Gospodarstvo,

3. Poljoprivreda,

4. Poslovni prostori i stanovi,

5. EU fondovi i razvojni projekti,

6. Zaključak.

1. **Organizacija i djelokrug rada upravnog odjela**

Odlukom o ustrojstvu upravnih tijela Grada Poreča („Službeni glasnik Grada Poreča– Parenzo“ br. 08/21) utvrđeno je ustrojstvo i područje rada Upravnog odjela za gospodarstvo i EU fondove koji se sastoji od:

1. Odsjeka za gospodarstvo i poljoprivredu
2. Odsjeka za EU fondove i razvojne projekte.

**Odsjek za gospodarstvo i poljoprivredu** obavlja poslove u vezi s poticanjem razvoja gospodarstva u sklopu planiranja prostornih i infrastrukturnih uvjeta na području Grada, poslove vezane uz poticanje rasta i razvoja poduzetništva, lokalnog gospodarstva, poljoprivrede, turizma i održivog razvoja, utvrđivanje interesa i potreba poduzetništva, osiguranje inicijalnih sredstava za razvoj poduzetništva i pomoći poduzetnicima za ostvarenje pojedinih poduzetničkih programa, poticanje i razvoj investicijskog okruženja te unapređenje poduzetničke infrastrukture, poslove u oblasti gospodarstva iz nadležnosti Grada, zaštite potrošača, evidentiranje i čuvanje isprava o trgovačkim društvima, ustanovama i drugim pravnim osobama u potpunom ili djelomičnom vlasništvu Grada Poreča-Parenzo, isprava o pravu na dionice, udjele i slično, poslove izrade prijedloga kriterija i mjerila za korištenje poslovnih prostora, imovinsko - pravne poslove koji se odnose na zakup poslovnih prostora te zakup i korištenje stanova u vlasništvu Grada, poslove koji se odnose na unapređivanje i razvoj poljoprivrede, pružanje potpore programima udruga poljoprivrednika, provođenje mjera i aktivnosti u svezi gospodarenja državnim poljoprivrednim zemljištem, imovinsko - pravne poslove koji se odnose na prodaju državnog poljoprivrednog zemljišta, praćenje stanja i vođenje evidencija poljoprivrednog zemljišta i poslove poljoprivrednog redarstva, poslove vezane uz razvoj i unaprjeđenje turizma, definiranje i izrada strateških dokumenata za Grad, priprema, provedba i razvoj programa i aktivnosti u području održivog razvoja i poslove vezane uz strategiju razvoja Grada itd.

U **Odsjeku za gospodarstvo i EU fondove** obavljaju se poslovi pripreme i izrade projekata i programa suradnje sa subjektima s područja Europske unije sukladno propisima, pripreme prijedloga sporazuma o suradnji, organizacija bilateralne i druge suradnje s regijama u inozemstvu, provedba i sudjelovanje u međunarodnim programima, poslovi vezani uz članstvo u međunarodnim organizacijama u kontekstu korištenja EU fondova kao i aktivnosti koje proizlaze iz članstva, poslovi pribavljanja i distribuiranja informacija o potencijalnim izvorima financiranja, poslovi pripreme, prijave i provedbe projekata u okviru EU i drugih natječaja i fondova, osnivanje i vođenje baze podataka o EU i drugim projektima Grada sufinanciranim iz drugih izvora, praćenje provedbe ugovora financiranih iz bespovratnih sredstava, suradnja s međunarodnim i državnim institucijama i tijelima te razvojnim agencijama u planiranju, pripremi i provedbi razvojnih programa i projekata itd.

U Upravnom odjelu je sistematizirano 10 radnih mjesta od čega je na neodređeno vrijeme popunjeno **7 radnih mjesta**. U izvještajnom razdoblju postojao je privremeni manjak službenika (npr. radi korištenja porodiljnog dopusta) u nekim odsjecima unatoč čemu se nastojalo sve poslove i obveze izvršavati u definiranim rokovima.

Ovom Izvješću prilaže se pregled propisanih i popunjenih radnih mjesta u Upravnom odjelu sa stanjem u prosincu 2023. godine.

**2. Gospodarstvo**

Tijekom izvještajnog razdoblja, temeljem pojedinačnih zahtjeva pravnih i fizičkih osoba, izdano je 20 odobrenja za izvođenje žive glazbe ili puštanje reproducirane glazbe sukladno Odluci o komunalnom redu. Izdano je 20 zaključaka o dozvoljenom prekoračenju najviše dopuštene razine buke za vrijeme održavanja manifestacija. S ciljem zaštite građana od prekomjerne buke, u skladu za Zakonom o zaštiti od buke, provedena su akustička mjerenja u 14 ugostiteljskih objekata na području starogradske jezgre Grada Poreča-Parenzo kojima je zaključkom određeno prekoračenje buke. Izdana su i četiri odobrenja za produženje radnog vremena ugostiteljskih objekata.

Temeljem Programa poticanja razvoja poduzetništva za 2023. godinu u izvještajnom je razdoblju odobreno 79 potpora trgovačkim društvima i obrtima, u ukupnom iznosu od 53.400,36 eura. Za potpore poduzetnicima početnicima koji prvi put otvaraju obrt ili trgovačko društvo iz Proračuna je izdvojeno 17.979,00 eura, za potpore za novo zapošljavanje i samozapošljavanje je izdvojeno 8.348,34 eura, što se tiče potpora za izradu web stranice i web shopa izdvojeno je 4.662,21 eura, za potpore za subvencioniranje nabave dugotrajne materijalne imovine izdvojeno je 19.356,25 eura, dok je za potpore za subvencioniranje boravka djeteta u dječjem vrtiću ženama poduzetnicama početnicama izdvojeno 3.054,46 eura.

U izvještajnom je razdoblju po prvi puta objavljen Javni poziv za dodjelu potpore za postavljanje elemenata urbane opreme u starogradskoj jezgri temeljem Odluke. Javni je poziv bio otvoren do 31. prosinca 2023. godine. U izvještajnom razdoblju se također i radilo na pripremi Programa dodjele potpora poduzetnicima putem vaučera za komercijalizaciju proizvoda u 2023. godini.

S ciljem da se potakne poduzetnički duh, pomogne postojećim (malim) poduzetnicima i obrtnicima, ali i onima koji to tek planiraju postati u listopadu je održan šesti po redu Mjesec poduzetništva u Poreču. U okviru manifestacije su na više lokacija u gradu svakodnevno održane razne aktivnosti namijenjene stanovnicima Poreča različitih dobnih skupina i područja interesa, u kojima su osim Grada Poreča-Parenzo sudjelovale gradske ustanove, udruge i lokalni poduzetnici te partneri iz drugih gradova. U sklopu Mjeseca poduzetništva u Poreču organiziran je i tradicionalni Sajam poduzetnika te još 23 različite aktivnosti poput informativnih i edukativnih radionica te predavanja i panel rasprava.

Održane su dvije sjednice savjeta potrošača, radi zahtjeva za suglasnost na cjenik dimnjačarskih usluga na području Grada Poreča-Parenzo i radi davanja prethodne suglasnosti na nacrt Odluke o određivanju vrijednosti boda za izračun komunalne naknade.

1. **Poljoprivreda**

Iz oblasti poljoprivrede obavljali su se sljedeći poslovi:

- praćenje naplate prihoda po osnovi ugovora o privremenom korištenju poljoprivrednog zemljišta u vlasništvu Republike Hrvatske na području Grada Poreča-Parenzo

- izdavanje potvrda o mirnom posjedu poljoprivrednicima po isteklom ugovoru o privremenom korištenju poljoprivrednog zemljišta u vlasništvu Republike Hrvatske

- javni natječaj za zakup poljoprivrednog zemljišta u vlasništvu Republike Hrvatske na području Grada Poreča-Parenzo – provedena je ponovna analiza pristiglih ponuda, održane su dvije sjednice Povjerenstva za zakup i prodaju poljoprivrednog zemljišta te je donesena Odluka o izboru najpovoljnije ponude

- dobivena je suglasnost Ministarstva poljoprivrede na Odluku o izboru najpovoljnije ponude za kupnju poljoprivrednog zemljišta u vlasništvu Republike Hrvatske na temelju provedenog Javnog natječaja za prodaju poljoprivrednog zemljišta u vlasništvu Republike Hrvatske na području Grada Poreča-Parenzo objavljenog 25.11.2022. godine

- priprema nacrta ugovora za prodaju poljoprivrednog zemljišta u vlasništvu države za Županijsko državno odvjetništvo

- izrada Programa korištenja sredstava od naknade za promjenu namjene poljoprivrednog zemljišta i sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Poreča-Parenzo za 2023. godinu

- saniranje ilegalnih odlagališta otpada na poljoprivrednom zemljištu u vlasništvu Republike Hrvatske

- postupanje temeljem prijava o protupravnom korištenju poljoprivrednog zemljišta vlasništvu Republike Hrvatske

- praćenje provedbe Odluke o agrotehničkim mjerama na području Grada Poreča-Parenzo

- provedba Programa zaštite divljači u suradnji Lovačkim društvom Zec Poreč i odabranom stručnom osobom za provedbu Programa

- i drugi poslovi.

1. **Poslovni prostori i stanovi**

Iz oblasti upravljanja i raspolaganja poslovnim prostornim i stanovima obavljali su se sljedeći poslovi:

- poslovi u domeni upravljanja poslovnim prostorima Grada Poreča- Parenzo (odluke, provedbe odluka, ugovori i svi poslovi vezani uz zakup gradskih poslovnih prostora),

- donošenje Odluka o raspolaganju nekretninama (stanovi i poslovni prostori)

- upravljanje i održavanje nekretnina (stanovi i poslovni prostori)

- sanacija štete prouzrokovane olujnim nevremenom iz ožujka 2023. godine na više objekata (Nikole Tesle 14 – žuta kuća, Školska ulica u Varvarima – zgrada DV Paperino)

- sanacija dijela odvoda oborinskih kanala na zgradi Umjetničke škole Poreč (oluci)

- arhitektonski plan uređenja stanova na adresama Nikole Tesle 1 i Červar 2

- pokretanje sudskog postupka za povrat posjeda poslovnog prostora po isteku Ugovora o zakupu poslovnog prostora od zakupnika

- rentgen u Poreču dodjela prostora po javnom natječaju Ivanu Jovanoviću (sinu pok. Milorada Jovanića) te nastavak rentgena u Poreču, adaptacija prostora te priznavanje ulaganja,

- Vinistra opet u Poreču – dodjela prostora po javnom natječaju udruzi Vinistra te njegova adaptacija od strane zakupnika te priznavanje ulaganja,

- i drugi poslovi.

1. **EU fondovi i razvojni projekti**

 Aktivnosti vezane uz nacionalne i fondove EU-a, u nadležnosti Upravnog odjela za gospodarstvo i EU fondove, obuhvaćaju osmišljavanje, pripremu, kandidaturu i provedbu svih razvojnih projekata za Grad Poreč-Parenzo (u suradnji s drugim gradskim upravnim odjelima) te aktivnosti informiranja i educiranja institucija i udruga na području Grada Poreča-Parenzo.

Prijavljeni projekti i projekti u provedbi u izvještajnom razdoblju bili su (stanje na dan 31.12.2023. godine):

**1. SUTRA – Sustainable transport in Adriatic coastal areas and Hinterland**

**Fond/natječaj**: INTERREG V-A Italija-Hrvatska 2014.-2020.

**Kratki opis projekta**: Glavni rezultati projekta uključivat će deset novih, ekoloških usluga javnog prijevoza, jednu novu morsku liniju između Poreča-Parenzo i Grada Caorle te jedan zajednički, prekogranični priručnik za osmišljavanje i integraciju rješenja pametne mobilnosti u priobalnim gradovima. Grad Poreč-Parenzo razvijat će novu uslugu mobilnosti s niskom emisijom ugljika kroz nabavu električnog vozila koje će povezivati gradsko središte sa zaleđem u korist stanovnika i posjetitelja grada.

**Cilj projekta:** Opći cilj projekta je promicati održivu mobilnost u gradovima na jadranskoj obali i u njihovom zaleđu. Uvođenjem inovativnih koncepata mobilnosti za prijevoz putnika, urbani centri programskog područja radit će na smanjivanju zagušenosti prometa, poboljšanju kvalitete zraka i smanjivanju emisija CO2.

**Intenzitet sufinanciranja**: 85 %

**Vlastita sredstva**: 36.300,00 EUR

**Bespovratna potpora za Grad Poreč-Parenzo**: 205.700,00 EUR

**Ukupna vrijednost projekta:** 2.897.500,00 EUR

**Status:** proveden, u tijeku je finalno izvještavanje.

**2. SUFINANCIRANJE PROVEDBE EU PROJEKTA SUTRA**

**Fond/natječaj:** Fond za sufinanciranje provedbe EU projekata na regionalnoj i lokalnoj razini, Ministarstvo regionalnoga razvoja i fondova EU

**Kratki opis:** Sufinanciranje vlastitog učešća za provedbu projekta SUTRA

**Cilj projekta:** Iskoristiti bespovratna sredstva Ministarstva regionalnoga razvoja i fondova Europske unije koja se dodjeljuju korisnicima koji imaju sklopljen Ugovor o dodjeli bespovratnih sredstava iz fondova EU.

**Intenzitet sufinanciranja:** 50 % vlastitog učešća u projektu.

**Ukupna vrijednost:** 36.300,00 EUR

**Status:** u provedbi.

**3. RAZVOJ INFRASTRUKTURE ŠIROKOPOJASNOG PRISTUPA ZA GRAD POREČ I OPĆINE FUNTANA, KAŠTELIR LABINCI, SVETI LOVREČ, TAR VABRIGA, VIŠNJAN, VIŽINADA, VRSAR I TINJAN**

**Fond/natječaj:** Javni poziv za iskaz interesa za sudjelovanje u postupku pred-odabira – izgradnja pristupnih mreža, Operativni program Konkurentnost i kohezija 2014.-2020., Ministarstvo regionalnoga razvoja i fondova EU

**Kratki opis:** Projektom se želi potaknuti uvođenje širokopojasnih pristupnih mreža sljedeće generacije na područjima Hrvatske na kojima trenutačno ne postoji širokopojasna infrastruktura ili ona postoji na nedovoljnoj razini, tj. na „bijelim NGA područjima“.

**Cilj projekta:** Ispuniti kriterije za prijavu na Ograničeni poziv za dostavu projektnih prijedloga za dodjelu bespovratnih sredstava u okviru Operativnog programa Konkurentnost i kohezija

**Intenzitet sufinanciranje:** 49,80 % za Nositelja projekta (HT d.d.)

**Ukupna vrijednost:** 9.104.314,38 EUR

**Status:** proveden.

**4. STREAM**

**Fond/natječaj:** INTERREG V-A Italija-Hrvatska 2014.-2020., Poziv za strateške projekte

**Kratki opis:** Projekt se bavi prilagodbom klimatskim promjenama u smislu smanjenja ranjivosti urbanih cjelina na poplave uzrokovane velikim količinama oborina uslijed ekstremnih vremenskih uvjeta.

**Cilj projekta:** STREAM ima za cilj poboljšati nadzor rizika od poplava i povećati sposobnost upravljanja i brze reakcije na poplavne katastrofe. Projekt će rezultirati povećanjem otpornosti projektnog područja na prirodne katastrofe, što će umanjiti štetne posljedice za zdravlje ljudi, okoliš i gospodarske aktivnosti.

**Intenzitet sufinanciranje:** 85 %

**Ukupna vrijednost za Grad Poreč-Parenzo:** 327.875,00 EUR

**Status:** proveden, u tijeku je finalno izvještavanje.

**5. ENDURANCE – SPORT AND ENTREPRENEURSHIP**

**Fond/natječaj:** Erasmus +, KA2 – suradnička partnerstva

**Kratki opis projekta:** Projektom se nastoji povezati svijet sporta i poduzetništva kroz strukovne i obrazovne trening module u cilju izrade inovativnih obrazovnih rješenja za poticanje poduzetničkog i sportskog duha. Projekt promiče inovativan pristup i provedbu Okvira kompetencija za poduzetništvo Europske komisije.

**Cilj projekta:** Glavni cilj projekta jepovezivanje i unapređenjeveza sporta i poduzetništva kroz inovativna obrazovna rješenja. Ostali ciljevi jesu: 1) Razviti internetsku interaktivnu i otvorenu OER platformu za pružanje ENDURANCE treninga

2) Utvrđivanje zajedničkih karakteristika poduzetništva i sporta, čimbenika uspjeha i neuspjeha u njihovom povezivanju za održive karijere u strukovnom i sportskom obrazovanju

3) Razviti EDURANCE treninge „po mjeri“ i priručnike za unaprijeđeno poduzetništvo

4) Održavati rezultate projekata i promicati njihovo prihvaćanje u strukovnim i sportskim ekosustavima

5) Zelenim papirom potaknuti raspravu, praksu i političke mogućnosti za unapređenje povezanosti između sporta i poduzetništva

**Intenzitet sufinanciranja:** 100 %

**Ukupna vrijednost projekta:** 299.278,00 EUR ;Grad 27.740,00 EUR

**Status:** proveden.

**6. SCCALE 203050**

**Fond/natječaj:** Horizon2020

**Kratki opis:** Za Grad Poreč-Parenzo kao projektnog partnera projekt podrazumijeva stvaranje lokalne energetske zajednice i razvoj inovativnog i održivog modela financiranja za primjenu mjera energetske učinkovitosti i OIE za zgrade kulturne baštine. Lokalna energetska zajednica bit će postavljena kao sastavni dio lokalnog partnerstva i kolektivnog djelovanja na provedbi navedenih mjera na području Grada Poreča. Razvijeni model testirao bi se i usavršio kroz implementaciju mjera energetske učinkovitosti i krovnih fotonaponskih sustava na DV Radost II u vidu pilot područja.

**Cilj projekta:** Cilj SCCALE 203050 je povećati rast energetskih zajednica diljem Europe u područjima energetske učinkovitosti, proizvodnje obnovljivih izvora energije, daljinskog grijanja, naročito u kućanstvima i nestambenim zgradama. Nadovezujući se na iskustvo zadružnog pokreta i širokog spektra uključenih gradova i općina, projektom će se uspostaviti najmanje 25 energetskih zajednica i izravno podržati replikacija SCCALE metode u dodatne 34 zajednice.

**Intenzitet sufinanciranje:** 100 %

**Ukupna vrijednost:** 1.999.166,50 EUR (za cijeli konzorcij); 38.062,50 EUR za Grad Poreč-Parenzo.

**Status:** u provedbi.

**7. KONSTRUKCIJSKO ENERGETSKA SANACIJA OBJEKTA DJEČJEG VRTIĆA RADOST II**

**Fond/natječaj:** Javni poziv za sufinanciranje energetske obnove zgrada sa svojstvom kulturnog dobra

**Kratki opis:** Projekt konstrukcijsko energetske sanacije objekta dječjeg vrtića Radost II podrazumijeva radove konstrukcijsko energetske sanacije krovne potkonstrukcije, termoizolaciju kosog stropa, te poda prema negrijanom tavanu, radove sanacije krovišta i krovnog pokrova, radove zamjene kompletne stolarije, te radove kompletne sanacije sustava elektroinstalacija i zamjenu rasvjetnih tijela, kao i uslugu stručnog nadzora nad izvođenjem predmetnih radova.

**Cilj projekta:** Energetska obnova zgrade vrtića DV Radost II

**Intenzitet sufinanciranje:** 34 %

**Ukupna vrijednost:** 387.805,43 EUR

**Status:** u provedbi.

**8. SEET - Dobra energija - solarna energija za energetsku tranziciju**

**Fond/natječaj:** MRRFEU, EEA grant, Natječaj: Povećanje kapaciteta za proizvodnju solarne energije

**Kratki opis projekta:** Gradovi Dobre energije okupili su se u projektu, s Istarskom županijom na čelu, sa zajedničkim ciljem da koordiniranim djelovanjem na svojem teritoriju povećaju proizvodnju energije iz obnovljivih izvora, te pošalju snažnu poruku o važnosti ulaganja u OIE.

**Cilj projekta:** Dobra energija SEET naglasak stavlja na energetsku neovisnost i teži potaknuti ciljne skupine na aktivnu ulogu u energetskoj tranziciji koju će postići ulaganjem u solarne elektrane. U sklopu projekta na objekt Doma za starije i nemoćne osobe Poreč će se postaviti fotonaponska elektrana nazivne snage 55 kW, kojom se planiraju, gotovo u cijelosti, pokriti zahtjevi za električnom energijom predmetnog objekta.

**Intenzitet sufinanciranja:** 85 %

**Ukupna vrijednost:** 1.096.947,01 EUR, budžet Grad Poreč – Parenzo: 82.647,80 EUR

**Status:** u provedbi.

**9. NA ISTOJ STRANI(CI)!**

**Fond/natječaj:** Europski socijalni fond;Ministarstvo kulture i medija; Natječaj: Čitanjem do uključivog društva UP.02.1.1.15

**Kratki opis:** Nositelj projekta je Gradska knjižnica Poreč, a Grad Poreč-Parenzo je Partner. Projektne aktivnosti razvijaju čitalačke pismenosti različitih dobnih i ranjivih skupina te stvaraju preduvjete za njihov cjeloviti osobni razvoj, podizanje stupnja obrazovanja, proširenje kompetencija te ravnopravno sudjelovanje u kulturnom i društvenom životu zajednice te će se uspostaviti i usluga pokretne knjižnice-bibliokombi.

**Cilj projekta:** Projekt doprinosi povećanju dostupnosti materijala i aktivnosti kojima se potiče čitanje i razvijanje čitalačkih kompetencija kod osoba mlađih od 25 godina, osoba starijih od 54 godine i osoba s invaliditeteom.

**Intenzitet sufinanciranje:** 100 %

**Ukupna vrijednost:**  283.073,84 EUR

**Status:** proveden, u tijeku je finalno izvještavanje.

**10. TOČKA NA P-PODRŠKA, POVEZANOST, POREČ**

**Fond/natječaj:** Europski socijalni fond;Jačanje kapaciteta OCD-a za odgovaranje na potrebe lokalne zajednice

**Kratki opis:** projektom „Točka na P-podrška, povezanost, Poreč“ se nastoji dati odgovore na prepoznate potrebe za izgradnju ljudskih resursa CGI-a, nedostatak objedinjenih informacija o potrebama i uslugama svih pružatelja socijalnih usluga u lokalnoj zajednici i nedostatak plana pružanja podrške u kriznim situacijama. To će se postići jačanjem i razvijanjem kapaciteta CGI-a te izgradnjom dugoročnog modela međusektorske povezane podrške korisnicima/kama na području Poreštine.

Prijavitelj je CGI, a partneri Grad Poreč-Parenzo i DND

**Cilj projekta:** unapređenje okvira, okruženja i kapaciteta za djelovanje CGI-a, posebice u kriznim situacijama.

**Intenzitet sufinanciranje:** 100 %

**Ukupna vrijednost:**  66.296,11 EUR; Grad Poreč 4.649,55 EUR

**Status:** proveden, u tijeku je finalno izvještavanje.

**11. BALKAN SOLAR ROOFS**

**Fond/natječaj:** European Climate Initiative (EUKI)

**Kratki opis:** Ovim projektom se, na području Balkana, planira pokrenuti niz aktivnosti kroz koje će stotine krovova biti prekriveno fotonaponskim modulima i solarnim kolektorima.

**Cilj projekta:** Ideja projekta je prvenstveno osnažiti jedinice lokalne samouprave za poticanje participativne urbane solarne energije, te uspostavu multidisciplinarnih energetskih timova.

**Intenzitet sufinanciranje:** 95 %

**Ukupna vrijednost:**  442.294,00 EUR; Grad Poreč 90.574,60 EUR.

**Status:** u provedbi.

**12. PAMETNI PARKING**

**Fond/natječaj:** Javni poziv za poticanje razvoja pametnih i održivih rješenja i usluga

**Kratki opis:** Implementacijom ovog projekta uspostaviti će se Smart Parking rješenje koje će putem senzora omogućiti detekciju slobodnih parkirnih mjesta u gradu i prikaz slobodnih parkirnih mjesta u mobilnoj aplikaciji (144 senzora i 2 displeja)

**Cilj projekta:** Promicanje integriranog i inteligentnog prometa i razvoj infrastrukture za alternativna goriva na lokalnoj i područnoj razini

**Intenzitet sufinanciranje:** 40 %

**Ukupna vrijednost:** 68.223,01 EUR**.**

**Status:** u provedbi.

**13. PUNa torba zajedništva**

**Fond/natječaj:** Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V.

**Kratki opis:** Projekt „PUNa torba zajedništva“ usmjeren je na nastavak uspješne provedbe i dobre prakse podrške učenicima s teškoćama u razvoju u osnovnoškolskim odgojno-obrazovnim ustanovama. Grad Poreč je nositelj projekta, a Grad Rovinj je partner na projektu. Projekt će doprinijeti osiguranju stručne podrške 45 pomoćnika u nastavi za ukupno 45 učenika s teškoćama u razvoju za školsku godinu 2022./2023. Projekt se financira sredstvima iz Europskog socijalnog fonda i Proračuna gradova partnera.

**Cilj projekta:** povećanje socijalne uključenosti i integracije učenika s teškoćama u razvoju u redovne i posebne programe u osnovnoškolskim odgojno-obrazovnim ustanovama koje djeluju na području gradova osnivača Poreča i Rovinja.

**Intenzitet sufinanciranja:** 85 %

**Ukupna vrijednost:** 270.566,20 EUR.

**Status:** u provedbi.

**14. RAZVOJ MREŽE PODUZETNIČKIH POTPORNIH INSTITUCIJA (PPI) PUTEM HRVATSKE AGENCIJE ZA MALO GOSPODARSTVO, INOVACIJE I INVESTICIJE (HAMAG-BICRO) - FAZA 2**

**Fond/natječaj:** Javni poziv za iskaz interesa za sudjelovanje u projektu „Razvoj mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO) – Faza 2“.

**Kratki opis:** Projekt doprinosi povećanju razine poduzetničkih aktivnosti stvaranjem povoljnijeg poduzetničkog okruženja u svim regijama Republike Hrvatske te na taj način osigurati stabilan rast i razvoj cjelokupnog gospodarstva.

**Cilj projekta:** Jačati kapacitete djelatnika zaposlenih u poduzetničkim potpornim institucijama i organizacijama za podršku poduzetništvu.

**Intenzitet sufinanciranja:** 100 %

**Ukupna vrijednost:** 6.636.140,42 EUR.

**Status:** u provedbi.

**15. T.E.A.M. - TRAILS OF EUROPE AND AWARENESS OF THE MEMORY**

**Fond/natječaj:** centralizirani program Unije *Građani, jednakost, prava i vrijednosti (Citizens, Equality, Rights and Values programme, (CERV),* Call for proposals for Town-Twinning.

**Kratki opis:** Projekt želi istražiti praktična rješenja za održavanje i poboljšanje dostupnosti zajedničkog europskog kulturnog identiteta počevši od očuvanja povijesne memorije staza.

Projekt je strukturiran u 3 faze:

- Aktivnosti za uključivanje škole, mladih;

- Završno događanje za poticanje dijaloga između stručnjaka, udruga, institucija i građana o unapređenju i očuvanju povijesne, kulturne i gospodarske društvene baštine, predstavljene prirodnim rutama.

- Komunikacija, diseminacija i vidljivost projekta.

**Cilj projekta:** Doprinijeti održivosti i unaprjeđenju zajedničkog europskog identiteta.

**Intenzitet sufinanciranja:** 100 %

**Ukupna vrijednost:** 30.000,00 EUR.

**Status:** u provedbi.

**16. CISCA - CURRICULAR INNOVATION FOR SYNERGY BETWEEN COMMUNITY SPORT AND ACTIVISM**

**Fond/natječaj:** Erasmus Plus Sport, poziv za suradnička partnerstva

**Kratki opis:** Glavne aktivnosti CISCA-e uključivat će kritička i komparativna analiza dobrih iskustava temeljena na interakciji između sporta i društvenog aktivizma

Izravni korisnici rezultata projekta bit će sportski operateri (treneri i treneri u osnovnim sportskim organizacijama/grupama), lokalni

nevladine organizacije, aktivisti (članovi grupa građana i odbora) i građani.

**Cilj projekta:** Stvaranje inovativnog kurikuluma i konkretnih modela djelovanja koji kombiniraju sportski angažman s inovativnim instrumentima i strategijama sudjelovanja zajednice.

**Intenzitet sufinanciranja:** 100 %

**Ukupna vrijednost:** ukupna vrijednost 400.000 EUR; SZGP 71.000 EUR.

**Status:** u provedbi.

**17. SUFINANCIRANJE POTICANJA MJERA ODVOJENOG SAKUPLJANJA KOMUNALNOG OTPADA**

**Fond/natječaj:** Fond za zaštitu okoliša i energetsku učinkovitost

**Kratki opis:** S ciljem što uspješnijeg provođenja komunikacijske kampanje planira se provesti digitalna kampanja, a poseban će naglasak biti na oglašavanju na web portalima, lokalnim radio stanicama te citylight i billboard oglašavanje koji imaju mogućnost dopiranja i utjecanja na veći broj i građana i posjetitelja Poreča. Dodatno će se građane informirati izradom letaka te oglašavanjem na prijevoznim sredstvima tj. kamionima porečkog komunalnog poduzeća. Realizacijom izobrazno-informativnih aktivnosti doprinijet će se ostvarenju pozitivnih promjena u sustavu gospodarenja otpadom. Osim toga, plan je na frekventnim lokacijama postaviti spremnike u obliku orade i periske koje, osim pružanja bitnih informacija o pravilnom gospodarenju otpadom putem informativne ploče, na simboličan način ukazuju na važnost očuvanja i zaštite okoliša. Dodatno, ulaganjem u komunalnu infrastrukturu, nabavom opreme koja omogućuje odvajanje otpada u svakodnevnom okruženju, indirektno se djeluje na osviještenost građana. Grad Poreč-Parenzo stoga ima namjeru nabaviti četiri pametna spremnika za prikupljanje i odvajanje reciklabilnog javnog otpada

**Cilj projekta:** Razvoj ekološke svijesti i promjene u ponašanja građana s ciljem zaštite okoliša.

**Intenzitet sufinanciranja:** 80 %

**Ukupna vrijednost:** 87.505,81 EUR.

**Status:** u provedbi.

**18. IZGRADNJA DJEČJEG VRTIĆA U NASELJU VARVARI**

**Fond/natječaj:** Izgradnja, dogradnja, rekonstrukcija i opremanje predškolskih ustanova/NPOO/Ministarstvo znanosti i obrazovanja

**Kratki opis:** Grad Poreč-Parenzo razvio je projekt izgradnje dječjeg vrtića na području naselja Varvari kojim bi se za najmanje 128 djece s područja Poreča, pretežito iz prigradskih naselja pružio pristup kvalitetnom predškolskom odgoju. Mladim obiteljima bi se pružio poticaj za povećanjem obitelji te potrebne uvjete za ostanak u prigradskim ruralnim dijelovima Poreča. Projekt predstavlja ulaganje kako u sadašnjost tako i u budućnost, ulaganje u živote najmlađih sugrađana i mlade obitelji Poreča. Projektom bi se riješio ključni problem nedostatka vrtićkih grupa na prigradskim područjima i nedostatak financijskih sredstava za izgradnju novog dječjeg vrtića u naselju Varvari.

**Cilj projekta:** Izgraditi novi objekt dječjeg vrtića kapaciteta osam dnevnih boravaka za vrtićke i jasličke programe.

**Bespovratna sredstva:** 1.452.518,42 EUR.

**Ukupna vrijednost:** 4.142.398,38 EUR.

**Status:** u provedbi.

**19. PRILAGODBA KLIMATSKIM PROMJENAMA 2023.**

**Fond/natječaj:** Fond za zaštitu okoliša i energetsku učinkovitost

**Kratki opis:** U cilju povećanja otpornosti lokalne zajednice prema klimatskim promjenama i smanjenja ranjivosti prirodnih sustava i društva na negativne utjecaje klimatskih promjena Grad Poreč-Parenzo će izraditi Strategiju zelene urbane obnove za administrativno područje Grada koja će pružiti detaljan uvid u postojeće elemente zelene infrastrukture (zelene/otvorene površine) i područja za koja je nužna urbana obnova, te njihovo stanje i prostorni raspored kroz integralnu analizu čimbenika koji su utjecali na njihovo oblikovanje od prirodnih do povijesnih, antropogenih i vizualno-strukturnih. Uz izradu strategije planirana je i revitalizacija triju lokvi na području Grada. Uz navedene aktivnosti, Grad ima namjeru sadnje više od 1000 novih stabala pinije, oleandra, listopadnih stabala i stabala lipe, te 1000 sadnica mediteranskog bilja karakterističnog za podneblje. Sadnja dodatnih stabala u urbanom području pridonijet će se i hlađenju zraka, osigurat će se stanište i zaštita, ali i hrana za biljke i životinje što će pozitivno utjecati na povećanje urbane biološke raznolikosti.

**Cilj projekta:** Provedba mjera prilagodbe klimatskim promjenama u svrhu jačanja otpornosti urbanih sredina.

**Intenzitet sufinanciranja:** 80 %

**Ukupna vrijednost:** 234.867,00 EUR.

**Status:** u provedbi.

**20. NABAVA KOMUNALNE OPREME U 2023.**

**Fond/natječaj:** Fond za zaštitu okoliša i energetsku učinkovitost

**Kratki opis:** Projektom se planiraju nabaviti pametni spremnici, energetski učinkoviti jer se napajaju pomoću solarne energije, a jednako tako štede i vrijeme. S obzirom na mogućnost prešanja prikupljanog otpada smanjit će se broj prikupa i odvoza smeća na pojedinim lokacijama. Osim pametnih spremnika, nabavit će se veći broj spremnika namijenjenih za selektivno prikupljanje otpada na javnim površinama - rivi, šetnicama, parkovima i dr. gdje je velika koncentracija ljudi. S obzirom na to da se kontinuirano provode i informativne i edukativne aktivnosti na temu odgovornog gospodarenja otpadom, potrebno je građanima (i turistima) osigurati uvjete da se u skladu s time i ponašaju.

**Cilj projekta:** Poticanje mjera odvojenog sakupljanja komunalnog otpada

**Intenzitet sufinanciranja:** 40 %

**Ukupna vrijednost:** 77.563,75 EUR.

**Status:** u provedbi.

**21. SUMMA - SUSTAINABLE MULTIMODAL MOBILITY IN ADRIATIC COSTAL AND HINTERLAND AREAS**

**Fond/natječaj:** INTERREG Italija – Hrvatska 2021 - 2027

**Kratki opis:** Grad Poreč-Parenzo će nabavit novi električni minibus i na taj način uspostaviti uslugu javnog prijevoza u onim dijelovima grada u kojima trenutno ne postoji oblik javnog prijevoza. Nova autobusna linija povezivat će centar Poreča i nekoliko prigradskih naselja uz državnu cestu, do 15 km zaleđa. Provedbom aktivnosti omogućit će se nova usluga za više od 3000 stanovnika iz desetak prigradskih naselja. Uz mogućnost korištenja usluge javnog prijevoza, očekuje se smanjena količina osobnih automobila tijekom cijele godine, što pozitivno utječe na građane i turiste. Projektom se razvija inovativni koncept mobilnosti za prijevoz putnika, koji bi smanjio prometne gužve u urbanim središtima, poboljšao kvalitetu zraka i smanjio lokalne emisije CO2. Projekt se provodu u partnerstvu s još sedam hrvatskih i talijanskih partnera.

**Cilj projekta:** Smanjiti prometne gužve u urbanim središtima, poboljšati kvalitetu zraka i smanjiti lokalne emisije CO2.

**Intenzitet sufinanciranja:** 80 %

**Vrijednost projekta na nivou partnerstava:** 2.611.664, 06 EUR.

**Vrijednost projekta za Grad Poreč-Parenzo:** 342.720,00 EUR.

**Status:** odobreno.

**22. SUFINANCIRANJE PROJEKTA PUNa TORBA ZAJEDNIŠTVA**

**Fond/natječaj:** Ministarstvo regionalnog razvoja i fondova EU

**Kratki opis:** Dodjela sredstava Programa sufinanciranja provedbe EU projekata na regionalnoj i lokanoj razini korisnicima koji imaju sklopljen ugovor o dodjeli bespovratnih sredstava za provedbu EU projekata u sklopu programskog razdoblja 2014. – 2021. sufinanciranjem dijela vlastitog učešća korisnika bespovratnih sredstava. Dodjelom sredstava sufinancirat će se vlastito učešće Grada Poreča-Parenzo i partnera na projektu Grad Rovinja-Rovigno.

**Intenzitet sufinanciranja:** 50 %

**Ukupna vrijednost projekta:** 270.566,20 EUR.

**Vrijednost učešća Grada Poreča-Parenzo**: 18.939,63 EUR.

**Status:** u provedbi.

**23. M-ARCH – FOSTER INNOVATIVE ENTREPRENEURSHIP AND BUSINESS OPPORTUNITIES IN THE MEDITERRANEAN THROUGH ENHANCED MANAGEMENT MODELS FOR ARCHAEOLOGICAL HERITAGE IN URBAN AREAS**

**Fond/natečaj:** InterregEuro-MED

**Kratki opis:** ProjektomM-ARCH želi se pokazati da arheološka i kulturna baština može postati prilika za održivi razvoj mediteranskih gradova za stvaranje inovativnih gospodarskih prilika. M-ARCH ima za cilj potaknuti poduzetništvo, inovativnost i poslovne prilike oko upravljanja arheološkom baštinom u gradovima, a kako bi postigao taj cilj, odabrano je sedam studija slučaja u sedam mediteranskih zemalja (Italija, Slovenija, Hrvatska, Španjolska, Crna Gora, Grčka, Francuska). Svaka studija predstavljati će grad s bogatom arheološkom i kulturnom baštinom; u tim gradovima konzorcij M-ARCH će testirati novi model upravljanja arheološkom i kulturnom baštinom u urbanim područjima, kako bi se poboljšalo upravljanje i stvorile nove prilike za gospodarski razvoj.

**Cilj projekta:** M-ARCH ima za cilj potaknuti poduzetništvo, inovativnost i poslovne prilike oko upravljanja arheološkom baštinom u gradovima.

**Intenzitet sufinanciranja:** 80 %

**Ukupna vrijednost projekta:** 2.502.849,6 EUR; Grad Poreč 197.500,00 EUR.

**Status:** prijavljen.

**24. ADAPTACIJA I OPREMANJE SPORTSKO-REKREACIJSKOG CENTRA VELI JOŽE**

**Fond/natječaj:** Ministarstvo turizma i sporta, Javni poziv za iskaz interesa za sufinanciranje izgradnje, obnove, održavanja i opremanja i rekonstrukcije sportskih građevina u 2024. godini.

**Kratki opis:** Projektom je predviđena zamjena rasvjete, adaptacija svlačionica, kabineta i prenamjena spremišta u klupski prostor za manje klubove, nabava viseće kuglane za osobe s invaliditetom.

**Cilj projekta**: Opći cilj projekta obuhvaća obnovu, održavanje, opremanje i rekonstrukciju sportske dvorane Veli Jože kako bi se povećao broj uređenih sportskih građevina za jedan, čime će se ispuniti jedan od osnovnih preduvjeta razvoja sporta na području Grada Poreča. Projektom opremanja sportske dvorane Veli Jože u 2024. godini planirana je zamjena rasvjetnih tijela kojom će se postići značajne uštede u potrošnji električne energije i do 82 % u glavnoj dvorani te do 52% u dvorani s boćalištem. Uz to, projektom će se adaptirati 5 svlačionica, 4 kabineta profesora smještenih u prizemlju dvorane i kancelarija koja trenutno služi kao spremište snowboard kluba, a smještena je na 1. katu sportske dvorane te će se ona adaptacijom prenamijeniti u radni prostor za više manjih sportskih klubova koji trenutno ne raspolažu klupskim prostorom.

**Intenzitet sufinanciranja:** 80 %

**Ukupna vrijednost projekta:**322.630,20 EUR

**Status:** prijavljen.

**25.**  **ENERGETSKA OBNOVA KOMPLEKSA ZGRADA ZAVIČAJNOG MUZEJA POREŠTINE**

**Fond/natječaj:** Energetska obnova zgrada sa statusom kulturnog dobra/NPOO/ Ministarstvo kulture i medija

**Kratki opis:** Projektom predviđene mjere energetske obnove uključuju zamjenuvanjske stolarije, zamjenu sustava grijanja i hlađenja ugradnjom dizalice topline te sustavom klimatizacije prostora, prilagodbu elektroinstalacija, zamjenu sustava rasvjete energetski učinkovitom LED rasvjetom, povećanje sigurnosti zgrade u slučaju požara, osiguranje zdravih unutarnjih klimatskih uvjeta, instalaciju vodovoda i kanalizacije te sanitarija s posebnim naglaskom na uštedu potrošnje vode.

**Cilj projekta:** Energetskom obnovom kompleksa zgrada Zavičajnog muzeja Poreštine u Poreču, trenutno u energetskom razredu D, ostvarit će se poboljšanje energetskih svojstava zgrade, a implementacijom više mjera moguće su uštede do 77 % Eprim i 12 % Qhnd, uz smanjenje emisije CO2 od 77 %, a očekivani energetski razred može biti A.

**Intenzitet sufinanciranja:** 100 % prihvatljivih troškova.

**Ukupna vrijednost projekta:** prihvatljivi troškovi 921.717,88 EUR i neprihvatljivi troškovi 165.605,75 EUR

**Status:** prijavljen.

**7. Zaključak**

 Upravni odjel za gospodarstvo i EU fondove je u izvještajnom razdoblju izvršio zadaće i obavio poslove radi kojih je ustrojen.

 U daljnjem periodu potrebno je, primjenom važećih propisa i upravne struke, poraditi na daljnjem unapređenju organizacije i osposobljenosti službenika, naročito radi smanjenja broja službenika zbog dužih bolovanja, rodiljnih i roditeljskih dopusta i iz drugih razloga te radi osuvremenjivanja rada upravnih tijela. Potrebno je popuniti upražnjena radna mjesta sukladno planu prijema u službu, da bi se moglo redovito obavljati poslove Upravnog odjela prema standardima postavljenima gradskim i drugim propisima.

 Kada je riječ o razvojnim projektima u planu je nastaviti planirati i pripremati projekte te ih prijavljivati na razne natječaje u cilju dobivanja bespovratnih sredstava i stvaranja nove vrijednosti u lokalnoj zajednici koja predstavlja dodanu vrijednost i za gospodarski razvoj Poreča. Također, Grad će nastaviti brojnim mjerama i aktivnostima biti jedan od glavnih dionika razvoja gospodarstva i partner poduzetnicima, poljoprivrednicima i investitorima.

Prilog: tabela kao u tekstu

 PROČELNICA dr.sc. Morena Mičetić, dipl. oec.

**UPRAVNI ODJEL ZA GOSPODARSTVO I EU FONDOVE - pregled propisanih i popunjenih radnih mjesta sa stanjem 31.12.2023.**

|  |  |  |  |  |
| --- | --- | --- | --- | --- |
| **Naziv radnog mjesta** | **Stručna sprema** | **Propisani broj izvršitelja** | **Popunjena radna mjesta** | **Službenici-namještenici** |
| PROČELNIK  | **VSS** | **1** | **1** | **Morena Mičetić**  |
| VODITELJ ODSJEKA ZA GOSPODARSTVO I POLJOPRIVREDU | **VSS** | **1** | **1** | **Maja Stražić** |
| VIŠI STRUČNI SURADNIK ZA GOSPODARSTVO | **VSS** | **2** | **2** | **Anita Lakošeljac** **Matea Kodan** |
| STRUČNI SURADNIK ZA GOSPODARSTVO | **VŠS** | **1** | **1** | **Igor Veselinović** |
| VIŠI STRUČNI SURADNIK ZA POLJOPRIVREDU | **VSS** | **1** | **-** |  |
| VODITELJ ODSJEKA ZA EU FONDOVE I RAZVOJNE PROJEKTE | **VSS** | **1** | **1** | **Dunja Babić Šolar** |
| VIŠI SAVJETNIK ZA EU FONDOVE I RAZVOJNE PROJEKTE | **VSS** | **1** | **-** |  |
| VIŠI STRUČNI SURADNIK ZA EU FONDOVE I RAZVOJNE PROJEKTE | **VSS** | **2** | **1** | **Igor Kukić** |
| **UKUPNO** |  | **10** | **7** |  |

**IZVJEŠĆE**

**o radu Upravnog odjela za komunalni sustav**

**za period od 1.7. do 31.12.2023. godine**

Ovo Izvješće ima za cilj prikazati rad Upravnog odjela za komunalni sustav u razdoblju od 01. srpnja do 31. prosinca 2023. godine. Cilj izrade izvješća je predočiti važnije aktivnosti u izvještajnom razdoblju, a vođen načinom izvješćivanja prema ISO standardu za izvješćivanja na lokalnoj razini. Sukladno navedenom isti sadrži pet dijelova i to:

1. Najvažnije aktivnosti u izvještajnom razdoblju
2. Organizacijska struktura i nadležnosti
3. Akti Gradskog vijeća i Gradonačelnika
4. Ciljevi i zadaci
5. Realizacija neposrednih zadataka
6. **NAJVAŽNIJE AKTIVNOSTI U IZVJEŠTAJNOM RAZDOBLJU**

Kao najvažnije aktivnosti u izvještajnom je razdoblju bitno istaknuti realizaciju prihoda (od komunalne naknade, komunalnog doprinosa, spomeničke rente, poreza na korištenje javnih površina) i rashoda Proračuna Grada Poreča – Parenzo u dijelu koji se odnosi na Upravni odjel za komunalni sustav – realizacija Programa održavanja i Programa gradnje objekata i uređaja komunalne infrastrukture, ali i ostalih poslova iz oblasti Upravnog odjela.

1. **ORGANIZACIJSKA STRUKTURA I NADLEŽNOSTI**

Upravni odjel za komunalni sustav organiziran je sukladno važećim aktima Grada Poreča – Parenzo.

Temeljem Odluke o ustrojstvu upravnih tijela Grada Poreča („Službeni glasnik Grada Poreča – Parenzo“ br. 05/18) Upravni odjel za komunalni sustav sastoji se od:

1. Odsjeka za operativu komunalnog sustava,
2. Odsjeka za upravno administrativne poslove i
3. Odsjeka za prometno i komunalno redarstvo u čijem su sastavu:
	1. Odjeljak za prometno redarstvo i
	2. Odjeljak za komunalno redarstvo.

Sukladno Pravilniku o unutarnjem redu upravnih tijela Grada Poreča („Službeni glasnik Grada Poreča – Parenzo“ broj 08/21 i 09/22) u Upravnom odjelu za komunalni sustav popunjena su 24 radna mjesta i to kako slijedi:

Pročelnik – Marino Poropat

Administrativni tajnik – Oriana Miloš

1. ODSJEK ZA OPERATIVU:
	1. Voditelj Odsjeka za operativu kom. sustava – Jasmina Vinkerlić Petrović
	2. Viši savjetnik za izgradnju i održavanje kom. infrastrukture – Dalibor Radešić
	3. Viši stručni suradnik za održavanje javnih površina - Barbara Pavušek - Basanić
	4. Viši stručni suradnik za izgradnju i održavanje kom. infrastrukture - Katja Poropat
	5. Stručni suradnik za promet i ostale komunalne poslove - Zoran Hatman
	6. Stručni suradnik za izgradnju i održavanje kom. infrastrukture – Alen Radić
	7. Stručni suradnik za izgradnju i održavanje kom. infrastrukture – Ivica Ereiz
	8. Stručni suradnik za javnu rasvjetu i elektroenergetiku - Slavko Sinožić
	9. Referent za izgradnju i održavanje kom. infrastrukture – Nikola Radenović
	10. Referent za izgradnju i održavanje kom. infrastrukture – Đanino Ćurko
2. ODSJEK ZA UPRAVNO ADMINISTRATIVNE POSLOVE
	1. Voditelj Odsjeka za upravno administrativne poslove – Ivana Blašković Šimić
	2. Viši stručni suradnik za imovinsko pravne poslove - Nedeljka Ljepović
	3. Viši stručni suradnik za imovinsko pravne poslove - Davor Poropat
	4. Viši stručni suradnik za imovinsko pravne poslove – Mia Milinković
	5. Viši stručni suradnik za imovinsko-pravne poslove i pripremu izgradnje – Kristina Matić od prosinca 2023.
3. ODSJEK ZA PROMETNO I KOMUNALNO REDARSTVO:
	1. Voditelj Odsjeka za komunalno i prometno redarstvo – Ivana Frleta

3.1.2. Stručni suradnik za vođenje prekršajnog postupka- Patricija Vizec Ljubešić

3.1.3. Odjeljak za prometno redarstvo:

 3.1.3.1. Referent-prometni redar – Goran Brođanac

 3.1.3.2. Referent-prometni redar - Dalibor Mandić do 31.08.2023.

3.1.4. Odjeljak za komunalno redarstvo:

3.1.4.1. Voditelj Odjeljka za komunalno redarstvo – Marko Ukota

3.1.4.2. Referent-komunalni redar – Luka Mandić od 20.11.2023.

3.1.4.3. Referent-komunalni redar – Darko Radin na nepuno radno vrijeme do 20.09.2023.

3.1.4.4. Referent-komunalni redar – Ivan Grgat

3.1.4.5. Referent-komunalni redar- Antonio Crevato

**III. AKTI GRADSKOG VIJEĆA I GRADONAČELNIKA**

U izvještajnom su razdoblju iz oblasti predmeta o kojima zaključke i druge akte donosi Gradonačelnik pripremljeni materijali za 45 akta (Zaključci, Odluke, Programi).

Iz oblasti o kojima odluke donosi Gradsko vijeće pripremljeni su materijali i nacrti za 3 akt (Odluke, Programi i dr.).

**IV. CILJEVI I ZADACI**

Ciljevi Upravnog odjela za komunalni sustav utvrđeni su Odlukom o ustrojstvu upravnih tijela Grada Poreča - Parenzo, a sve u svrhu provedbe svakodnevnih radnih zadataka i aktivnosti te realizacije Proračuna Grada Poreča - Parenzo, što podrazumijeva obavljanje slijedećih poslova po pojedinim Odsjecima:

Odsjek za operativu obavlja poslove koji se odnose na:

* uređenja naselja,
* poboljšanje kvalitete stanovanja,
* izgradnju objekata i uređaja komunalne infrastrukture i izgradnju ostalih građevina za koje je Grad Poreč - Parenzo investitor i ishođenje uporabnih dozvola,
* održavanje zelenih površina i opreme na tim površinama,
* čišćenje javno-prometnih površina, mora i plaža, dezinsekciju, dezinfekciju i deratizaciju,
* održavanje javnih objekata,
* održavanje komunalne infrastrukture,
* održavanje autobusnih čekaonica,
* održavanje objekata zajedničke komunalne potrošnje, prometnica, javnih pješačkih komunikacija,
* razrez i naplatu komunalnog doprinosa,
* razrez i naplatu naknade za zadržavanje nezakonito izgrađenih zgrada,
* planiranja, analize i uređenja prometa i
* ostale slične poslove.

Odsjek za upravno administrativne poslove obavlja poslove koji se odnose na:

* dodjelu koncesija za obavljanje komunalnih djelatnosti,
* razrez i naplatu komunalne naknade,
* razrez i naplatu spomeničke rente,
* provedbu postupaka za dodjelu na korištenje javnih površina,
* utvrđivanje podataka za razrez prihoda (reklame, ugostiteljske terase, trgovački sadržaji na javnim površinama),
* izvlaštenja,
* izrada prijedloga i nacrta za donošenje odluka viših tijela (odluke, pravilnici, zaključci i ostalo)
* ostale slične poslove.

U Odsjeku za prometno i komunalno redarstvo:

Odjeljak za prometno redarstvo obavlja poslove:

* upravljanje i nadzor cestovnim prometom iz nadležnosti prometnog redarstva (nadzor prometa u mirovanju i općenito prometne discipline),
* izricanje kazni,
* izdavanje naloga za premještaj nepropisno parkiranih vozila,
* predlaganje i pokretanje prekršajnih postupaka,
* ostale slične poslove.

Odjeljak za komunalno redarstvo obavlja poslove:

* održavanja komunalnog reda iz nadležnosti komunalnog redarstva i drugih propisa za koje su ovlašteni,
* izricanje mandatnih kazni,
* predlaganje i pokretanje prekršajnih postupaka,
* ostale slične poslove.

Osim navedenih poslova, Upravni odjel za komunalni sustav, izrađuje dokumente pri neposrednoj provedbi važećih zakonskih odredbi, odluka i drugih općih akata Gradskog vijeća i Gradonačelnika, te osigurava njihovo provođenje, prati stanje za područje svoje nadležnosti i o tome izvješćuje gradska tijela, priprema nacrte odluka i drugih općih akata koje donosi Gradsko vijeće, prijedloge akata koje donosi Gradonačelnik, izvještaje, analize i druge materijale iz svog djelokruga za potrebe Gradskog vijeća i Gradonačelnika, pruža stručnu i drugu pomoć članovima Gradskog vijeća i njihovih radnih tijela te građanima i pravnim osobama u okviru prava i ovlasti Grada, podnosi izvještaj gradskim tijelima o svom radu. Službenici obavljaju i druge poslove prema ukazanoj potrebi.

**V. REALIZACIJA NEPOSREDNIH ZADATAKA**

Jedan od prioriteta Upravnog odjela za komunalni sustav su realizacija prihoda i rashoda Proračuna Grada Poreča – Parenzo te poslovi sukladno Odluci o ustrojstvu upravnih tijela Grada Poreča - Parenzo. Realizacija zadataka u izvještajnom razdoblju biti će prikazana kroz realizaciju proračunskih stavki te kroz administrativne pokazatelje.

1. **Prihodi**

U izvještajnom razdoblju ukupno zaduženje temeljem razrezanih obaveza iznosi 2.698.668,92 EUR, dok je ukupno naplaćeno 3.419.143,64 EUR. Najznačajniji prihodi u izvještajnom razdoblju ostvareni su od komunalnog doprinosa i iznose 1.583.981,84 EUR, a u izvještajnom je periodu zaduženo 1.139.529,66 EUR. Od komunalne naknade u izvještajnom je periodu razrezano 870.766,47 EUR, a naplaćeno 972.899,38 EUR. Od poreza na korištenje javnih površina od razrezanih 493.143,03 EUR naplaćeno je 695.488,11 EUR. Zaduženje od prometnih prekršajnih kazni iznosi 76.509,95 EUR, dok je u izvještajnom razdoblju naplaćeno ukupno 76.492,02 EUR. Od spomeničke rente naplaćeno je 56.148,70 EUR, a odnosi se na udio Grad od 60%. Gradske prekršajne kazne zadužene su u iznosu od 57.831,75 EUR, a naplaćeno je 29.806,91 EUR. Prihod od naknade za zadržavanje nezakonito izgrađenih zgrada u prostoru iznosi 3.698,16 EUR, a odnosi se na udio Grad od 60%. Od razrezanih 1.041,20 EUR naknade za autotaksi prijevoz, naplaćeno je 628,52 EUR.

|  |  |  |
| --- | --- | --- |
| **Naziv prihoda** | **Zaduženje** | **Naplaćeno** |
| Komunalni doprinosi |  1.139.529,66  | 1.583.981,84  |
| Komunalna naknada |  870.766,47  | 972.899,38  |
| Porez na korištenje javnih površina |  493.143,03  | 695.488,11  |
| Prihod od prometnih prekršajnih kazni |  76.509,95  | 76.492,02  |
| Prihodi od spomeničke rente – 60% |  Zajednički prihod  | 56.148,70  |
| Gradske prekršajne kazne |  57.831,75  | 29.806,91  |
| Naknada za zadržavanje nezakonito izgrađene zgrade u prostoru – 60% |  Zajednički prihod  | 3.698,16  |
| Naknada za autotaksi prijevoz |  1.041,20  | 628,52  |
| **Ukupno:** |  **2.698.668,92** | **3.419.143,64**  |

1. **Rashodi**

Realizacija Proračuna Upravnog odjela tijekom izvještajnog razdoblja od 01. srpnja do 31. prosinca 2023. godine prikazana je u slijedećoj tabeli:

|  |  |  |  |  |
| --- | --- | --- | --- | --- |
|  **Red.****br.** | **Naziv** | **Proračun****2023.**  | **Realizacija za izvještajno razdoblje** | **Indeks****%** |
| 1. | Upravni odjel za komunalni sustav | 10.880.214,00 | 4.738.826,35 | 43,55 |
| 2. | Javna uprava i administracija | 781.350,00 | 321.934,53 | 41,20 |
| 3. | Održavanje komunalne infrastrukture | 3.563.350,00 | 2.401.315,97 | 67,39 |
| 4. | Građenje komunalne infrastrukture | 5.329.634,00 | 1.994.874,51 | 37,43 |
| 5. | Ostala infrastruktura | 1.205.880,00 | 20.701,34 | 1,72 |

Proračun Upravnog odjela za komunalni sustav za 2023. godinu iznosi 10.880.214,00 EUR od čega je u izvještajnom razdoblju realiziralo ukupno 4.738.826,35 EUR kuna odnosno 43,55%.

Najveći dio sredstava utrošen je unutar Odsjeka za operativu i to radi realizacije Programa održavanja i Programa građenja komunalne infrastrukture.

Program održavanja komunalne infrastrukture uključuje poslove i rashode na održavanju javne rasvjete, cesta, nogostupa i putova, čistoće i pometanja ulica, održavanja zelenih površina i parkova te sustava oborinske odvodnje. Proračunom za 2023. godinu za provedbu tog Programa planirano je 3.563.350,00,00 EUR od čega je u izvještajnom razdoblju realizirano 2.401.315,97 EUR odnosno 67,39 %.

Radi realizacije Programa građenja komunalne infrastrukture koji uključuje poslove i rashode na izgradnji javne rasvjete, rekonstrukciji cesta, nogostupa i putova, komunalnim akcijama i komunalnom opremanju, odvodnji i pročišćavanju oborinskih voda, izradi projektne dokumentacije od ukupnog godišnjeg iznosa od 5.329.634,00 EUR, tijekom druge polovice 2023. godine realizirano je 37,43% odnosno 1.994.874,51 EUR. Za realizaciju Programa ostale infrastrukture od planiranih 1.205.880,00 EUR, realizirano je 20.701,34 EUR odnosno 1,72%.

Za istaknuti su neke od investicija sa prikazom osnovnih podataka:

|  |  |  |
| --- | --- | --- |
| **Br.** | **Naziv** | **Vrijednost** |
|  |  Infrastruktura Servisne zone III | 626.205,35 |
|  | Rekonstrukcija cesta, nogostupa i puteva | 511.984,35 |
|  | Izgradnja javne rasvjete | 273.600,11 |
|  | Uređenja po naselju - komunalne akcije | 84.835,37 |
|  | Rekonstrukcija Trga sidro u Červar Portu | 73.043,23 |
|  | Parkiralište u ulici Bruno Valenti | 63.156,37 |
|  | Uređenje gradskih plaža | 62.013,47 |
|  | Rekonstrukcija Trga Marafor | 58.970,89 |
|  | Rekonstrukcija javne rasvjete Červar Porat | 58.163,31 |
|  | Imovinsko-pravni odnosi vezani za izgradnju cesta i javno prometnih površina | 50.755,97 |
|  | Oborinska kanalizacija na više lokacija | 35.001,73 |
|  | Izrada projekata za komunalnu infrastrukturu | 27.291,65 |
|  | Nabava igrala za dječja igrališta | 21.078,75 |
|  | Sufinanciranje izgradnje ŽCGO Kaštijun | 20.701,34 |
|  | Pješačko biciklistička staza Nova Vas - Kukci | 14.933,48 |
|  | Infrastruktura zone Buići Žbandaj | 9.030,08 |
| **UKUPNO:** | **1.990.765,45** |

1. **Administrativni pokazatelji**

Od 01. srpnja do 31. prosinca 2023. godine Upravni odjel za komunalni sustav je zaprimio/pokrenuo po službenoj dužnosti ukupno 2469 predmeta, od čega 1601 neupravnih i 868 upravnih predmeta.

Od ukupno zaprimljenih/pokrenutih predmeta riješeno je 2387 predmeta, odnosno 97 %, a u radu 82 predmeta.

|  |  |  |  |  |
| --- | --- | --- | --- | --- |
| **Predmet** | **Zaprimljeno** | **Riješeno** | **U radu** | **Index****%** |
| NEUPRAVNI PREDMETI(razni dopisi, suglasnosti, odobrenja, bagatelna nabava, javna nabava, prometni prekršaji i dr.) | 1601 | 1549 | 52 | 97 |
| UPRAVNI PREDMTI(rješenja o korištenju javne površine, komunalnom doprinosu, komunalnoj naknadi, spomeničkoj renti, naknadi za zadržavanje nezakonite zgrade u prostoru, žalbe i prigovori, ovrhe i dr.) | 868 | 838 | 30 | 97 |
| **UKUPNO:** | **2469** | **2387** | **82** | **97** |

**KOMENTAR ADMINISTRATIVNIH POKAZATELJA**

* + - 1. **Komunalna naknada**

Rješenja o komunalnoj naknadi

U izvještajnom razdoblju izdano je ukupno 282 rješenja o komunalnoj naknadi, od toga 201 rješenja za stambeni prostor i 81 rješenja za poslovni prostor.

Stranke su podnijele ukupno 22 žalbi ili prigovora na rješenje o komunalnoj naknadi.

Zemljišnoknjižnom odjelu podneseno je 0 prijedloga za zasnivanje založnog prava na nekretnini radi neplaćanja.

Ovrhe komunalne naknade

U izvještajnom razdoblju izdano je ukupno:

- 0 rješenja o ovrsi komunalne naknade,

- 72 rješenja o dovršetku i obustavi ovrhe.

**Spomenička renta**

U izvještajnom razdoblju izdano je ukupno 3 rješenja i to:

- 3 rješenja o spomeničkoj renti,

- 1 rješenja o ukidanju/poništenju rješenja o spomeničkoj renti,

- 3 dopisi ( prijava/odjava, promjena podataka).

U tekućem periodu plan aktivnosti biti će usmjeren ka što bržoj realizaciji naplate po tekućim i novim predmetima te rješavanju i naplati predmeta iz prošlog izvještajnog razdoblja.

**3. Komunalni doprinos**

Rješenja

U izvještajnom razdoblju izdano je ukupno 80 rješenja, kojim se utvrđuje obveza plaćanja komunalnog doprinosa. Prema rješenjima izdanim u izvještajnom razdoblju obveznicima je određeno financijsko zaduženje od ukupno 1.139.529,66 EUR.

Postupci naplate

U izvještajnom razdoblju izdano je ukupno:

Rješenje o ovrsi komunalnog doprinosa – 12 rješenja

Rješenje o dovršetku ovrhe – 5 rješenja

1. **Legalizacija – naknada** **za zadržavanje nezakonito izgrađene zgrade u prostoru**

U izvještajnom razdoblju izdano je ukupno 2 rješenja o obvezi plaćanja naknade za zadržavanje nezakonito izgrađene zgrade u prostoru. Prema rješenjima izdanim u izvještajnom razdoblju obveznicima je određeno financijsko zaduženje od ukupno 3.698,16 EUR.

1. **Autotaksi prijevoz na području Grada Poreča-Parenzo**

U izvještajnom razdoblju izdano je ukupno 4 rješenja o obavljanju i obnovi dozvole za autotaksi prijevoz na području Grada Poreča-Parenzo:

- 4 rješenja o obavljanju autotaksi prijevoza i izdavanju dozvola

- 4 dozvola za obavljanje autotaksi prijevoza

- 2 zaključaka o dopuni zahtjeva

 **Javne površine**

Natječaji

U izvještajnom razdoblju raspisano je 11 natječaja za dodjelu javnih površina i to:

* javnog natječaja za dodjelu javne površine za postavu privremenih ugostiteljskih sadržaja u sklopu organizacije fešte "Sveta Marija Mala" u Baderni KLASA: 363-01/23-01/186 URBROJ: 2163-6-05/22-23-4 od dana 24.08.2023. godine,
* javnog natječaja za dodjelu javne površine za postavu privremenih ugostiteljskih sadržaja na gradskoj rivi u Poreču-Parenzo KLASA: 363-01/23-01/187 URBROJ: 2163-6-05/22-23-1 od dana 06.09.2023. godine,
* javnog natječaja za dodjelu javne površine za postavu privremenih ugostiteljskih i trgovačkih sadržaja u sklopu organizacije sportske manifestacije "Istria 300" KLASA: 363-01/23-01/187 URBROJ: 2163-6-05/22-23-1 od dana 06.09.2023. godine,
* javnog natječaja za dodjelu javne površine za prodaju voća i povrća, KLASA: 363-01/23-01/201

URBROJ: 213-6-05/22-23-1 od dana 27.09.2023. godine,

* javnog natječaja za dodjelu javne površine za prodaju kestena na Trgu slobode u Poreču KLASA: 363-01/23-01/206 URBROJ: 2163-6-05/22-23-1 od dana 05.10.2023. godine,
* javnog natječaja za dodjelu javne površine na Trgu Matije Gupca – „Festival mladih u Poreču“ KLASA: 363-01/23-01/213 URBROJ: 2163-6-05/22-23-1 od dana 07.11.2023. godine,
* javnog natječaja za dodjelu javne površine za postavu privremenih ugostiteljskih sadržaja u sklopu organizacije dočeka Nove 2024. godine na Trgu slobode KLASA: 363-01/23-01/243 URBROJ: 2163-6-05/22-23-1 od dana 04.12.2023. godine,
* javnog natječaja za dodjelu javne površine na Trgu Matije Gupca – Advent u Poreču KLASA: 363-01/23-01/208 URBROJ: 2163-6-05/22-23-1 od dana 07.11.2023. godine
* javnog natječaja za dodjelu javne površine za postavu netipiziranih sadržaja i zabavnih radnji na području Grada Poreča-Parenzo KLASA: 363-01/23-01/249 URBROJ: 2163-6-05/22-23-1 od dana 14.12.2023. godine,
* javnog natječaja za dodjelu javne površine za postavu kioska i sajma antikviteta na području Grada Poreča-Parenzo KLASA: 363-01/23-01/250 URBROJ: 2163-6-05/22-23-1 od dana 14.12.2023. godine,
* javnog natječaja za dodjelu javne površine za postavu punjača za električna vozila na području Grada Poreča-Parenzo KLASA: 363-01/23-01/251 URBROJ: 2163-6-05/22-22-1 od dana 14.12.2023. godine,

Komisija za poslovne prostore i javne površine

U izvještajnom razdoblju održana je 1 sjednica Komisije za poslovne prostore i javne površine pri čemu je sastavljen 1 zapisnik i riješeno ukupno 51 predmet pristiglih na odlučivanje Komisiji

Rješenja

Upravni predmeti:

- 134 rješenje za korištenje javne površine

- 38 rješenja za izvođenje građevinskih radova

Odobrenja

* 1 odobrenje za korištenje javne površine

Neupravni predmeti:

* 67 dopisi razni (povrat jamčevine, očitovanje, suglasnost, postava bankomata, zatvaranje ceste..)
1. **Naknada štete**

U izvještajnom razdoblju rješavani su predmeti u vezi naknade štete ( 2 zahtjeva za naknadu štete, dopisi dostava podataka, dopisi dostava odgovora, dopisi dostava očitovanja, tražnje mišljenja i e-dopisi Interpartes d.o.o., Croatia osiguranje).

1. **Naknada za uređenje voda - NUV**

U izvještajnom razdoblju izdano je ukupno 313 rješenja, od toga za :

- poslovni prostor 94

-stambeni prostor 217

- pristiglih žalbi ili prigovora - 1

1. **Sudski postupci**
* 4 prijedloga za osiguranje novčane tražbine za osnivanjem založnog prava na nekretnini.
* 4 naloga za isplatu sudske pristojbe.
* 1 prijedloga za brisanje založnog prava
1. **Izvlaštenja**
* - sporazum o naknadi 15
* - dopis procjeniteljskom povjerenstvu 12
* - dopisi županiji izmjena i dopuna elaborata 17
* - prijedlog zahtjeva za izvlaštenje 15

**10**. **Odluke**

U izvještajnom razdoblju donesene su i slijedeće Odluke:

- Odluka o privremenoj zabrani izvođenja građevinskih radova, KLASA: 363-01/23-01/209 od 30.11.2023. godine.

- Odluka o određivanju vrijednosti boda za izračun komunalne naknade, KLASA: 363-01/23-01/211 od 30.11.2023. godine.

- Odluka o izmjenama i dopunama Odluke o komunalnim djelatnostima na području Grada Poreča-Parenzo, KLASA: 363-01/18-01/306 od 30.11.2023. godine.

**11. Prometno redarstvo**

|  |  |  |
| --- | --- | --- |
| **Red. br.** | **Radnja ili aktivnost** | **Broj** |
| 1. | Pokrenuti obavezni prekršajni nalozi | 77 |
| 2. | Zahtjevi za dostavu podataka o počinitelju prekršaja | 1001 |
| 3. | Obavijesti o počinjenom prekršaju | 1792 |
| 4. | Upozorenja | 1975 |
| 5. | Izdano naloga za premještanje vozila | 861 |
| 6. | Premještena vozila „Paukom“ | 498 |
| 7. | Razni dopisi (dostava prigovora Prekršajnom sudu, opomene, dostave Presuda strankama, odgovori na razne upite stranaka, zahtjevi MUP-u za izdavanje Uvjerenja o prebivalištu, zahtjevi MUP-u za terenske provjere, nalozi FINA-i za ovrhu i dr.) | 276 |
| 8. | Izdana odobrenja za dostavno mjesto | 2 |

Ukupan novčani iznos izrečenih Obavijesti o počinjenom prekršaju za razdoblje od 01.07.2023. do 31.12.2023. godine iznosio je 66.990,00 EUR. Za isti period, ukupno naplaćeni iznos po prometnim prekršajima i obveznim prekršajnim nalozima je 76.492,02 EUR, uz napomenu da se temeljem odredbi Prekršajnog zakona omogućava plaćanje 50% od izrečene novčane kazne, ukoliko se kazna plati u roku od tri dana, te je dio evidentiranih obaveznih prekršajnih naloga uplaćen u umanjenom iznosu od izrečenog istim nalogom temeljem sudskih presuda.

12. Komunalno redarstvo

|  |  |  |
| --- | --- | --- |
| **Red. Br.** | **Radnja ili aktivnost** |  |
| 1. | Pokretanje prekršajnog postupka – prekršajni nalozi | 103 |
| 2. | Izrečena novčana kazna po prekršajnim nalozima sa troškovima prekršajnog .postupka | 110.045,00 EUR  |
| 3. | Naplaćene novčane kazne po prekršajnim nalozima u periodu od 01.07.-31.12.2023. | 29.806,91 EUR  |
| 4. | Izrečeno mandatnih kazni | 48 |
| 5. | Naplaćeno mandatnih kazni ( u kunama ) | 6.370,56 EUR |
| 6. | Sačinjeno zapisnika i službenih bilješki o provedenom komunalnom nadzoru/uviđaji | 544 |
| 7. | Izdanih upozorenja za počinjene prekršaje putem Pazigrad aplikacije | 97 |
| 8. | Uviđaji sa Policijom | 2 |
| 9. | Uviđaji po službenoj dužnosti | 159 |
| 10. | Uviđaji po prijavi građana | 385 |
| 11. | Izdane obavijesti o počinjenom prekršaju– parkiranje registriranog vozila na zelenim površinama | 3 |
| 12. | Obavijesti o uklanjanju neregistriranih vozila | 27 |
| 13. | Uklonjeno neregistriranih vozila sa javne površine-vlasnik | 21 |
| 14. | Uklonjeno neregistriranih vozila sa javne površine (pauk)  | 0 |
| 15. | Uviđaji u suradnji sa drugim državnim tijelima(inspekcije) | 2 |
| 16. | Prijave nadležnim službama | 11 |
| 17. | Dopisi razni | 138 |
| 18. |  Pokrenuti upravni postupci komunalnog redarstva | 30 |
| 19. | Dovršeni upravni postupci komunalnog redarstva | 22 |

Vezano uz naplaćen novčani iznos po izdanim obaveznim prekršajnim nalozima, valja napomenuti da se izrečena novčana kazna može umanjiti uplatom u iznosu od 2/3 novčane kazne u roku određenim obaveznim prekršajnim nalogom te da je dio evidentiranih obaveznih prekršajnih naloga na koje su stranke pravodobno podnijele prigovor uplaćen u umanjenom iznosu temeljem sudskih presuda.

**ZAKLJUČNO**

Upravni odjel za komunalni sustav je tijekom izvještajnog razdoblja obavio niz administrativnih i stručnih poslova u okviru svoje nadležnosti sukladno postavkama predviđenih Proračunom Grada Poreča – Parenzo za 2023. godinu te važećim propisima i aktima Grada, a sve u uspješnoj suradnji s ostalim Upravnim odjelima Grada.

Uz veliki obim i složenost poslova koji se obavljaju unutar ovog Upravnog odjela za istaknuti je također i svakodnevni terenski rad, rad sa strankama, sudjelovanje u organizacijama raznih manifestacija i priredbi u Gradu, suradnja sa komunalnim poduzećima te stalna izloženost javnosti.

Izvještajno se razdoblje, unatoč gospodarskoj krizi uzrokovanoj pandemijom, može okarakterizirati kao period u kojem su provedene sve važnije aktivnosti i radni zadaci te realizirani prioritetni projekti.

|  |  |
| --- | --- |
|  |  PROČELNIK: Marino Poropat, mag. ing. aedif. |

**IZVJEŠĆE**

**o radu Upravnog odjela za prostorno planiranje i zaštitu okoliša**

**za period od 1.7. do 31.12.2023. godine**

|  |
| --- |
| 1. **OCJENA PROČELNIKA O RADU UPRAVNOG ODJELA**
 |
| Upravni odjel za prostorno planiranje i zaštitu okoliša u izvještajnom je razdoblju izvršio postavljene zadaće u skladu sa odlukama, aktima i zaključcima Gradskog vijeća i Gradonačelnika Grada Poreča, a temeljem važećih zakona i drugih propisa iz područja prostornog planiranja, graditeljstva, zaštite okoliša i kulturne baštine, te upravljanja i raspolaganja nekretninama. Najznačajniji programi iz nadležnosti ovog Upravnog odjela u izvještajnom razdoblju su slijedeći :**- iz oblasti zaštite kulturne baštine** - priprema višegodišnjih programa,**- iz oblasti prostornog planiranja**- izrada i donošenje prostornih planova,- priprema drugih dokumenata i programa,**- iz oblasti zaštite okoliša** - priprema programa iz oblasti zaštite okoliša, **- iz oblasti upravljanja i raspolaganja nekretninama** - prodaja nekretnina - neizgrađeno građevinsko zemljište i okućnica sukladno važećim prostornim planovima, te ustanovljavanje prava služnosti,- provedba Plana upravljanja pomorskim dobrom.Posebno se ističe rad na izradi i donošenju većeg broja prostornih planova i programa.  **Pročelnik:**dr.sc. Damir Hrvatin, dipl.ing.arh. |

|  |
| --- |
| 1. **NADLEŽNOST UPRAVNOG ODJELA**
 |
| U Upravnom Odjelu za prostorno planiranje i zaštitu okoliša obavljaju se poslovi osiguravanja uvjeta za racionalno i učinkovito gospodarenje prostorom Grada Poreča putem pripreme, izrade, provedbe i praćenja prostornih planova, zaštite okoliša, zaštite kulturne baštine, evidencije imovine (GIS), imovinsko-pravnih poslova u vezi s raspolaganjem nekretninama i drugih srodnih poslova. |
| * + *Odluka o ustrojstvu upravnih tijela Grada Poreča, SLG 7/21.*
 |

|  |
| --- |
| 1. **ORGANIZACIJSKA I FUNKCIONALNA STRUKTURA UPRAVNOG ODJELA**
 |
| Upravni odjel za prostorno planiranje i zaštitu okoliša organiziran je sukladno važećim aktima Grada Poreča.Upravni odjel organiziran je sa dvije (2) niže ustrojstvene jedinice : - Odsjek za prostorno planiranje i urbanizam, - Odsjek za pripremu izgradnje i zaštitu okoliša.U Upravnom odjelu poslove obavljaju slijedeći djelatnici :- dr.sc. Damir Hrvatin, dipl.ing.arh. – Pročelnik,- Lorena Grubica – Referentica za prostornu dokumentaciju i uredsko poslovanje,- Jasminka Zrinščak, dipl.ing.građ. – Voditeljica Odsjeka za prostorno planiranje i urbanizam,- Mladen Nikšić, ing.geod. Stručni suradnik za prostornu dokumentaciju,- Ivan Pavić, dipl.iur. Voditelj Odsjeka za pripremu izgradnje i zaštitu okoliša,- Dolores Benković, dipl.up.pr., Stručna suradnica za pripremu izgradnje.Pravilnikom o unutarnjem redu Upravnom odjelu sistematizirano je deset (10) radnih mjesta, od kojih nije popunjeno četiri (4) radna mjesta.  |
| * + *Odluka o ustrojstvu upravnih tijela Grada Poreča, SLG 7/21.*
	+ *Pravilnik o unutarnjem redu Upravnih tijela Grada Poreča*
 |

|  |
| --- |
| 1. **DJELOKRUG RADA UPRAVNOG ODJELA**
 |
| Upravni odjel, sukladno aktima Grada Poreča, pokriva slijedeće segmente :- prostorno planiranje i urbanizam,- geografsko-informacijski sustav,- zaštita okoliša,- zaštita kulturne baštine,- upravljanje i raspolaganje nekretninama,- pomorsko dobro.Upravni odjel surađuje sa :- Ministarstvom prostornog uređenja, graditeljstva i državne imovine,- Ministarstvom gospodarstva i održivog razvoja,- Upravnim odjelom za održivi razvoj Istarske županije,- Zavodom za prostorno uređenje Istarske županije,Djelatnost Upravnog odjela može se raščlaniti na poslove vezane za :- rad gradskih tijela (Gradsko vijeće, Gradonačelnik), - rad stručnih odbora, mjesnih odbora, povjerenstava i dr., - druge Upravne odjele Grada Poreča, gradska poduzeća i ustanove,- komunikaciju sa javnošću i strankama (pravne i fizičke osobe). |
| * + *važeći propisi iz oblasti prostornog planiranja, urbanizma, zaštite okoliša, zaštite kulturne baštine, graditeljstva, geodetsko-katastarske izmjere, upravljanja i raspolaganja nekretninama i dr.*
	+ *važeći akti Grada Poreča*
 |

|  |
| --- |
| 1. **GRADSKO VIJEĆE - AKTI IZ NADLEŽNOSTI UPRAVNOG ODJELA**
 |
| Iz nadležnosti i na prijedlog Upravnog odjela u izvještajnom razdoblju Gradsko vijeće donijelo je slijedeće akte : - Odluka o izradi Izmjena i dopuna Urbanističkog plana uređenja stambenog naselja ,,Vranići – Gulići” u Poreču („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja stambenog naselja ,,Gornji Špadići” u Poreču („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja Varvari – St.  Lindi („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja stambenog naselja  St. Vergotini („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja stambenog naselja  Špadići – Veli Maj („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja dijela stambenog  naselja Čimižin („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja dijela stambenog  naselja Veli - Mali Maj („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja stambenog naselja  Bolnica („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja dijela stambenog  naselja Veli Maj („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja dijela stambenog  naselja Mali Maj („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja stambenog naselja  Finida („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja stambenog naselja  Poreč – JUG („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja dijela stambenog  naselja Veli – Mali Maj I („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja stambenog naselja  Čimižin („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Detaljnog plana uređenja ,,St. Benuška” u  Poreču („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Detaljnog plana uređenja stambenog naselja  Finida – sjever („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Detaljnog plana uređenja ,,St. Červar – Sv. Ana“  („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja dijela naselja  Žbandaj („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja dijela naselja Nova  Vas - Brčići („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Detaljnog plana uređenja Podcentra grada Poreča  (Špadići – Veli-Mali Maj) I („Sl.glasnik Grada Poreča - Parenzo“, br. 20/23.), - Odluka o izradi Izmjena i dopuna Urbanističkog plana uređenja Zone ugostiteljsko  – turističke namjene Špadići („Sl.glasnik Grada Poreča - Parenzo“, br. 20/23.), |
| * + *akti koje je donijelo Gradsko vijeće objavljeni su u "Službenom glasniku Grada Poreča-Parenzo“.*
 |

|  |
| --- |
| 1. **GRADONAČELNIK - AKTI IZ NADLEŽNOSTI UPRAVNOG ODJELA**
 |
| Iz nadležnosti i na prijedlog Upravnog odjela u izvještajnom razdoblju Gradonačelnik je razmatrao i donio sljedeće :**- iz oblasti prostornog planiranja**- prijedlog prostornog plana za javnu raspravu, - Zaključak o utvrđivanju Prijedloga Izmjena i dopuna Prostornog plana uređenja  Grada Poreča za ponovnu javnu raspravu, - Zaključak o utvrđivanju Prijedloga Izmjena i dopuna Detaljnog plana uređenja  „Zone zdravstvenih objekata“ u Poreču za ponovnu javnu raspravu,**- iz oblasti upravljanja i raspolaganja nekretninama**- konačni prijedlozi akata radi upućivanja Gradskom vijeću na razmatranje i donošenje- prijedlozi odluka o raspolaganju nekretninama manje vrijednosti  |
| * + *akti kojih je Gradonačelnik Predlagatelj upućeni su Gradskom vijeću na donošenje*
	+ *akti kojih je Gradonačelnik Donositelj objavljeni su u "Službenom glasniku Grada Poreča – Parenzo“.*
 |

|  |
| --- |
| 1. **REALIZACIJA POSTAVLJENIH CILJEVA**
 |
| CILJ | OCJENA POSTGNUĆA | OBRAZLOŽENJE |
| **A - OPĆI CILJEVI** |
| A.1. | Provedba Programa rada Odjela | - izvršenje u skladu s postavljenim zahtjevima | - program rada proveden sukladno zaključcima gradskih tijela (Gradsko vijeće, Gradonačelnik) i veličinama određenim Proračunom Grada Poreča,  |
| A.2. | Suradnja sa drugim Upravnim odjelima, poduzećima i ustanovama  | - izvršenje u skladu s postavljenim zahtjevima | - interdisciplinarni pristup na provedbi Programa Grada Poreča |
| A.3. | Rad stručnih i radnih tijela  | - izvršenje u skladu s postavljenim zahtjevima | - Upravni odjel izvršavao je poslove iz svoje nadležnosti u pripremi rada stručnih i radnih tijela, |
| A.4. | Komunikacija s javnošću - rad sa strankama | - izvršenje u skladu s postavljenim zahtjevima | - značajan dio radnog vremena Upravni odjel provodi u radu sa strankama radi rješavanja zahtjeva, davanja objašnjenja, uputa i drugih informacija, |
| A.5. | Komunikacija s javnošću - Internet | - izvršenje u skladu s postavljenim zahtjevima | - Internet - www. porec.hr – prostorno.planiranje@porec.hrUpravni odjel za prostorno planiranje i zaštitu okoliša |

|  |
| --- |
| **B - POSEBNI CILJEVI** |
| B.1. | Zaštita kulturne baštine  | - kontinuirano | - poslovi zaštite i obnove kulturne baštine,- izvedba radova na rekonstrukcijama i restauracijama,- pripremni radovi (istraživanja, projektiranja i dr.),- Program zaštite i obnove kulturnih dobara |
| B.2. | Prostorno planiranje | - kontinuirano | - izrada Izmjena i dopuna Prostornog plana uređenja Grada Poreča - izrada Izmjena i dopuna Generalnog urbanističkog plana grada Poreča - izrada i donošenje prostornih planova /urbanistički planovi uređenja/- izrada drugih planova i programa za dugoročne razvojne programe Grada Poreča,- tekući poslovi |
| B.3. | Zaštita okoliša | - kontinuirano | - Program „Energetski gradovi“,- Program poticanja energetske učinkovitosti (Moj Poreč bez azbesta),- Plava zastava za gradske plaže,- ispitivanje kvalitete mora,- tekući poslovi |
| B.4. | Upravljanje i raspolaganje nekretninama  | - kontinuirano | - imovinsko-pravni poslovi odnose na prodaju, kupnju, zamjenu i ostalo raspolaganje i upravljanje gradskim nekretninama, ustanovljenje prava služnosti, razvrgavanje suvlasništva, prijenos prava vlasništva na Grad Poreč-Parenzo, radi formiranja javnih prometnih površina, sukladno važećoj prostorno-planskoj dokumentaciji. |
| B.5. | Pomorsko dobro | - kontinuirano | - poslovi izdavanja koncesijskih odobrenja za obavljanje djelatnosti na pomorskom dobru i ostali tekući poslovi. |

|  |
| --- |
| 1. **ADMINISTRATIVNI POKAZATELJI**
 |
| **8. 1. ZAPRIMLJENI PREDMETI – U IZVJEŠTAJNOM RAZDOBLJU** |
| Područje | Broj predmeta |
| Prostorno planiranje i urbanizam | **259** |
| Priprema izgradnje /upravljanje nekretninama/ | **301** |
| **UKUPNO :** | **560** |
| **8. 2. RIJEŠENI PREDMETI** |
| Prostorno planiranje i urbanizam | **189** | **73 %** |
| Priprema izgradnje /upravljanje nekretninama/ | **230** | **76 %** |
| **UKUPNO :** | **419** | **75 %** |
| **NAPOMENA :** | - u izvještajnom su razdoblju rješavani predmeti i iz ranijih godina koji nisu sadržani u ovoj statistici. |

|  |
| --- |
| 1. **REALIZACIJA NEPOSREDNIH ZADATAKA/OCJENA PROVEDENIH PLANIRANIH AKTIVNOSTI**
 |
| ZADATAK | STUPANJREALIZIRANOSTI | OBRAZLOŽENJE |
| **A - ZAŠTITA KULTURNE BAŠTINE** |
| A | A.1. | Katedralni kompleks Eufrazijana | kontinuirano | - održavanje |
| A.2. | Katedralni kompleks Eufrazijana | izvršeno | - participacija Grada u višegodišnjem Programu |
| A.3. | Program zaštite i obnove kulturnih dobara Grada Poreča – Parenzo | u pripremi | - u tijeku priprema javnog Natječaja |
| ZADATAK | STUPANJREALIZIRANOSTI | OBRAZLOŽENJE |
| **B - PROSTORNO PLANIRANJE – PROSTORNI PLANOVI** |
| B | B.1. | Prostorni plan uređenja Grada Poreča – izmjene i dopune | u tijeku | - Plan u izradi – izrada nacrta Prijedloga Izmjena i dopuna Plana – provedena javna ponovna javna rasprava |
| B.2. | Generalni urbanistički plan grada Poreča – izmjene i dopune | u tijeku | - Plan u izradi – izrada Izvješća o javnoj raspravi i nacrta Prijedloga Plana za ponovnu javnu raspravu |
| B.3. | DPU Zone zdravstvenih objekata u Poreču – izmjene i dopune | u tijeku | - Plan u izradi – provedena ponovna javna rasprava o Prijedlogu Plana |
| B.4. | UPU Plava laguna - Galijot | u tijeku | - Plan u izradi – provedena javna rasprava o prijedlogu Plana |
| B.5. | UPU dijela Gradske rive | u tijeku | - Plan u izradi – priprema Prijedloga za ponovnu javnu raspravu |
| B.6. | DPU Gradsko kupalište | u tijeku | - procedura stavljanja dijela Plana van primjene – provedena javna rasprava |
| **B - PROSTORNO PLANIRANJE – PROGRAMI** |
| B | B.1. | Peškera | u tijeku | - Studija prostora – koncepcija oblikovanja i uređenja područja – nakon provedene stručne i javne rasprave, u obradi su prijedlozi i primjedbe |
| B.2. | Dječji vrtić Nova Vas | u tijeku | - izrada izvedbene projektne dokumentacije u tijeku |
| ZADATAK | STUPANJREALIZIRANOSTI | OBRAZLOŽENJE |
| **C – ZAŠTITA OKOLIŠA** |
| C | C.1. | Plava zastava | izvršeno | - Program za 2023. godinu u suradnji sa udrugom „Lijepa naša“ i Hrvatskim Povjerenstvom za Plavu zastavu proveden |
| C.2. | Analiza mora | izvršeno | - Program za 2023. godinu u suradnji sa Zavodom za javno zdravstvo Istarske županije proveden |
| C.3. | Čišćenje podmorja | izvršeno | - Program za 2023. godinu u suradnji sa Klubom podvodnih aktivnosti Poreč proveden |
| C.4. | Program „Moj Poreč bez azbesta“ | izvršeno | - Natječaj za 2023. godinu provedn |
| ZADATAK | STUPANJREALIZIRANOSTI | OBRAZLOŽENJE |
| **D – UPRAVLJANJE I RASPOLAGANJE NEKRETNINAMA** |
| D | D.1. | Pribavljanje nekretnina u vlasništvo Grada Poreča | kontinuirano | - zaprimanje zahtjeva za rješavanje imovinsko pravnih odnosa radi pribavljanja nekretnina u vlasništvo Grada Poreča za potrebe realizacije gradskih projekata i investicija. |
| D.2. | Prodaja nekretnina kao neizgrađeno građevinsko zemljište | kontinuirano | - provedba postupaka prodaje neizgrađenih građevinskih zemljišta sukladno prostornim planovima.  |
| D.3. | Prodaja nekretnina za formiranje okućnica | kontinuirano | - provedba postupaka prodaje zemljšta radi formiranja okućnica sukladno prostornim planovima.  |
| D.4. | Ustanovljenje prava služnosti | kontinuirano | - rješavanje zahtjeve za osnivanje prava služnosti za potrebe izgradnje komunalne infrastrukture. |
| D.5. | Razvrgnuća suvlasništva  | kontinuirano | - po provedbi parcelacijskih elaborata sklapaju se ugovori o razvrgnuću suvlasničke zajednice. |
| D.6. | Prijenos vlasništva na nekretninama u vlasništvo Grada Poreča-Parenzo, radi formiranja javnih prometnih površina  | kontinuirano | Po zahtjevima stranaka i uvidom u odgovarajuću prostorno-plansku dokumentaciju, preuzete su nekretnine na dar, sklapanjem ugovora o darovanju nekretnina. |
| D.7. | Ostalo | kontinuirano | Ostalo (priprema građevinskog zemljišta, uvid u dokumentaciju, uknjižba na Grad i dr.) |
| **E – POMORSKO DOBRO** |
| E | E.1. | Provedba plana upravljanja pomorskim dobrom | kontinuirano | U izvještajnom razdoblju izdana su Koncesijska odobrenja za obavljanje djelatnosti na pomorskom dobru  |

|  |
| --- |
| 1. **ZAKLJUČAK/REZIME**
 |
| Tijekom izvještajnog razdoblja srpanj 2023. – prosinac 2023. godine Upravni odjel za prostorno planiranje i zaštitu okoliša obavljao je stručne i administrativne poslove u okviru svoje nadležnosti, sukladno važećim propisima i aktima Grada Poreča, temeljem koordinacije Gradonačelnika i suradnje sa drugim Upravnim odjelima Grada Poreča.Osnovne zadaće iz nadležnosti Upravnog odjela u narednom razdoblju su :- priprema i provedba Programa sukladno zaključcima gradskih tijela Grada Poreča, - provedba osnovnih ciljeva iz oblasti zaštite kulturne baštine,- nastavak rada na izradi prostornih planova, projekata i programa, s naglaskom na izradu i postupak donošenja Izmjena i dopuna Prostornog plana uređenja Grada Poreča i Izmjena i dopuna Generalnog urbanističkog plana grada Poreča,- provedba osnovnih ciljeva iz oblasti zaštite okoliša,- ustrojavanje geografsko-informacijskog sustava sa evidencijom gradske imovine u svrhu upravljanja imovinom,- daljnja izgradnja kvalitetne komunikacije s javnošću (rad sa strankama, Internet).   |

 PROČELNIK:

 dr.sc. Damir Hrvatin, dipl.ing.arh.

**IZVJEŠĆE**

**o radu Upravnog odjela za prostorno uređenje i gradnju**

**za period od 1.7. do 31.12.2023. godine**

|  |
| --- |
| * + - 1. **OCJENA PROČELNIKA O RADU UPRAVNOG ODJELA**
 |
| Ocjena pročelnika o radu Upravnog odjela za prostorno uređenje i gradnju u izvještajnom razdoblju od 01.07.2023.g. do 31.12.2023.g. donosi se temeljem podataka o broju zaprimljenih i riješenih predmeta, poštivanju rokova za izdavanje akata odnosno broju dana od dana urednog zahtjeva.**U ovom izvještajnom razdoblju zaprimljeno je ukupno 990 novih zahtjeva. U odnosu na prethodno izvještajno razdoblje u kojem je bilo zaprimljeno 1227 novih zahtjeva, u ovom izvještajnom razdoblju zaprimljeno je dakle 287 zahtjeva manje. Iz prethodnog izvještajnog razdoblja prenosi se 319 neriješenih zahtjeva što s novo zaprimljenim čini ukupno 1309 zahtjeva. U ovom izvještajnom razdoblju riješeno je ukupno 1033 zahtjeva odnosno 78,92%, tako da se 276 neriješenih zahtjeva prenosi u slijedeće izvještajno razdoblje.**Stanje predmeta upravnog postupka izdavanja rješenja o izvedenom stanju na dan 31.12.2023.:od ukupnog broja zaprimljenih zahtjeva 4715, u radu je 46 zahtjeva. Dinamika rješavanja i obrade predmeta neupravnog postupka je unutar zakonom propisanog roka od 15 dana, dok za uredne zahtjeve upravnog postupka taj rok iznosi 30 i više dana. Zahtjevi koji se prenose u slijedeće izvještajno razdoblje uglavnom su upravni postupci, uredni u postupku, neuredni pod zaključkom za dopunu i dio zahtjeva zaprimljeni pred kraj izvještajnog razdoblja. Putem informacijskog sustava Ministarstva prostornoga uređenja, graditeljstva i državne imovine eDozvola koji je namijenjen izdavanju akata tj. vođenju postupaka temeljem Zakona o prostornom uređenju i Zakona o gradnji moguće je podnijeti sve vrste zahtjeva iz nadležnosti upravnog odjela. Najnovija nadogradnja sustava odnosi se na digitalno vođenje procesa građenja - eGrađevinski dnevnik, u primjeni od 1. siječnja 2023. godine prema kojem građevinski sektor prelazi na nova pravila rada, naime, gradilišta se digitaliziraju, a za sve sudionike uvodi navedena platforma. **Zaprimljeni zahtjevi rješavaju se po redoslijedu zaprimanja. Uredni zahtjevi riješeni su u zakonom propisanim rokovima, čime je zadovoljena učinkovitost i ekonomičnost rada upravnog odjela. U odlučivanju povodom zahtjeva stranaka postupa se po načelu zakonitosti, razmjernosti u zaštiti prava stranaka i javnog interesa, kao i drugim propisanim načelima upravnog postupka, s osobitom pažnjom da neukost stranke nema za posljedicu neostvarivanje njezina prava koja joj po zakonu pripadaju.** |

|  |
| --- |
| * + - 1. **NADLEŽNOST I OPSEG POSLOVA**
 |
| Djelokrug poslova Upravnog odjela za prostorno uređenje i gradnju je vođenje upravnih i neupravnih postupaka u svrhu izdavanja akata temeljem propisa iz područja gradnje i prostornog uređenja:* Zakon o gradnji („Narodne novine“ broj [153/13](http://narodne-novine.nn.hr/clanci/sluzbeni/2013_12_153_3221.html)., [20/17](http://narodne-novine.nn.hr/clanci/sluzbeni/2017_03_20_456.html)., 39/19, 125/19)
* Zakon o postupanju s nezakonito izgrađenim zgradama („Narodne novine“ broj [86/12](http://narodne-novine.nn.hr/clanci/sluzbeni/2012_07_86_1963.html)., [143/13](http://narodne-novine.nn.hr/clanci/sluzbeni/2013_12_143_3070.html)., [65/17](http://narodne-novine.nn.hr/clanci/sluzbeni/2017_07_65_1495.html)., 14/19)
* Pravilnik o jednostavnim i drugim građevinama i radovima („Narodne novine“ broj 112/17 – na snazi od 25.11.2017. godine, 34/18, 36/19, 98/19, 31/20, 74/22)
* Pravilnik o tehničkom pregledu građevine („Narodne novine“ broj 46/18, 98/19)
* Zakon o prostornom uređenju („Narodne novine“ broj 153/13, 65/17, 39/19, 98/19, 67/23)
* Zakon o vlasništvu i drugim stvarnim pravima
* Uredbe i drugi podzakonski propisi iz područja prostornog uređenja i gradnje (prema popisu sa službenih stranica Ministarstva graditeljstva i prostornog uređenja)
* Posebni propisi koji se primjenjuju ovisno o vrsti građevine koja je predmetom upravnih / neupravnih postupaka u nadležnosti ovog upravnog tijela

 **Akti u nadležnosti upravnog odjela:*** Građevinska dozvola za koju se prethodno ne izdaje lokacijska dozvola i građevinska dozvola za koju se prethodno izdaje lokacijska dozvola; Izmjena i dopuna građevinske dozvole; Izmjena i dopuna građevinske dozvole u pogledu promjene investitora; Poništenje/ukidanje građevinske dozvole; Produljenje važenja građevinske dozvole
* Lokacijska dozvola; Izmjena i dopuna lokacijske dozvole; Produljenje važenja lokacijske dozvole; Poništenje/ukidanje lokacijske dozvole
* Rješenje o utvrđivanju građevne čestice,
* Dozvola za promjenu namjene i uporabu građevine,
* Lokacijska informacija, obavijest o posebnim uvjetima, obavijest o uvjetima za izradu glavnog projekta,
* Potvrda parcelacijskog elaborata,
* Uvjerenje o statusu nekretnine
* Uporabna dozvola
* Uporabna dozvola za određene građevina (za građevine do 15.02.1968., za građevine izgrađene na temelju akta izdanog do 01.10.2007. i ostale iz poglavlja 11.2. Zakona o gradnji)
* Prijava početka građenja; Prijava početka uklanjanja; Prijava početka pokusnog rada
* Odbacivanje / odbijanje neupravnog postupka
* Potvrda o samostalnim uporabnim cjelinama
* Razna očitovanja temeljem upita građana i pravnih subjekata iz nadležnosti upravnog odjela,
* Opći akti i mišljenja iz područja prostornog uređenja i gradnje; izdavanje ovjerenih preslika akata iz područja gradnje i prostornog uređenja
* Rješenje o izvedenom stanju
 |

|  |
| --- |
| * + - 1. **ORGANIZACIJSKA STRUKTURA UPRAVNOG ODJELA**
 |
|  U upravnom odjelu za prostorno uređenje i gradnju sistematizirano je pet radnih mjesta od kojih je popunjeno četiri: 1. Pročelnica: Nataša Simonelli, dipl.iur.
2. Viši savjetnik za prostorno uređenje i gradnju: Mirjana Tošić Sloković, dipl.iur.
3. Savjetnice za prostorno uređenje i gradnju:
	* Marina Mofardin, dipl.ing.građ.
	* Teresa Marion Peršurić, dipl.ing.građ.
4. Viši stručni suradnik za prostorno uređenje i gradnju: nepopunjeno
 |

|  |
| --- |
| * + - 1. **ADMINISTRATIVNI POKAZATELJI**
 |
|  UPRAVNI I NEUPRAVNI PREDMETI

|  |  |  |  |  |  |
| --- | --- | --- | --- | --- | --- |
| Prijenos iz prethodnogizvještajnograzdoblja(eDozvola)  | Zaprimljeniu izvještajnomrazdoblju(eDozvola) | Neriješeni zahtjevi rješenja o izvedenom stanju  | **Ukupno****(1+2)** | Brojizdanih akata(eDozvola) | Prijenos u slijedeće izvještajno razdoblje(4 - 5) |
| 1 | 2 | 3  | **4** | 5 | 6 |
| **319** | **990** | **46** | **1309** | **1033** | **276** |

  |

 PROČELNICA:

 Nataša Simonelli, dipl.iur.